text:
胡言亂語 ver.1
屋邨仔出身,不求大富大貴,但求穩定安逸.旁人可能會覺得無大志,不過物慾無窮,如其苦苦追求,知足常樂未嘗不壞.
2017年6月1日 星期四
強迫金部署@ 2017-05-31
早幾日先話覺得現金水平高,會擺返多少少資金落有信心既股票度,依家又將股票基金轉去保本基金,咁鬼矛盾.哈哈!人生就係充滿矛盾架啦!的確,早幾日先用左十四萬左右買股,o尋日又轉返十三萬多d去保本基本,咁現金水平咪又差唔多,不過咁,一黎我都無話唔會再入市,依家仍等候緊時機同物色緊目標,二黎就算同一筆金額,據往績自己操作比強迫金好,所以咁樣做,就算最終入唔到市,回報都會比較好.
依家強迫金既股票基金同保本基金比例,由5:5去到3.8:6.2.
2017年5月26日 星期五
是日交易@2017-05-27
到底點解買入葉氏? 簡單講就係覺得佢好.要講既,就講下點解依家買入.好老實講,今次既買入價,比自己第一次已經貴左好很多,貴左成5成,不過同第二次買就差唔多.依家買,梗係唔及第一次既既時機好,不過當時股通跌唔少,自己成日想再低d買,結果只能夠入到部份.第二次決定買入,主要認為將會有好消息,到時股價應該會反映,當時股價雖然升左唔少,但個人仍認為合理水平,值得中長線持有,於是買入.而今次買入,未必係最佳時機,因為自第二次買入之後,曾經有比現價低5%+既機會,但當時認為個價唔差太遠,都係唔入住.到最近,雖然預期既好消息無發生,但未來應會以其他形式出現,自己依舊睇好呢隻股既中長線前景,而點解依家買,原因係覺得現金水平太高,黎緊6月又會有約六萬蚊股息回籠,計埋近半既強迫金保守基金,覺得係擺返多少少資金落有信心既股票度,就算之後大跌都仍有相當資金入市衡量過就決定買,本來想買多少少,不過d錢o係另一個戶口度,唔o係一通個戶口,唔排除過返d錢落去會再買下野.
2017年5月20日 星期六
再讓古董閃卡
今次出讓既,係bb戰士既閃卡,亦都係我第一次上網放讓,早一個禮拜已經傾好,只不過要就時間先今日交收,而早兩日交收龍珠閃卡已經係第二次放讓.相比係龍珠既閃卡,應該冷門少少,不過細個有玩bb戰士,所以又有抽下佢既閃卡.呢批閃卡,大幾廿張,雖然有入卡簿,但部份保存得唔多好,放上網平平地賣230蚊,本來都無諗住有人要,或者會俾人壓價,點知一陣間已經有兩個人話要,當然排先者得,再映相將卡既缺陷話俾排第一既師兄知,佢亦同樣接納,就佢星期六而佢就我地點交收.而傾好之後,竟然俾我o係卡簿入面搵到多張bb戰士既卡,俾另外既卡遮住,重保養得唔錯,見佢係有愛之士,今日再俾埋佢好好收藏.
能夠搵到有愛人士接收呢d閃卡,比我收o係櫃更有意思,而呢230蚊,轉個頭已經買左隻二手巴斯玩具lu.
2017年5月18日 星期四
出讓龍珠萬變卡
呢輪上網搜尋玩具期間,忽然醒起自己櫃入面有d細個儲落既萬變卡.萬變卡即係閃卡,我諗80後既男生唔少都有玩過,點解叫萬變卡真係唔記得,或者因為佢閃閃下卦,由於細個無乜錢,只係間中抽下,所以永遠儲唔齊一套,而儲落唔算多既閃卡,好有價值又唔係,但因情誼結扔左佢又唔捨得,於是上呢個買賣二手玩具既群組睇下有無人要,錢唔係重點,有愛人士肯收留就得,反正d卡已經有相當歷史,而且細個都唔識點好好保存,雖然有入卡簿,部份都重keep得可以,但唔少亦頗殘舊,根本唔諗住賺錢,結果真係有有愛之士聯絡我,今日重交收左部份閃卡,本來佢只要三張,結果揀揀下有揀多幾張,少少地收兩舊水,或者可以收貴d,但個人唔覺得有需要咁做,佢搵到心頭好時我d卡又有好歸宿,大家開心就ok,而最開心係溝通交收同見到面時傾開以前玩卡既情況,咁樣話當年真係感到時光飛逝.
而今日除左約左人交收閃卡之外,亦約人交收埋我隻全新紫龍,呢兩舊水同幫補下我買紫龍既開支啦!
2017年5月16日 星期二
轉blog標題
2017年5月10日 星期三
二手天馬神聖衣入手
上個月開始買隻第一隻聖鬥士之後,行過玩具鋪都會不時留意之前買左o固幾隻,都行全新港版,不過因為有d款已經出左一段時間,要搵新既都唔容易,搵到可能都唔平,同d玩開玩具既同事傾開,話說fb唔少群組會有一二手玩具放,既然自己買玩具既心態都係會拆出黎玩,如果隻玩具唔太殘玩下二手都可以接受,結果上星期俾我搵到隻二手神聖衣星矢,開價450,最尾430成交,第一次買二手玩具,過程順利,隻聖矢都算keep得ok,係膊頭個盔甲差dd,不過以呢個價錢都算滿意,黎緊會再物色下,睇下會唔會再搵到d平靚正既二手玩具.
2017年5月7日 星期日
04/2017 現金流
04/2017
現金流入: 28096
現金流出: 45177
月現金流: -17080
今個月現金流入得人工收入同埋dd信用卡回贈,大約兩萬七千幾蚊.工資少過平時幾千,唔係俾人減左人工,只不過係公司過年前預支左部份人工,係時候還姐.
現金流出近四萬五蚊,比預想既多唔少.最大支出依然係借貸還款,成17396蚊,比上個月多1072蚊,原因係二月做既貸款開始要還款.而除左日常洗費外,4月額外都用左唔少錢,買玩具洗左近二千六蚊,新屋買風筒風扇熨斗濾水器四季被又洗四千銀,重有之前去日本簽左四千五蚊既卡數,另外重有一次性既另類支出大約三千蚊.
4月現金流雖然比上個月少六千銀,但都負成萬七蚊,上個月重預期出血量由深紅轉為淺紅,結果都失預算,黎緊5月應該會做得好少少,真係可以變返淺血啦!


c: text/html

text:
咪以為我今日咁勤力,一日內整成四樣嘢呀!查實呢個雪糕係上個星期已經整好 o架喇,不過一直都無機會食啫!
盒 cream 開咗封之後,當然最好快啲用完佢啦,用嚟整雪糕都係一個唔錯嘅方法,因為用量相對比較多,可以快啲清哂佢.今次輪到整朱古力雪糕喇!
材料:
豆漿 180 毫升
蛋黃 2 個
糖 60 克
苦朱古力 60 克
可可粉 1 1/2 湯匙
糖 1 湯匙
淡忌廉 120 毫升
橙皮茸 1 個橙份量
君度橙酒 2 湯匙
瑪利餅 20 克
- 豆漿用慢火加熱,差不多快要煮滾時就可以熄火.
- 蛋黃同糖混合,用電動打蛋器打至差不多白色狀態.
- 將煮熱豆漿逐少加入蛋糖混合物中,拌勻.
- 將混合物倒番入煲內,用慢火煮至濃稠後離火,其間必須不斷攪拌.
- 蛋漿混合物降溫至約 60 °C 時,加入朱古力攪拌至完全溶化,備用.
- 可可粉與 1 湯匙糖混合好,將少量朱古力混合物加入拌勻.
- 將剩餘嘅朱古力混合物加入,均勻混合好,之後過篩.
- 混合物隔冰水冷卻,然後放入雪櫃約 3 - 4 個鐘,將混合物充份雪凍.
- 用電動打蛋器將淡忌廉打至七成企身,之後拌入橙酒,橙皮茸及朱古力混合物.
- 包好保鮮紙,放上冰格雪約個半鐘,等忌廉混合物開始雪硬時就用電動打蛋器
打鬆.
- 放番入冰格,一個鐘後再次打鬆,重複步驟多 2 次,其間相隔半個鐘.
- 將瑪利餅略為壓碎,之後用膠刮拌入混合物內.
- 放入雪櫃雪至硬身即成朱古力雪糕.
以上材料份量可做 4 - 5 人份雪糕.
食譜嚟自福田淳子嘅《我愛冰淇淋》.
味道非常之正,比起上次整嘅香橙朱古力磚有過之而無不及,
朱古力同橙味都更加香濃.
唔知係咪因為唔記得預先解凍至稍為軟身就夾硬 "畢" 嘅關係,
"畢" 極都 "畢" 唔到球形,加埋有餅乾碎阻住就更加碎上加碎!
Notes:
- 材料中嘅豆漿,於原食譜為牛奶;橙皮茸則原為橙皮碎.
- 蛋漿混合物降溫至約 60 °C 先拌入朱古力,可避免朱古力因高溫而出現分離現象.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!

robotstxt: allowed

filter: keep


text:
(新東補選)做少數,真係唔係咁可怕讀者投稿
2016/2/19 — 18:11
(文:林善(劍橋大學政治及國際研究院哲學碩士,主修性別研究及國際關係 ))
我個人雖然好天真好傻,但好有記性.
上屆直選,我投公民黨.2012年自宣佈名單開始全世界鬧公民黨兩女自私,妄顧盟友,最後晒左幾萬票.我冇怪公民黨,因為我記得好清楚,余若薇話,投俾公民黨嘅每一票都唔會係浪費.
余大狀話,唔好信配票,信自己,議席從來唔屬於任何政黨,政黨嘅責任就係尊重選民.支持建制同支持民主嘅人,最唔同嘅地方係支持民主嘅係有意識咁去投票,因為每一個候選人都係獨特,每一個選民都係獨特.一張票就係一把聲,點都唔會係浪費.我係好理想主義,但我係咁樣相信,到呢刻都係.而我有呢個意識,全因為公民黨.我宜家睇番呢條片,都仲會眼濕濕.再倒帶到2004-2008年間,公民黨創黨到參選,被當時係「傳統」嘅民主議員鬧佢地分薄票源,余大狀慨嘆泛民自己人打自己人.
今日時移世易,公民黨成為泛民第一大黨,希望公民黨身邊嘅「軍師」唔好任意幫公民黨搬龍門.
作為曾經死忠投公民黨嘅選民,我想講周圍自以為客觀理性分析嘅「軍師」係幫倒忙,現實政治係點大家有眼睇,選民冇你地諗得咁蠢.如果覺得暴力抗爭嘅問題在於以暴易暴會令我地呢邊變成同暴力政權一樣,失去正當性令民主運動蒙上污點的話,咁含淚投大黨而喪失選民嘅自主性,同民建聯配票機器,甘願受主子控制有乜分別?投票,講到底其實只係表態,楊梁兩人擺明路線唔同,選民各取所需,表態明志,先係民主.如果你問我,我住新東的話,會投楊岳橋,但我絕對支持本土嘅朋友投梁天琦.
議事規則的危機
如果大家係咁著緊張個議事規則,我就理智地同大家討論下:其實都幾肯定餘下立法會會期冇可能改得到.扣除暑假休會個任期半年都冇,而且仲有財政預算案,先唔好講根本冇時間推,曾鈺成做主席冇得投票,所以都係平手.
「湯家驊昨日宣布退出公民黨並辭去議員一職,對於有指湯的辭職令泛民在分組點票時失去否決權,立法會主席曾鈺成今早回應時,認為這似乎把問題誇大了,因為目前在直選議席中,泛民對建制的比例是18對17,即使補選後議席為建制派所佔,而他作為主席不會投票,建制派與泛民都只成17對17的平手,而平手仍等於否決,因此如果泛民主派齊人,其否決權未有受到影響,沒有起實質變化.」(立場新聞 23-6-2015)
「曾又說,即使可以就修改議事規則作辯論,都會考慮作為立法會主席的承諾,投票再辭職是否值得,「在政改時欠我一票,投票辭職都值得」,但若表決修改議事規則,投票再辭職就要另選立法會主席,「在今屆會期只餘幾個月的情況下,再補選主席是否值得?」」(明報10-1-2016)
唔止曾鈺成,仲有講過唔會支持改議事規則,而且好憎梁振英嘅田北俊.
我就當曾主席同田大少會一齊反口,建制派咁難得上下一心搞議事規則,大家知唔知拉布嘅本質意義係咩?係作為議會少數派,用不斷質詢嘅方法(以前係提修正案,宜家變左點人數)令議案不被佔多數嘅議員暴力地,無理地通過,修改議事規則要過議事規則委員會,再過大會,兩個會都可以拉布,大可以拉布阻止修改議事規則,以拉布阻止一條杜絕拉布嘅惡法成立,以展示拉布最本質嘅意義.
關於拉布嘅討論,最弔詭嘅地方係:如果大家真心相信拉布呢個政治行動係有效的話,照計係可以以少數人阻止到,杜絕拉布嘅惡法成立,所以係唔應該害怕成為議會分組點票嘅少數.我唔知大家點諗,但我就真係想全體泛民議員拉一次布俾我睇,如果呢屆任期咁短,建制議員咁都通過到議事規則修改議案,立會內議事規則有冇空間俾大家拉布,其實已經唔重要.說穿了,「好擔心保唔到個席就以後冇得拉布」係非常自相矛盾,因為如果你真心同意並且相信拉布,就唔應該擔心.係,再講白點,其實好多人心底裡知道,拉布係香港呢個畸型議員裡面,其實冇用.
當我見到有大粒公民黨人用呢個理由拉票,其實好心痛,因為大家心底裡其實知呢條係偽命題.整次選舉工程運用一個ticking bomb嘅心理,美國左翼學者係911之後有個出名嘅理論,就係當人民陷入恐慌,政府就可以以維隱之名,去剝削人民最基本嘅自由同自主,而人民因為不安,自願向權力交出自由,所以政府繼續滾大恐慌情緒去控制人民.宜家大家講到冇左一席,個天就會跌落黎,利用已經唔可以再輸呢個心理,說服大家要投上次選舉得利嘅大黨,而唔好理自己真正中意嘅候選人,呢個講法完全違背公民黨一直以來提出的民主原則.
所以你問我,輸一席係咪對議事規則有威脅?我會答,機會好細,細到我覺得泛民用愚民策略黎拉票,做法本末倒置.
是誰的「大局」?
咁辛苦爭取民主同普選,唔係爭黎俾大家每四年含一次淚,係「大局」裡面做隻棋.我身邊好多讀政治讀到好叻嘅人,又多做新聞嘅朋友,佢地好中意拆局,然後覺得「鎅票」嘅人累街坊(或者另有目的),投佢地嘅人唔講理性,唔講團結,好天真好傻,中左共產黨圈套,益左建制派.我又再回多一次帶番2012年,當時所有人都話黃洋達係共產黨派黎鎅走泛民嘅票,而最後佢竟然多票過陶君行,真係人算不如天算,邊個有責任遷就邊個,邊個鎅邊個票,未到最後真係冇人知.我唔係支持熱狗,而係想講,咁多策略,咁多陰謀論,最後係個大制度面前,其實大家都係天真嬌.好多人中意操盤,因為係呢個精神狀態下,佢地可以忘記自己係「大局」裡面,其實同其他人一樣咁渺小.
寫文章叫泛民選民要用理智投票嘅「軍師」,前輩,政治科學家捉住一點:今次係單議席單票制,所以「最高原則」是不讓民建聯得到呢個議席.好,我再同大家理性地討論呢個單議席單票制嘅「大局」.
就當我地真係只可以揀一個,咁應該揀邊個?數字人好中意攞2012年投嘅數字講新東人投票意向,先唔好講呢4年又雨運又魚革所有人意向都反轉再反轉左幾次,最重要嘅係當年投人力,新同盟,甚至係長毛嘅人,唔係代表佢地會呢世都死忠呢幾個黨,佢地投呢幾個,只係代表佢地係「進步」D,「激進」D個批選民,而唔係陳志全范國威呢刻話支持邊個就投邊個,佢地自己今年九月番唔番到立會都成問題.(冇貶義,我非常敬重兩位)
我是quali人,唔信數字,同大家講社運友好中意講嘅「政治倫理」.歸根究底,點解今日會有呢個18:17嘅局面,係公民黨直接造成.首先因為兩女將2012年「浪費」左好多票,令建制派港島新西兩區總共比2008年贏多四席(2012年兩區新增嘅議席都被建制搶左).「理性」分析,係公民黨嘅「失誤」破左泛民建制六四比(我要用引號因為我打從心底覺得要尊重選民意向).第二,唔好唔記得今次補選係湯家驊造成,冇病冇痛,一句做得唔開心,一聲唔該,話走就走,懲罰選民.我到呢一刻都唔明點解退黨要辭去議員職務,當年鄭家富退黨都冇辭,點解湯就唔可以以獨立議員身分做佢嘅「民主戰士」?宜家嘅「危機」係湯一己私慾同與公民黨之間雙方未能「協調」而造成.我好同情公民黨家門不幸,但當年湯已若即若離,點解當年名單排第二的係兩女唔係佢?點講公民黨都係有負於選民,所以我唔明點解一眾政治科學家可以肯定上屆投公民黨,補選會繼續投.唔好唔記得,楊同湯上屆係同一張名單.
所以,公道講句,如果單議席單票制的策略真係要集中票源投一個,在情在理都唔應該係投公民黨,點都應該係讓路俾細黨.但又會衍生第二個問題,就係和理非嘅選民一定唔會支持梁天琦嘅「以武抗暴」,叫佢地因為「大局」而轉投梁咪令佢地好委屈?根本就無可能!係真係無可能,咁唔通令本土派選民因為「大局」而轉投楊就唔委屈?就有可能?何君堯同工聯會小花嘅歷史教訓,並唔係支持鎅票就係敗家仔,而係請大家認清,香港地有好固執嘅本土派票源,好少但好重要,佢地從來冇當過你係自己人,你愈係鬧人鎅票佢就愈係要投,就係要壞你大局,因為佢地有佢地自己嘅大局,呢個先係「政治現實」.而從投票嘅本質意義上,佢地道理上一啲都冇錯,所以公民黨及其盟友同「軍師」,打「大局」牌,打「策略」牌,對選情一啲幫助都冇,反而係消耗緊公民黨忠實支持者對公民黨嘅認同,連累九月真正的戰役.
上屆區議會選舉本土派候選人得票之低,同鎅票論有直接關係,然後支持泛民大團結者再用其結果再自圓其說,進一步邊緣化本土派支持者,令佢地最後用最歇斯底里嘅力量反咬泛民.我覺得讓本土主義信徒投番一個提倡本土主義嘅候選人,其實好重要,起碼令佢地「用正途」去表達自己意願.每次投票都要含住淚屈住屈住投大黨,其實真係會爆炸.大家唔好自己呃自己,本土主義係香港有顯著嘅支持.我本人無辦法支持本土派係移民及退保等議題嘅意見,但我會捍衛佢地表達自主意見嘅自由同空間.
所以我並唔係借呢篇文叫公民黨退選(亦都唔可以),亦都唔係叫大家集中票源投本民前,而係想講,無論係單議席單票制,定比例代表制,投票就係投俾自己想係議會裡面見到嗰個,所有策略性配票理論,都係虛像幻真.
成為少數
會輸?係,其實真係好有機會輸.但我地幾時有真正咁贏過?如果連少少嘅自由意志都唔捍衛,就真係連人都不如.2012年兩女將高票落敗,到2015年湯家驊辭職,我都冇怪公民黨,真係冇,但我覺得真係唔洗為18:17咁執著,唔好做從前自己鄙視過嘅人.贏左,都唔會爭取到任何野,只係攞個彩;輸左,個天真係唔會跌落黎.宜家環境已經好差,再差都唔差幾.投自己真心相信個個,對自己相信的有個交代,先最重要,係公民黨教嘅.如果你話要投楊,係因為唔想送周入議會,呢種統戰思維,同我媽話:「我支持香港有民主,但香港唔可以亂,唔係就俾美國佬得逞.」一樣,係一樣咁低能!可能我天真,但我地爭取嘅民主真係唔應該係咁低能.
我作為一個基佬,可以分享俾大家知,發現自己係制度暴力下成為「少數」嗰一下,其實係真係幾恐怖,所以先咁多人唔出櫃.每個人心裡都有個斷背山,差在你夠唔夠膽上.民主路從來都係難行,將來半年如果直選成為少數,就更加會係戰戰兢兢如履薄冰,但為左一個唔係真係咁大嘅危機,一個半年嘅議席,放棄一路走來嘅原則,唔值得亦都唔應該.
當年2012年超區三個泛民候選人我都好憎,想投白票以示自己對2010年民主黨民協係政改決議背叛盟友嘅不滿.但當時唔想劉江華贏,就為左「大局」著想,投左涂謹申,成功「投走」劉江華,開心左兩秒,佢即刻做左副局長,唔洗五年,劉江華宜家係民政事務局局長.我投涂謹申個刻唔係唔知佢恐同,但個時覺得其餘兩個係黨主席,好似涂最危,配票心理,就投左佢,心諗橫掂早已經出賣靈魂,就出賣到底算吧.可能因為好多人好似我配票心理,最後反而佢最多票.我作為一個基佬,呢票真係用盡左我呢世人含淚嘅quota,而個「客觀結果」就係我地一齊送左劉江華去做局長.除左犯賤之外我諗唔到第二個詞形容自己呢一票,真係人生污點.
總結
1. 雖然我認同公民黨所做嘅貢獻,瑕不掩瑜,但近期海量嘅策略性文章,侮辱左選民嘅智慧同民主嘅原則.要投嘅人唔應該為泛民大一統去投,同公民黨一直堅持嘅原則相違背.
2. 呢個世界真係冇咁多陰謀,公共競賽,邊個鎅邊個票,都係觀點角度問題.大黨細黨地位同權力嘅轉變,其實比你我想像中快.
3. 人算不如天算,嘅然俾你「投走」嘅人唔一定會折墮,點解唔投一個自己真心支持的?做少數,真係唔係咁可怕.
4. 可能只係因為我好記性,所以先咁天真咁傻.


text:
睇到e度某d留言就知香港人唔抵幫
醒水就去英美領士館搞政治庇護
d傻仔話冇可能 心諗
中共上星期先話香港係三權合作 拎住e點已經夠你海外庇護指審判不平等
btw為香港人發聲真係傻的嗎
我假設你 行政主導 = 三權合作
又假設你 三權合作 = 審判不平等
審判不平等本身係申請庇護既有效理由咩?
睇下1951 refugee convention既有關條文先啦
聽完陳雲9up真係信到十足 真係幾可笑
apply 左先, 到真係verdict都要一段時間, 唔得再上訴, 又幾年
可能拖到一兩年既 (例如美國申請asylum半年內就要出決定,假設佢俾你上訴),但呢段期間會出working permit既機會亦唔高
咁不如偷渡啦乾脆
拖到一兩年 返到香港即刻就要因為無出庭而坐監
咁accomplish左乜野?
呢班人平時口口聲聲反左膠支持本土支持trump反蝗蟲
而家又想去申請asylum做少數族裔弱勢社群?
所以成日話 陳雲果d不學無術 剩係識沙盤推演 維園阿伯式論天下
對現實世界操作根本一無所知
嘩!講到好似好熟,好有經驗咁喎
人地唔知,以為你做過.
話時話你又點知半年既呢?
你成篇野都只係叫人坐定定等坐監
我又真係唔知,未試過就叫人唔好做,反而狂Hi建議試下先既人有咩居心
首先,呢度係高登.
我並非專做移民法, 但都做過asylum case.
USCIS要半年內作決定就係INA明文規定既,甚至唔洗有經驗都知.
我無叫人坐定定坐監.我係話單憑因為 某網民聲稱中共話過係三權合作 = 香港無司法獨立 = 香港審判不平等 = 有申請庇護理由,係荒謬可笑,連基本知識都無.
至於被起訴者要點拆,呢個就係佢同佢律師要討論既事.但肯定既係,上庭接受聆訊唔等於會被定罪,但棄保潛逃就幾乎肯定坐硬監.


text:
最近成日因為依樣野同男友嘈交
大家雙方都係處, 拍左一年,有玩無入到去
最開頭拍拖有話想到訂婚先屌,佢都知,仲話左會尊重我
佢覺得我乜都唔試就立即say no. 覺得無考慮過佢
我問話佢想做依d野目的係咩? 佢當時就發曬脾氣覺得我迫緊佢
但我想知佢出發點係想雙方都開心定只係自己覺得好high
總之就又嘈交, 但我自己係接受唔到佢問既野,所以我係say no,
佢就話我都未試過就say no
甚至我有擔心過會唔會有特別性癖好果d, 當然都有同佢講
男友就話因為都未做過, 無得入
想大家都有新招玩得開心,話次次食同一味都會厭啦
之後嘈完一輪就話算啦算啦,但我覺得係晦氣說話
而且其實除左依樣野,其他野都覺得好sweet 好幸福
但最近一直因為依d野嘈
之前佢話佢講呢方面d野over左我都唔可以嬲,咁我都應承左.
咁佢就覺得我話可以睇既,我叫左, 但又俾假希望佢咁
總之m post 之後講多幾句佢就話熱烈既心又熜左
又話算啦算啦, 但佢d 反應我覺得係晦氣┼嬲緊
我只係想大家都接受到既範圍內可以開心, 佢就覺得我好假
我都預左第一次俾佢 但最近成日因為依樣野嘈,覺得好似本末倒置左
之後想傾個問題, 又嬲, 佢就話咁留到結婚先做啦學老豆老母果套,為生仔先做
我只係覺得第一次應該好sweet 有意義順期自然
我最近開始覺得自己滿足唔到佢, 心理壓力好大.


text:
昅便衣一語
2016/5/19 — 14:28
昅*,講真呢個字好鬼難打.Google 字庫好似冇.但係昅便衣警察真係幾好玩喎.
早兩日林彥邦俾咗點tips:張德江出巡之「點樣分便衣?」昨日晏早路過灣仔真的去了實習一番.
嘩!嚒原來咁多人都係同我一樣谂法嘅.行吓行吓,某個人眼望望路邊嗰啲「似做緊一啲嘢,但又好唔專心成日望住你」的人,突然無啦啦笑笑口, 你就知呢個一定係嚟呢度昅警察,仲係個腦嗰度剔緊:
單邊HANDFREE:中
兩邊剷青 小小ALL BACK:中
MADAM頭髮一般都似男人:中
就算長頭髮都會紮馬尾:中
而且唔會染髮:中呀
更絕對唔會搽指甲油:中中中!
乜林生你你咁勁嘅!
「睇樣都唔FIRM 可以睇眼神,佢地通常企/坐係路邊,對行過既人眼望望,但絕對唔係「目及」仔女既目光,係帶住三分傲氣六分懷疑,仲有一分高高在上既眼神,即使俾發現望緊人 四目交投都唔會縮」:完全正確呀!
死喇林生,啲便衣日後點做嘢啫, 完全俾你點嗮相.
仲要加多一條實戰經驗:啲便衣企嘅位置,互相之間的距離好似用尺度過,好鬼工整!一定唔會似我啲呢啲市民,三三兩兩,懶行懶相.
唔知警隊日後係咪需要做點針對性的訓練,好令佢啲冇咁易俾人認到.


text:
《等待果陀》被譽為二十世紀最具影響力嘅戲劇,劇中兩個主角 Didi 同 Gogo 等緊一個叫做果陀嘅人.
完.
喂等陣先,份劇本個標題話自己係「兩幕悲喜劇」,兩個鐘就淨係兩條友坐喺度贛居居咁等?
咁又無咁無聊嘅.第一幕阿伯 Gogo 等等下想走,阿伯 Didi 就提佢話要等埋果陀,但唔知佢係邊個同幾時黎.等等下,有個叫做Lucky 嘅奴隸俾主人Pozzo 拖住狗帶入場.Pozzo 對 Lucky 呼呼喝喝,Lucky 又唯唯諾諾,搞到兩個阿伯睇唔過眼鬧 Pozzo 兩句.Pozzo 睬佢地都傻,hea 左一陣叫Lucky 執嘢走人.
又淨返兩個阿伯,但之後有個牧羊嘅男仔黎左,話果陀而家唔得閒,聽日先會黎.兩個主角即刻灰左,想話走人但結果都留左喺度.
第二幕,Didi 又提Gogo 要等埋果陀,Lucky 同 Pozzo 又出黎獻世,走左之後個牧羊男又話果陀遲啲先黎.Didi 同 Gogo 又繼續等落去.
完.
《等待果陀》以傳統戲劇黎講,絕對係唔合格,佢完全無鮮明咁刻劃兩個主角,無劇情推進,更加無一個完滿嘅結局.編劇每一個方面都反其道而行,目的就係將人生最真實嘅一面表現出黎.
要解釋呢樣嘢,就先要解決一個問題:果陀係邊位.有人話果陀 Godot 就等於上帝 God, 有人話果陀係Pozzo, 甚至有人話果陀就係個牧羊男.編劇受訪問經常俾人問到果陀嘅身分,佢就偏偏唔肯講個終極答案.
即係玩嘢啫!而家懶高深定懶神秘呀?
唔好急住嗌回水先!不如我地先諗下點解 Didi 同 Gogo 要等果陀.兩幕臨尾都係 Gogo 話要走,但最後都無走,就知兩個主角都想走不過走唔甩.假設兩位阿伯真係唔撈,執嘢走人,佢地可以去邊同做咩?到頭來都係要停低,決定自己有咩值得等,再喺等嘅過程中打發時間.再唔係就係死.但死,談何容易?
雖則無人將支槍隊埋佢個頭度,甚至每日都要承受等唔到果陀嘅氣餒,兩位主角其實係被生命綁住.係,一個看似最自由,最無負擔嘅兩個流氓,最擺脫唔到嘅枷鎖就係生命.人天生就要逃避死亡,搵錢,睇醫生,食飽飯,都係想無咁快死.但我地花盡奶力延長性命,中間咁漫長嘅日子應該點過呢?當死唔係一個可行選擇嘅時候,唯一可以做嘅就係將自己嘅生存合理化.而我地最終為生存作出黎嘅理由,就係果陀.
每個人心裡面都有一個果陀,不論佢係一個目標,一個夢想,定係一個為左打發時間嘅藉口.最慘嘅係謀事在人,成事在天.你話自己盡左力,最後都要睇個天有無眷顧你,而我地控制範圍外嘅嘢,就只能呆等.
我地喺電影睇到嘅英雄,憑一己之力排除萬難得到佢想要嘅嘢,成敗在於一人嘅功過;韓劇嘅男女主角,無論好醜忠奸,總會搵到意中人.所有故事都似乎話俾我地聽,一切發生喺我地身上嘅嘢都有因有果,有合理交代,有恆久不變嘅秩序同價值.
《等待果陀》將我地喚醒,講出現實世界可以幾荒謬同無情,當我地期望個天肯定我地嘅一啲價值嘅時候(公義?關愛?因果?),屢屢落空.果陀似乎註定越等越唔黎.呢個就係套劇嘅悲劇元素.
同時,我地面對一個冷酷無情嘅宇宙,唯一可以做嘅就係毅然咁等.接受現實唔等於放棄自我:我地唔會抱怨世界對我地不公,因為世界本來不公;我地唔會抱怨現狀唔完美,因為現狀本不完美.既然接受左要同 Didi 同 Gogo 一齊等果陀,就要係痛苦漫長嘅等待中尋找我地嘅快樂.呢樣嘢唔可以期望果陀可以黎俾我地,而係要憑我地一己之力去創造.
樂觀豁達,處之泰然嘅價值,唔會由天跌落黎,係要靠自己喺虛無中想像出黎.果陀喺一個人絕望嘅時候,代表住希望.呢個就係套劇嘅喜劇元素.
編劇之所以唔透露呢套”悲喜劇“點題人物嘅身分,係因為 a) 見仁見智 同 b) 無從知曉.問你服未?
Waiting for Godot, by Samuel Beckett
《等待果陀》薩繆爾·貝克特著


text:
10 NOVEMBER 2014(MON)唔經唔覺依隻傻豬仔都已經51個月大,就趁佢今日又大一個月,俾佢做啲特別事,就係一手一腳仲要唔洗我提點,整左香蕉乳酪棒棒食啦~
點解會整依個甜品?其實事緣就由講故事開始,早幾日大肥豬係圖書館借左依一本英文圖書~
係圖書入面就教小朋友整左三個小食,其中一個就係依個甜品~
正當佢地兩父子講到興高采烈時,就提意過不如我地又試吓整依個香蕉乳酪棒.就係咁我今日放學就同小小豬去行超市買齊材料,齊齊開工啦~
首先將香蕉剝皮先~
將香蕉切開一半~
然後將啲雪條棒插上香蕉~
原本圖書就話係準備啲曲奇碎,不過為左令個棒棒靚啲,所以我就改用左啲彩色嘅朱古力碎碎啦~
將啲香蕉插入乳酪杯內,等啲香蕉充滿乳酪之後,就可以放落碟朱古力碎碎度碌...碌...碌啦~
碌碌完嘅香蕉棒棒係唔係好靚呢~
最後放入雪櫃上格雪大約一小時~
大功告成,可以食啦~
睇吓小小豬食得幾滋味,可能由始至終都係佢自己一手一腳整,所以小小豬食得特別開心,仲充滿左自信心添呀~
平時同小小豬做親子廚房,都係我負責講個步驟,然後小小豬跟住去做.不過今日就有啲唔同,因為全程小小豬都係自己做,我唔洗幫手.小小豬一邊做就一邊講返個故事出嚟,又真好係幾叻仔哦!
不過今日除左俾個叻小小豬之外,亦都要俾個"LIKE"大肥豬,因為佢諗到借依本圖書,等小小豬可以聽故事學英文之餘,仲可以透過整依個小食加深小小豬對故事嘅了解.
雖然平日小小豬都已經好鐘意聽故事,今次可以藉故事嚟整嘢食,等小小豬接觸多啲唔同嘅學習機會,就可以加強小小豬鐘意閱讀興趣,唔係一件非常之好嘅事嚟,所以你話點唔可以讚吓依個廿四孝好爸爸呢!


text:
28 JUNE 2015(SUN)謝謝美國雅培公關姐姐邀請,今次有機會試用佢地嘅CG210 醫學活髮精華~
一向都以為美國雅培只係推出嬰幼兒用品,如果唔係今次試用安排,我都唔知原來佢地都有推出防脫髮產品,真係連媽媽爸爸都照顧到呀!
其實我啲頭髮看似好濃密,但其實我每次洗頭之後,看一看個去水位,都真係幾驚人,因為都佈滿好多頭髮呀(希望冇嚇親大家)~
驚嚇性都未算,每朝起身第一下梳頭,真係成手頭髮呀~
所以當我收到產品時,我就即刻開始試用,希望可以減少脫髮啦~
美國雅培 CG210 醫學活髮精華嘅主要功用係停止生長期頭髮進入退化及根除微炎症令冬眠頭髮再生.另外,亦都有助強健髮根,活化滋養頭皮,調理髮質,頭髮強韌.頭髮有滋潤,咁就可以減少脫髮,提升濃密度,鞏固髮根及幫助頭髮重生啦~
用法都真係好簡單,只要早晚使用一次,於頭皮不同位置噴10下,然後就用手係頭皮上輕輕按摩至完全吸收,咁就得啦~
我好乖乖依照指示用左一個月,用嘅過程都冇任何唔舒服,頭髮都同平時一樣~
用左一個月之後就見到個明顯成效,因為依家起身第一下梳頭,唔會成手頭髮啦~
今次試用效果都唔錯,最好就係洗頭時甩少啲頭髮,咁就唔洗再俾老公話我啲頭髮塞住個去水位啦...哈哈哈!
整體上我都會推介俾成日甩頭髮嘅朋友仔,因為甩頭髮又真係一件好頭痛嘅事,所以快快解決佢啦!
More Information :
Website:www.cg210.hk


text:
分享一套好戲俾大家睇,《Moneyball》.
故事以美國職業棒球界做背景,主角Billy Beane本身係個失意嘅球員,退役之後去咗一隊名叫Oakland Athletics嘅頹隊做經理,資源同資金都非常有限,連原本隊上面嘅三位明星球員都俾人挖角挖走咗.
咁嘅情況之下,Billy Beane力排眾議,頂住多方面嘅壓力,運用當時非常反傳統嘅「數據派」分析方法,搵出「性價比」最高嘅球員組合,用最平嘅價錢組成每個球員都可以發揮強項嘅棒球隊.就係咁,佢帶領Oakland Athletics由頹廢隊打到MLB排名第二,創造咗一個體育界嘅神話.亦都係因為Billy Beane嘅成功,整個體育界產生咗一場管理革命,統計數據成為教練同經理做決策嘅主要依據,而唔係好似以前咁單純用經驗同直覺做判斷.
如果大家有玩過football manager,應該都會明白呢種建基於客觀數據嘅管理模式先係最有效嘅經營方法.不過喺差不多15年前嚟講,呢種管理方法被視為「小朋友玩泥沙」,「對棒球欠缺認識」,完全被視為異類.當時嘅球探仍然相信自己嘅眼光,認為自己可以睇到數據上睇唔到嘅球員「潛力」.而主角之所以咁堅持數據派嘅方法,原因係佢自己本身就係球探嘅受害者--當年佢接受咗球探嘅offer,拒絕咗full scholarship入讀史丹福嘅機會,但後來喺棒球界一直打唔出水準,黯然退役,所以Billy Beane一路認為自己係球探錯誤判斷嘅最大受害者.
我本來喺appletv見過呢套戲好多次,但我一直都以為套戲係啲典型熱血體育電影,所以一直都冇興趣睇.殊不知有次讀到《莊家優勢》呢本書,即係一班麻省理工學院學生去賭場玩21點贏到開巷嘅主角馬愷文寫嗰本,裡面提到Billy Beane嘅事跡被改編為電影《Moneyball》,我先知道呢套戲唔簡單.
同球隊經理一樣,我地喺金融市場上搵食一樣要進行好多決策.呢啲決策可能係簡單到只係每個月出糧就買盈富,又可以複雜到用電腦做program trading.但無論個決策係點,永遠計劃上最困難嘅地方都係執行嘅部份,因為你會遇上無窮無盡嘅阻力,阻力可以係外來,亦都可以係內在.你每個月買盈富,可能見個市浮浮沉沉冇乜起色,好快就失去執行動力;又或者你見到格離屋陳師奶求其亂買都賺得多過你套trading program,好快你又會想放棄.所以呢個15年前嘅故事要講嘅並唔係數據派有幾勁,而係信念嘅重要性,想要成功就一定要捉住信念,無論係玩21點,組織球隊,買盈富定係Program Trading,道理都係一樣.
題外話,馬愷文嗰本《莊家優勢》講嘅嘢都係老生常談,有興趣但冇時間的話睇Malcolm Gladwell嗰本Outliner好過.


text:
2014年聖誕節北海道賞雪之旅(Day 1) – 初踏雪地
同2009年果次去北海道一樣,今次都係過香港坐大韓航空經首爾轉機,無他,因為平,聖誕節旺季都係5千蚊有找,而且澳門亦冇機直飛北海道,不過因為零晨機,上次試過已經知道會好辛苦.
呢兩個新喼今年新買冇幾耐
去香港機場最後一班船係夜晚八點,我哋坐零晨一點機,去到機場仲要呆等差唔多四個鐘.12月澳門碼頭剛剛重新裝修完,真係大咗又靚咗喎.
大韓航空由香港經首爾去札幌會先坐一程機由香港去仁川機場,再轉坐另一班機去札幌,所以喺香港機場check-in時已經出定兩程機嘅登記證,而行李就會由香港直掛札幌,轉機果陣唔使攞行李.
聖誕節出遊嘅人真係好多,呢程由香港去首爾嘅機full晒.
到咗仁川機場轉機旅客要過安檢先可以去返候機樓,記得09年果次好似冇咁嚴.
上次轉機知道候機樓有可以俾人休息嘅地方,因為仲要等差唔多四個鐘先上機,所以上去抖抖.上面有得上網,不過通常冇晒位,有長凳同梳化可以訓,仲有地方沖涼添.
抖咗一陣再去食個韓式早餐
等上機啦
由首爾飛兩個半鐘就到札幌,喺機上外望,嘩,大地上白色一片啊.
今次嚟到新千歲機場同上次唔同晒,國際線大樓裝修過又大咗啲,而且可以直接同國內線大樓連接,過咗海關出到入境大堂,沿著呢條通道直行就會去到國內線大樓,JR車站同租車公司counter都喺國內線大樓,如果想去多啦A夢樂園,可以坐扶手電梯上去上一層,即係三樓.
國內線大樓呢邊有好多商店,再加埋三樓多啦A夢樂園,如果要行半日都可能唔夠.
新千歲空港嘅商店留返走果日先行,而家先坐JR去札幌.JR駅喺國內線大樓地底B1F層,但唔係部部lift都可以去到B1F層,亦唔係每部扶手電梯都可以連接B1F層.呢部喺正大堂中央嘅lift可以去B1F層,但因為位置太當眼,好多人用呢部,而人人都推住行李車,所以我哋都排咗好耐隊先搭到.
初嚟步到對新千歲機場環境唔熟嘅情況下,真係好難揾到另一條路落去JR站.不過,今年7月再到北海道嘅時候,因為有唔少時間留喺新千歲空港,所以有時間摸熟呢度嘅環境,下面介紹一下由國際線入境大堂去JR火車站嘅路線,同埋可以去到B1F層的各部升降機同扶手電梯位置,等好似我哋呢次咁初到新千歲機場嘅朋友可以參考下.
國際線入境大堂喺二樓,出到入境大堂沿通過直行就係國內線大樓,而國內線大樓二樓係國內線嘅出境大堂,同埋有好多售賣北海道特產同手信嘅商店.
下圖將二樓國內線大堂嘅平面圖放大一啲,圖上面紅色圈標示嘅位置就係可以去到B1F層嘅三部升降機,其中中間果部就係上面見到喺大堂中央好多人搭果部,而左右兩部因為位置唔顯眼,少人知所以搭嘅人少啲.另外,藍色圈標示嘅位置係可以去到1F層再轉去B1F層嘅兩部扶手電梯,如果搭唔到lift用呢兩部扶手電梯都可以.
下面呢張係國內線大樓1F層平面圖,可以見到1F層被一條弧形行車道分開咗成兩部份,上面弧形果部份係國內線入境大堂同埋租車公司counter,而下面果部份係停車場.只有入境大堂果度先有扶手電梯連接JR火車站,所以係二樓見到嘅扶手電梯,只有上面張圖藍色圈標示果兩部可以去到國內線入境大堂,其他扶手電梯雖然都可以去到1F層,但就連接唔到可以去到B1F層嘅扶手電梯.
註:新千歲空港各樓層嘅詳細平面圖可以參考呢度.
如果坐扶手電梯去B1F層,會先經過呢個國內線入境大堂,面積唔係好大.
再轉呢個落去B1F層嘅扶手電梯
再一直行就係JR駅
JR新千歲空港駅出入口
出入口旁邊有自助售票機
再過阻離係人手售票
由新千歲空港到札幌嘅指定席車票,1,380yen.
旁邊仲有呢個JR Information Desk,專for外國旅客,可以喺呢度出示護照攞返張免費上網卡,不過其實出發前已經用Apps攞咗user id同password,唔使再攞呢張上網卡,只係攞呢睇下.想了解多啲關於NTT東日本免費上網卡點用同點樣用Apps預先攞user id同password,可以參考呢篇文章介紹.
坐火車去札幌中…
雖然唔係第一次見到落雪,但咁大雪嘅環境就係第一次,所以係街度行路都要特別小心翼翼.
喺便利店買咗呢種防滑鞋套,不過因為經常又著又除好麻煩,用幾次之後就冇再用.如果想買記得睇多幾間便利店,因為每間便利店賣嘅款式唔同,價錢都相差幾遠.
呢間札幌三井花園酒店就係頭兩晚喺札幌住嘅酒店,詳細介紹可以睇返呢篇文章.
北海道嘅冬天好早就天黑,係酒店check-in完雖然只係3點幾,但4點落返街個天已經黑晒,所以第一日冇去其他地方,只喺札幌駅行下.
喺北海道嘅第一餐,去咗呢間鰻魚飯好出名嘅老店宮川本廛食.
Day 1完,返回《2014年聖誕節北海道賞雪之旅》總目錄
相關文章:


text:
APK 免杀 加壳 脱壳教程打包送APK 免杀 加壳 脱壳教程打包送
好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好 狗日的东西,尼玛锁屏制作教程????
以下是压缩包里面的东西:
手机锁屏制作教程
链接: http://pan.baidu.com/s/1c2z8P3q 密码: 65ti 乐色好垃圾的东西啊 这么厉害 谢谢
假的!病毒文件 谢谢楼主 hhhhhhhhhh
解压密码多少?
页: [1] 2


text:
突然間口痕痕,好想食煲湯雞腳,所以就煲返個清甜滋潤嘅海底椰蘋果雞腳湯滿足一下自己先
今次其實主要係用上新鮮海底椰,佢除左有潤肺功效之外,仲可以養顏滋潤,對皮膚好好添.係淡淡夏日真係由朝到晚都開冷氣,皮膚都一定會乾乾的,所以返個海底椰靚湯滋潤下.而且加埋蘋果一齊煲,咁淡湯就真係既滋潤又清甜,仲唔係十個GOOD!
由於今次我地又嚟八人大餐,所以材料就多少少,包括:新鮮海底椰四粒,蜜棗四粒,南北杏一湯匙,果皮三片,蘋果四個,雞腳約二十隻及豬骨約$60~
果皮浸透去囊;豬骨及雞腳洗淨汆水
我之前次次煲雞腳都一定會剪好晒啲腳趾,諗住好似會方便啲.但今次爸爸教路話唔好剪,因為一剪左就會係煲湯過程漏左啲雞油出嚟,咁成煲湯就一定會好油淋淋呀.所以我今次就洗乾淨晒之後,原腳一齊煲,睇下係咪真係冇乜油先.
我平日都係鐘意用蛇果,點知今日行晒成個街市都冇,所以都照用富士蘋果頂住先啦.蘋果刮去那層果蠟之後,洗淨去芯切塊;新鮮海底椰洗淨,記得唔好除去嗰層薄皮,因為止咳都係靠佢呀;蜜棗及南北杏浸10分鐘沖淨~
煲內放約5L水放入果皮,待水滾後放入蜜棗及南北杏
待再次滾起時,可以加入蘋果,海底椰及豬骨,用大火加蓋煲約30分鐘
然後加入雞腳,再轉慢火加蓋煲多1.5小時
最後加入少少鹽調味,就可以飲啦
啖湯真係好清甜,而且真係一啲都唔油,第一次煲雞腳湯係冇唔洗好勤力咁邊煲邊隔油,真係既好味又方便(仲要係好好食,煲湯雞腳真係特別好食呀),睇嚟下次都要用返爸爸呢個方法,煲湯時唔好剪走啲腳甲,最多叫大家食湯渣嘅時候小心啲啦…哈哈哈!


text:
由於時代轉變,大家嘅思想同諗法好容易就傳播出去.係我細個陣,就算我有一個幾咁白痴嘅諗法/說話,我講出口頂多只會比朋輩或者父母取笑或者指責;但今次係一個全球化嘅年代,一句說話就可以傳到全城皆知.
最近有一個小朋友因為購買一部 PS4 受唔住責備而自殺.
記得喺 17 年前左右,黃子華曾經用一段自殺新聞嚟做佢嘅話題:「一個後生仔因為唔見咗一啲網上嘅武器,就自殺.」個陣我同大部份人一樣,我笑.
的確,係可笑.
但今日望返,呢種事越發越多,我的確笑唔出聲.到底發生咩事?
係好似局長同一般中老年人所講,佢地呢一代太廢,少少壓力都受唔住定係呢個世界早就已經變同我地過去嘅世界完全唔同.
依家個個人(包括自己)都自言話自己係廢青.你試諗下係20年前,會有邊個咁樣先取笑自己?但偏偏今時今日個後生仔都以廢青為己任,唔做廢青好似根本就做唔到其他事咁.
望真啲.
其實可能係呢個咁進步咁快嘅世界,再容納唔到一班跑得慢(或者係某啲人眼中跑得慢)嘅後生仔.
既然大眾都內心都放棄佢哋,佢哋又何必愛自己?
我好了解一個放棄自己生命嘅人諗法,因為佢一定要需要極大勇氣/極度絕望先會行上呢一步.
但我只希望大家繼續愛自己生命,至少呢到會有一個人唔希望你咁做.
Photo: internet


text:
QQ自动加好友免费版软件
好好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好 楼主我真的很需要这个软件,但是无奈阅读权限不够,能不能发到我的邮箱:a782481678@126.com
能支付就支付
奶奶的,没事设置什么权限.我急用这个软件呢 看看学习一下
看起来不错啊
来自:IOS客户端 {:7_196:}{:7_196:}{:7_196:}{:7_196:}{:7_196:}{:7_196:}{:7_196:} 66666666666 ??
来自:Android客户端
页: [1] 2


text:
12月美妙的,因為生日月
呢個月份不停同朋友慶祝生日,所以每年12月我都覺得好幸福
呢種幸福係得到愛
所有朋友都幾乎任我揀食乜,或者佢地怕揀得唔好
其實你問我,我都唔知想食乜,因為想食都會食過
Sababtini既 Afternoon tea卻係我最想試
佢好難訂位,我訂過兩次都full
現場所見位置未坐滿,我諗係餐廳供應既tea set份量唔多吧
對於我…Tea set既鹹點都好重要,Sevva一直係我覺得最好,而家被Sabatini取代了
由頂食落底,大部份tea set都由底層開始食
呢度相反,呢幾個係鵝肝醬脆筒同蟹肉醬
中層鹹甜皆有,有個炸蝦,同水牛芝士多士
檸檬杏仁撻,呢個好好食,我近來愛上了檸檬撻,仲有拿破侖
底層係甜點…
有我最鍾意而呢度最出名聖安娜蛋糕,個焦糖puff非常好食,我每次食呢個都眼泛淚光
Tiramisu一向唔係我喜愛
個macaron係正宗口味玫瑰味,老實我好怕玫瑰味道
仲有panna cotta 夠滑,用上雲呢拿籽而唔係用香精油,都唔錯
每人有杯汽酒或果汁
期間我見到每檯另有雪糕,但偏偏我同朋友無,於是問啦
原來我book位時係舊價,新價會另有白松露雪糕,噢
以一個Tea連加一$700感覺貴一d,但重質不重量既話呢個係值的
多謝外星繼請我食生日Tea~
阿繼同阿豬媽事頭婆都係包包契媽,我當然有帶埋包包見兩位契媽
帶住包包有好多顧慮,但我喜歡帶著佢
所以同契媽去街,我必定帶佢,就如從前我爸爸帶住我週圍去,甚至搭飛機去旅行
子女係自己的,任何困難也可以克服,盡我能力去讓佢看看這個美好世界
新facebook acct開始建立,慢慢upload上Fb,講飲,講食,講戰利品,仲會講祕密


text:
鏡頭前揮手笑笑口 鄭融鏡頭後整鬼記者
32歲嘅鄭融細細粒但脾氣相當剛烈,出道14年換咗5間唱片公司,Management都換咗4間,唔知係佢份人麻煩定要求高定啲公司滿足唔到佢,總之隔一排就會有佢轉會嘅新聞.上周二下晝,就嚟出新歌嘅鄭融喺ifc買完三文治就去搭船,望住鏡頭嘅佢笑笑口揮揮手,記者一擺低相機,佢就埋身反問:「點呀,有咩問我呀?」見你係明星仔,咪影吓你囉,融姨姨.
雖然鄭融又跑步又跑山,但唔知點解佢依然周身肉,好彩佢感覺好鬼妹,所以有啲肉地都唔算太趕客,最重要當事人唔覺得有問題,仲好有自信地着背心仔,有時仲露大背O添.
好勝鄭融
當日下午,着黑色小背心黑闊褲,冇化妝嘅鄭融去買三文治同果汁,排隊畀錢時佢突然望出門口,發現記者嘅佢開頭唔多Happy,畀完錢離開後,佢對記者笑又揮手,好一個Nice Guy,之後記者撳多幾張相,佢眼神示意唔好再影,記者表示明白,之後再撳多兩張就放低部相機,鄭融即U Turn行近記者,「又話唔影嘅,點呀,有咩問我?你邊間㗎?我問吓啫,幾時出呀?」一連串問題,鄭融真係好多問題.
採訪:李權威
帶四箱日用品到橫店 羅霖狂搽防曬護胸
52歲狂野派對玩到癲 「出櫃」黎明詩攬啜密友慶生


text:
好多時你明明一句冇咩含義,唔知點解總有人話你係單單打打緊,甚至係屌緊佢老母.日常生活有好多呢啲例子同埋理論去解釋呢個現象,但一直以嚟好似喺社會度係冇人好好哋解釋過呢兩個概念:Sensitivity同Specificity.
猶記得外婆帶某少時到祐漢街市,必然先到地下的雞檔要一頭鮮雞.雞販快刀割開雞喉嚨,再一氣呵成把尚活的它丟進藍色的高桶,蓋子閤上,活雞尚用餘力掙扎,搖得那膠桶咯咯噠噠.然後就到三樓的豬肉檔切十斤肉,五花腩,絞肉各要一些.再到隔篱炒一碟河粉,有時則鹹粥油條,兩婆孫就提着那滿袋鮮肉經過二樓要幾斤菜.有時是紅蘿蔔薯仔蕃茄,有時是西洋菜果皮鴨腎,多數用來與袋中的幾兩肉合煲一頓老火湯.最後回到地下,看看魚欄有哪些鮮活的魚蝦,就恰恰好跟雞販拿走那宰好的鮮雞.每星期如是,便是一家人齊齊整整圍桌敦倫的材料.
有時就算小朋友已經係完整咁吻合哂ADHD嘅症狀,但如果個環境係容許佢去咁樣生活而冇任何負面影響嘅,咁個診斷都係唔成立嘅.50年代嘅教育環境同而家嘅環境唔同,社會風氣亦都唔同.等如以前有體罰去抑止某啲偏差行為而家你有冇?以前小朋友好動啲可以係「活潑」,而家同一個行為可以係「嚴重影響課堂秩序」,而兩者喺神經分泌上可能都只係同樣嘅失調.
『其實呢我哋好多病人都好好鍾意美國醫生架!你唔鍾意唔緊要架!』「我淨係想知醫生個全名……」『我哋好多病人都好好鍾意美國醫生架!』「我想問可唔可以出返出面傾?」『我哋好多病人都好好鍾意美國醫生架!』伴隨一聲「咔嚓」鎖門聲.「喂喂喂?佢哋請咗我入間房但不斷咁重複同一句嘢……」『可以畀我同電話入面位先生傾嘛?』


text:
曾燕紅老師成為香港第一位女性登頂珠峰,本應該係一件值得恭賀,令香港人全城興奮嘅事,但網民竟然反應兩極,觸發點係佢喺登頂後接受訪問時曾經講過,喺上山途中遇到有登山客嚴重不適,衡量過安全因素後,就算畀晒氧氣嗰位登山客,佢都唔會有命落到山,因為氧氣數量根本唔夠同冇人幫佢,於是佢覺得自己嘅能力範圍幫唔到,就繼續登頂之旅.
跟著一班企喺「道德高地」嘅判官就坐喺部電腦前面,狠狠地抽打佢話佢「見死不救」,「理想喺生命前不值一提,請檢討」等等批評嘅說話.
但我希望各位家長真係千萬參與唔好鬧埋一份,反而更加要同你嘅小朋友一齊探討吓呢個情境題,睇睇小朋友會點揀.
當然前提係要同佢講晒所有外在環境因素畀佢分析,包括簽生死狀,氧氣到嗰陣唔再係免費物品,天氣可能會越來越惡劣,惡劣到可能根本行唔到,甚至短暫失明等等,又畀近期嘅相關新聞小朋友睇,最緊要係,教識佢地識得設身處地,如果當時你係佢,你會點做.
無論小朋友嘅選擇係點都好,都要尊重佢嘅想法,要聽佢做呢個決定嘅原因,更加唔好強加自己意見逼佢同意你,因為無論我同你,還是佢,都根本唔可能知道當時嘅環境有幾咁惡劣,只能盡力憑空想像,所以根本冇所謂嘅對與錯,只係好純粹嘅一個選擇題.而呢次全面嘅分析對小朋友嚟講會係一個好好嘅練習,去學習減少倚賴,而且根據手上嘅資料,知識,學識自行做決定.
希望各位明白,匿喺鍵盤後面啦﹗作出批評好容易亦都好廉價,因為根本唔需要負咩責任.
但要懂得客觀分析就唔係一件容易嘅事,尤其是喺現今嘅香港,好多時候現實會令我地嘅情感往往主宰理性,但就係因為咁,我地先更加要教好下一代,喺佢地認清社會嘅殘酷之前,學懂分析,長大先可以與眾不同,唔會咁容易就失去主見,做一個跟風嘅機械人.


text:
港大圖書館一直都係同學嘅溫書熱點.考試臨近,大家溫書時少不免會帶多一兩支葡萄適,red bull ,雞精溫書,再加上隔離就係Starbucks,溫溫下書買杯嘢飲,FF一下過三爆四First Hon畢業之後過住美式中產生活,Wow…
但係飲多兩杯,就少不免要面對大自然嘅呼喚,咁點算好?
唔緊要,其實每一層都好貼心咁有廁所,三樓甚至有踎廁,滿足到唔同生活方式,或者純粹想鍛鍊自己大髀肌肉嘅同學,坐又得,踎又得,得咗.
不過,值得一提,同學最鍾意溫書嘅Learning Commons位處於三樓,而考試季節嗰度有咁多同學,三樓廁所自然人滿為患.想去其他樓嘅廁所?呢個時候,記得要搭𨋢,千祈唔好行樓梯,就算等咗好耐,都要繼續等,因為係樓梯上面走動,只會徒添你身體嘅震動,繼而轉化成對泌尿系統或者消化系統嘅壓力,屆時控制唔住,係漫長嘅樓梯旅程上眾目睽睽之下進行大解放就唔好啦.
港大百周年校園,又名Centen (Centennial Campus),顧名思義,於港大百周年個時建成.最大特色,一個字,新.雖然入面嘅𨋢又慢,離東西閘又遠,落雨又水浸,所謂嘅「草地」而家仲係爛地一塊,但係佢有樣好,就係位置於Centen中間嘅智華館,簡直就係自港大生starbucks七折以來,全Kong U 最美好嘅事.自建成以來,智華館就成為同學溫書好去處,令大家考試時嘅口頭禪,從「摺li」變成「接智華」.
(編按:究竟呢個係男廁定女廁?)
入面二樓有全校最好飲但都最貴嘅咖啡,三樓有舒服到令人一坐低唔想走嘅豆袋梳化,但最令人一再回味嘅地方,絕對係佢嘅廁所,乾淨到可以同外面酒店媲美.其實唔止智華,Centen所有廁所都好乾淨.摩登嘅裝修,淡淡清香嘅洗手液,配上目測相信係全港大最多嘅廁格,如果個間廁所位處Jockey Club或Run Run Shaw Tower高層,仲有從大玻璃窗外望出去嘅翠綠山景陪你如廁.咁正嘅廁所風光,一入得去,就梗係入面停耐啲至走.所以話,識開大,一定係去Centen.係度上堂嘅BA同Soc Sci同學仔對於要係其他地方,特別係CYM同明華一帶,上堂兼解決大小二便嘅同學表示,這些機會不是屬於你的.
不過記住,為配合Centen文學院同社會科學學院入面眾多堅信男女平等,一直在二十一世紀反對性別定型嘅一眾前衛有識之士,Centen男廁女廁嘅標誌,都極其含糊.唔計係天花板,要仰望先見到嘅一小個牌,係充滿極簡主義嘅廁所大門上面,只有一個大約兩吋乘五吋嘅浮雕表明呢個到底係男廁定女廁,佢仲要同大門上銀色嘅背景融為一體,彷彿就喺度諷刺你「唉,後現代設計呢家嘢,你哋呢班仲拒泥緊男女之別嘅凡夫俗子,真係識條鐵咩」.所以,仲未拋開到道德枷鎖,仲好介意入錯男廁女廁嘅同學,下次無論情況點危急都好,都要係衝入去之前,企定定係門口望多兩眼至好入去.企係廁所前,眼金金望住道門,其他人最多覺得你變態,但一旦入錯廁所,真係警都有得人報.從係Hall做下城市農夫,響應一下綠色生活,種返幾棵Cannabis sativa (俗稱大麻),都可以上報一事,就可以見到全港第一學府嘅同學包容性有幾低.記住下次係Centen去廁所前,要停一停,諗一諗,先好入去呀.


text:
月入八萬,即係年薪接近一百萬.係香港黎講,當然或許同最top tier 黎講仍然比上不足,但比下係絕對有餘.以全港人口既收入分布黎講,肯定係top1—5%.未去到交standard rate,但係未婚無仔女就算要供養父母要交低十個八個俾稅局已經少不免,但係可動用收入仍然起碼超過五十萬.即係話只要佢安份守己,唔係玩咩靡爛生活,應該會小日子過得不錯,單身接近上岸,會享受到人生.
月入八萬,即係年齡應該正常有番咁上下,而且都見過下世面,對於一般女仔黎講,應該八萬都覺得好decent啦,樣OK性格OK無咩家宅問題入更筍盤行列.一個OK懂得人情世故既男仔,同佢拍拖,少少心意,唔係話著重價錢,都講下誠意掛.唔係叫起勢貪佢筆才產chur 爆佢個肺,但話要budget$300以下,我真係諗唔到呢個數額,可以點樣justified?
除非(真係除非),佢即使收入高成咁,都係日日只駛廿蚊,然後著到爛身爛世,食野只求快餐,真係慳到可以入健力士紀錄大全啦.但in the first place 我唔知有咩人會鍾意佢,如果咁都接受到,真係咩都唔送都得,咁無野講.但我覺得一個高收入男士有咁既mindset 既,接近零.所以,真係點樣都講唔通.
月入高低不成問題.但物輕情義重都有個譜.又唔係叫你密密送,日日愛瑪士.千鬆D蚊至幾千已經好好貨色,你話月收八皮野都唔肯出,真係CHEAP字都不足以形容.


text:
全知言
老麥都可以擺喜酒 其實邊度結婚先夠新意?
今時今日,邊個話結婚擺酒一定要去酒樓或酒店?做得夫妻當然係講心唔講金,去麥當當擺番幾圍,拎住杯奶昔周圍敬酒都咪話型!若果搵唔到一個願意陪你捱麥記嘅終生伴侶,可以學胡杏兒同未婚夫 Phil Lee,山長水遠入沙頭角圍村行禮,夠晒傳統有特色
關楚耀 健身室擺
喺健身房搞結婚啲姊妹玩新郎時,可以叫班兄弟做 30下掌上壓,舉 50磅大餅!衫就唔使着喇,夠晒爆呀!
鄭融 潛水一流
海底潛住水結婚!可以喺海底交換戒指,成個儀式喺海底裡面做,會幾得意!都可以錫錫對方,要拎開個氧氣罩,錫完再戴番!不過我覺得喺嗰刻靚係緊要啲,所以水底結婚都係留俾潛水發燒友
周嘉儀 野戰最正
我諗 war game場係其中一個比較另類嘅結婚場所,因為啲朋友最多都喺花園仔做 outdoor結婚場地,但 war game場會好特別,同埋唔知着婚紗定 war game衫好,打打殺殺應該會幾得意!
徐子珊 等北極光
結婚要講緣份,所以要去有北極光嘅地方,大家都知北極光唔係一定有,要 11月至 3月,喺比較北邊嘅地方先可能見到.要等,唔知有冇㗎,等到有有綠色光閃過,就喺嗰刻講「我願意」,如果未凍親的話!
即時報料 facepop
熱線: 9222 0828
電郵:facenews@nextmedia.com
facebook: Face Magazine inbox
line, we chat id: facemagazine


text:
隊長增值服務
Tuesday, June 27, 2017
取消MPF對沖
梁振英係臨尾幾日特首任期硬推MPF取消對沖,係唔知乜野葫蘆賣乜藥的情況下,坊間幾乎全線都唔支持,無論係資方定勞方都即時大開記者會話不支持呢個方案,所以有機會硬闖立法會都唔會成功,而且仲做左個炸彈比林鄭,係呢件事上面究竟有咩問題呢?
要了解成件事,首先一定要講下究竟乜野叫做MPF對沖,因為好多好多人,即我諗9成的讀者,由於上得網來睇blog的年齡都應該係後生未及退休,而近年經濟好又好少有栽員的情況下,相信好多人除左你做HR的都未必知係乜野事.
以目前香港法例黎講,今時今日退休的法例係靠一條長期服務金去保障你only,而呢舊錢的計法就係你的年資 (n) x 2/3 x 你最後一個月的月薪.舉例你做左10年,最尾一個月月薪係30000元,咁你的長期服務金就係有10 x 2/3 x 30000 = 200,000元.當然如果你係一個好高薪的打工仔,例如已經係老闆或極高級員工,係公司賣命做左30年,你可能已經月入係講緊150000元,咁你用同一條數就會計到有3,000,000元,係咪好正呢? 相信任何人都會有一個主觀願望係話,喂我同公司做左成世人,臨尾攞番舊錢退休,好理所當然啦?
不過,係香港就唔係咁講.首先,一個好仆街的位係,無論你幾高級人工幾好,你以為成日睇新聞話邊個大班邊個高層退休就有幾千萬退休,然後你再計一計自己退休用條formula一乘上去就好過癮,但實情係香港有一個上限係390000港元(十幾二十年前訂落,未改過),即係話你計到上億都無用,話之你月薪300萬,你最多最多的合法退休/長期服務金就係390000,係咪好震驚呢?不過驚嚇位唔係呢度,因為一般打工仔又未必去到呢個390000頂位,咁之但係如果你諗住攞39萬都好過無,再加埋你MPF戶口有幾十萬至一百萬都好啦,點知原來魔鬼就出來了,因為原來呢39萬仲可以對沖! 我地假使間如果你的僱主係過去呢段時間已經幫你供超過39萬的話,咁真係恭喜你僱主,因為係你以為你有唔知幾多百萬退休時,其實係先封你頂做39萬,然後再全數對沖,即係你走果日,就係攞住你MPF戶口入面的錢,無野賠!
你可能呢家先話,無野嘛,新聞成日講果D人退休有幾L多錢架喎!係,果D係人地公司良心有政治原因去賠,但如果用全香港去睇,呢家基本上做僱主係真真正正無需為你或任何人的退休而負上太多責任,目前香港係僱員條例下係極度保障僱主的,而祖國係呢方面就對員工好好多,三保再加退休金唔封頂,完全兩碼子的事,所以你今時今日自己計數,記得計清楚,因為你唔識計的話,得個MPF的銀碼係好易計錯出事的.
然而,呢家CY臨尾推出的方案,取消MPF對沖,我認為其實係一個德政(可能係上任內唯一的德政).簡單的講,其實先唔好理呢家條數點解,總之僱員能夠係新例下攞多一萬,呢一萬係邊度黎先?如果你唔計係政府攞果舊錢出黎貼,其實係全部由僱主硬食.你可能會話,咁我幫佢搵咁多錢,抵比啦!當然隊長都係咁諗,但同時你又不得不退後一步諗係,全香港三百幾萬打工仔的僱主,本來係無諗過要預錢賠比你,而突然間呢家要嘔一舊數出黎,係人人退休都有份,嘩我當你每人要預10萬 ,呢度已經係3000億.講真,好多中小企如果無左對沖,本來個老闆都係自己支份糧果隻,又養可能玩人情養左D員工二三十年,突然間你叫佢係退休高峰期嘔幾十個出黎,好多中小企可能會執笠都似,所以政府都有補貼,而我相信如果真係實施,好多僱主都會叫D高齡的員工即刻退休,等政府幫手賠左先,然後先再用contract逐年逐年請番你算數.
而我相信,政府為左避免大規模執笠潮,除左補貼之外,亦將條formula由2/3改做1/2,稍稍令個倍數唔好乘咁大.而勞方當然就好不滿,因為本身就覺得少,而家就仲少,又有Cap,唔接受呢個方案.資方方面呢,其實亦好明白係每一蚊其實都係真金白銀要額外攞出來,你叫佢攞多D錢,就緊係一定反對啦.
其實成件事,隊長認為資方反對的立場係岩,但勞方方面反對我認為係屬於痴L線的行為.好心啦,MPF取消對沖講左九十幾年,一路無幫手推,呢家CY臨尾幫你硬推,你仲嫌個plan唔好要反對,係咪fuck上腦啊? 係,我夠知最好我推休有無上限無限大的退休金仲要唔對沖就最好啦,喂不過係你爭取到呢样野之前,真係唔好唔記得今時今日如果要退休的人佢地目前面對的計法係接近零的賠償啊,而家個方案你起碼由零變左有十皮八皮袋住先,階段勝勝利黎架,之後你想要多D就再慢慢爭取啦屌,不過香港人呢家有部份人係完美理想傻L左人事,由政改的學生到呢家打工仔都係咁,一係就乜都唔要企到硬,一係就要嬴到盡,唉,但最慘係最尾總係要攬炒先安落.老實講,作為打工仔的隊長,我會勸大家醒下啦,真係有錢落袋都唔要?袋住先啦屌.
3 comments:


text:
大家好,呢兩個月好忙,忙到連寫下嘢嘅時間都冇,但尋日喺長跑網有單笑料食到成地花生,搞到花生價格長時間維持喺二百幾蚊一斤,所以今日想同大家分享一下!
跑步與溝女
話說呢位師兄不斷咁喺長跑網 add 其他師姐約跑啦,又會叫其他師兄介紹啲師姐比佢.其中 烈陽教主 都係佢嘅目標.但最好笑係佢問教主鍾唔鍾意跑步,嘩大佬呀,教主係神級院友,動不動都走去跑7,80k喎,你問呢個問題前都做下功課先啦.咁同問一個喺沙漠就嚟渴死嘅人想唔想飲可樂有乜嘢分別呢?我心諗其實你係嚟「約跑」定「約炮」咖?你有冇咁肚餓呀?根據我非科學化嘅統計,佢嘅成功率應該相當低,原因有以下兩點︰
1. 佢FB最多都好似係跑過4.2km咁大把,我唔係想表示長跑網唔會歧視跑得少嘅人,但嗰度啲師姐個個都唔係跑全馬就超馬,仲要個個快到好似風咁,我怕佢約咗出嚟連啲師姐燈尾都見唔到.
其實我好明白呢位師兄嘅心態,因為愛運動的女生都是最美的,所以佢想喺跑谷溝女都係無可厚非的,但女並唔是咁溝的,我強烈建議呢位師兄努力練跑,當你功力深厚時,啲單身靚師姐自自然然會比你吸引到架啦!
P.S.啱啱有人問我乜嘢係趷趷剛?大家去睇志明救春嬌就會知咖啦!XDDDDD
(圖片為編輯所選)
更多:
Fitz.hk Facebook專頁
[親身實證] 唔跑唔知身體好!
[親身實證] 變都樣埋 當阿Bob遇上森美
跑比賽 要知道的二三事
[日本三連馬之一] 京都馬,終於成功完走
Fitz Running 跑步
分享連結:


text:
我叫包龍桃,今年七歲,係香城愚教學校讀書,我哋學校因為係全日制小學,所以一星期只係需要返五日學.啲老師同校長都好好人架,成日同我哋講,中國就好似偉大嘅母親咁,全靠佢照顧我哋先可以生存到架咋,所以每逢升旗禮嘅時候,都教我哋要懷住感恩嘅心,熱淚盈眶咁唱國歌嚟表達對母親……祖國嘅愛意.
就係前排咋麻,老師係上班主任堂嗰陣帶咗個好高嘅哥哥入嚟,好似唔知叫咩咩懷,我係到暫且叫佢做懷人哥哥先啦.(咁佢個名有個懷字,加上佢係一個人又唔係一條蟲,仲要大過我,老師教落,大過自己嘅男性要叫哥哥架,不過我開頭以為佢係姐姐嚟.係囉,咁佢又叫懷又係人又係哥哥,咪叫懷人哥哥囉,唔通懷蟲姐姐咩!)老師話遲啲會同我哋同一班,而且係母親專程派嚟照顧同保護我哋一班入世未深嘅小朋友,嗰時我覺得母親真係好偉大,為咗我哋竟然要屈就一個(自稱12歲)嘅哥哥讀一年班.
點知幾日後……
「桃桃呀,起身返學啦!」矇矓間,我認得出係媽媽把聲.
「點解呀……今日星期六喎……」我揉一揉眼睛,用把充滿睡意嘅聲音問道.
「乖啦呀女,返去一陣架咋,放學媽媽帶你去食雪糕呀!」
「好呀!」一聽到有雪糕食,原本唔捨得起身嘅我即刻跳咗落床梳洗換衫.
係我換衫途中,媽媽教咗我講幾句說話,仲話要流住眼淚講,咁先可以食雪糕喎,雖然唔知點解,不過睇在雪糕份上就算啦!
由於我哋屋企距離學校只有分鐘路程,媽媽就同我係屋企練習咗半個鐘先出門口.不過返學途中媽媽都好緊咁問我仲記唔記得要講咩,於是我又背咗一次俾媽媽聽:「佢都係想學知識啫,點解要貼咁嘅嘢係到呀,犯咗法咁又點呀!」
見到媽媽好滿意咁點頭,我就知我放學之後可以有雪糕食啦!不過去到學校門口前,媽媽拉咗我去個冇人見到嘅牆角,係個袋到拎咗支綠色嘢出嚟.支嘢個身上係一堆我睇唔明嘅符號,不過好似卡通卡啲主題曲嘅字幕.拎出嚟之後,媽媽話:「嗱,桃桃好乖架,而家媽媽將呢支綠茶調節劑擠少少落你個口到,去到門口見媽媽舉起部機先好開始食呀,開頭係有少少辣,不過一間你食綠茶雪糕嗰陣就可以食出更香嘅綠茶味架啦!」
唉,點解連食杯雪糕都咁麻煩架……就係媽媽擠落我個口嗰刻,嗰種辛辣味即刻衝咗去我個鼻到,然後媽媽急急腳咁推咗我出去.
出到去學校正門,我見到學校門口貼咗好多白色紙,紙上面寫咗啲字,好似偷啊,渡啊,賣啊,港同賊咁.正當我係到諗渡過點樣偷同香港賣幾錢嗰陣,媽媽已經舉起咗佢部好豪華嘅金色蘋果6,呢個時候我就開始將口中嘅綠茶調節擠整融,而嗰股辛辣味又再次衝向我個鼻到,甚至再衝上我嘅眼睛,之後啲眼水開始出嚟嘅時候,我就開始背媽媽教我嘅對白.
「佢都係想學知識啫…」嘩,好辣呀,媽媽你係咪玩我呀!
「點解要貼咁嘅嘢呀!」其實紙上面啲字我都算識哂,不過夾埋一齊就真係唔明點解啫,渡過點樣偷?賣香港俾人嗰個係賊?咁個賊一定係母親身上偷咗香港啦,唔係點賣啫!
「大聲啲ok?」媽媽呢刻就好似個導演咁細心指導我.
我用盡平時扭計大喊嘅力,大叫咗一句:「犯咗法又點喎!」好嘢,收工,可以食雪糕啦!
望見媽媽面帶微笑,好滿咁點頭,我邊笑邊小跳步咁去向媽媽身邊.臨離開學校嗰陣,我望向學校嘅天空,係到諗,如果紅雨咪好囉咁咪唔洗星期六一大早起身返學囉……
PS:呢篇純粹一個小學生周記,理論上應該擺係小城小事到,如果擺咗去第二到我都控制唔到架!我只係一個小學生,我真係唔識政治,唔講政治,我討厭政治!


text:
爆壹爆
上水人妻日賺三百
呢排大陸嚴打水貨客,搞到好多人唔夠膽帶貨,爆哥知道水貨集團唔夠人,竟然想到貼街招來請人帶貨,你都咪話唔奇,仲打電話來問爆哥有冇人幫佢開工.
爆哥當然睬你有味,但都走去上水舊墟睇嚇班水貨客咩環境,發覺仲有唔少人以自僱形式繼續走,當中好多係本地師奶,日日湊埋剛放學嘅仔女就來搵食.唔好睇小班師奶,佢哋走奶粉,煙酒,糖果及其他日用品嘅水貨,山大斬埋有柴燒,例如走一支日本小清酒就賺一百蚊,兩罐奶粉賺五十蚊,仲未計其他日用品,爆哥親眼目睹一位上水少婦帶住囝囝,拖一個行李喼及背囊,走一轉差不多賺到三百幾蚊,算幾好搵啦,不過近日深圳海關可能為咗響應 689,已加強打擊水貨客,有水貨師奶被深圳海關扣查身上水貨時,就嬲到瞓地嚟賴死抗議.
上海仔結婚喇!
上海仔呢期好紅,大把有錢佬照住之外,連電影《竊聽風雲 3》都抄佢個 Look.爆哥最近去澳門賭兩手,就喺貴賓廳見到佢著得官仔骨骨,滿面春風,隔籬一個土豪暗中話俾爆哥聽,原來上海仔有喜.「佢年頭訂咗婚,遲啲會擺酒結婚!」爆哥聽到上海仔從此被困,覺得好驚奇,因為佢出名把啷過油,冧女有一手,身邊女伴好似走馬燈,上海仔雖然風流,但絕不下流,出名對女友豪爽體貼,最鍾意送 H字頭的包包俾女友.咁多年嚟,江湖上同佢傳過緋聞嘅藝人有梅小惠, JJ賈曉晨,連前國家領導人的孫女都俾佢識到.至於今次新娘係邊個,上海仔收得好密,話要保護 darling喎.
查實上海仔並非上海人,只係佢老豆曾經喺上海做生意,走難嚟到香港,個個叫佢做「上海佬」,咁佢個仔咪叫上海仔囉.上海仔份人好姿整,最著緊佢個招牌「冬菇頭」,無論出席紅白二事,入到會場前,佢例必右手揸梳,左手照鏡,話要梳齊個頭先好見人喎.
澳門廳主打吊針
講緊唔係賭廳生意難撈,而係班廳主打吊針來美容.爆哥近日同一班澳門賭廳廳主食開飯時,奇怪係發覺班人明顯比以前容光煥發,個樣不單只靚仔咗,仲精神飽滿,呢班友仔個個夜夜笙歌,照計佢哋面色都係頹廢青綠嗰隻,冇理由咁光彩.當爆哥讚完佢哋好面色後,佢哋先自爆原來近排廳主圈子流行去打營養「點滴」(類似吊鹽水)嘅玩意,響澳門打,一次大約二千幾蚊,對廳主嚟講,消費唔算貴,但就收到容光煥發同精神飽滿功效,因為好多廳主迷信,望落去外觀醒神就算係行運象徵,傾生意成功機會都高好多,否則面如菜色,有好嘢都唔預你.
爆哥估唔到內地人愛打點滴風氣竟然吹到澳門,連一眾廳主都受落,不過當爆哥問佢哋營養點滴係乜嘢,就只係知道內裡含有各種營養補品,但實際係乜就無人答得出,只係見人打佢又打,最緊要靚仔,冇諗過呢啲醫療嘢,點都有危險性.


text:
先前《論本土主義中嘅大中華餘毒(一)》一文批評現今網上有關粵語歷史多牽強附會,後文《論本土主義中嘅大中華餘毒(二):被遺忘嘅粵語淵源》剖析現今粵語中被大眾遺忘嘅非漢語成份.現以我愚見,撰文一篇略述粵語歷史.下文將會從分子人類學,移民史,少數民族史,語言學等各方面闡述,務求繪畫出全面嘅粵語及其人群嘅發展歷程.
從語言學中我哋可以睇出唔同語言之間嘅關係,可以係發生學上嘅關係(同一個祖語但因地理隔絕等原因分支出嚟),或者係接觸借用(例如香港粵語有大量英,日語借詞,但唔代表三者有共同祖先).可以靠核心詞,聲韻,語法等比較去推斷歷史關係,我上一篇文章已經講述過粵語底層同壯傣語嘅聯繋.但語言比較有其侷限,因爲當語言隨時間變異累積嘅差別太大嘅時候,就好難分辨係同源或者係純粹偶然雷同.因此語言同源比較最多可以上溯約7000年.因此,要還原更早歷史,唔可以但靠原始祖語復原.
近十幾年,分子人類學發展異常迅速,我地從今人DNA(甚至古代人類骸骨DNA)入便嘅突變去追溯出關係.傳統考古學對於信史之前嘅人類遷移停留喺頭骨比較嘅階段,而家DNA證據可以話係重大進步.例如發現全球人類都係十萬年前嘅非洲現代人後裔,再之前嘅各地人種,都因爲氣候或者現代人進逼而滅亡(例如著名嘅尼安德塔人).分子人類學分析基因有兩個方法,一個係Y染色體 遺傳.因爲Y染色體傳男不傳女(正常男人有XY 一對染色體,而女人只有XX),所以係好好嘅父系遺傳標記,話畀我哋知我哋曾曾曾祖父係邊個.至於母系遺傳,我哋會分析綫粒體DNA,因爲受精時候精子綫粒體會留喺卵子外邊,所以綫粒體DNA一定來自母親.著名嘅「線粒體夏娃」(全人類共同母親)就係噉樣被發現.
如前述我哋用語言學歷史分析族群來源往往有好大限制,因爲隨時間經過我哋可以查探嘅證據會越來越少,而且會越來越難辯認.分子遺傳學就彌補咗呢個空白,因爲分子遺傳學可以追溯幾萬年前嘅譜系,語言學喺呢方面係困難重重,往往復原有極大爭議.當然,族群變遷唔完全等同語言變遷,因爲一個族群可以完全放棄自己語言文化去接受一個完全陌生嘅文化.但基因反映嘅族群接觸唔多唔少都會同語言轉變有聯繋,尤其係遠古時期,當所有族群文化程度都相對比較平等時,唔會咁容易因爲文化落差過大而完全放棄本來嘅文化.
如果大家想認識多少少人類學,不妨睇一下李輝博士嘅科普文章《東亞人遺傳系統初識》.
*圖片來自網友polyhedron之論文《Y Chromosomes of 40% Chinese Are Descendants of Three Neolithic Super-grandfathers》
當今嘅東亞人基因,基本上可以分開舊亞洲人同新亞洲人兩支,佢哋前後相差大約一萬年嘅時間遷入東南亞並且散佈東亞各地.讀中史嘅時候我哋學過北京人,藍田人,元謀人等唔同舊石器人類,但佢哋同我哋一啲關係都冇,因爲喺新舊亞洲人到達之前,佢哋已經因爲冰河時期滅絕,所以三萬幾年前以前好長一段時間,係搵唔到任何人類化石.新舊亞洲人分別帶有Haplogroup O同C,D父系基因突變,而家成個東亞都係佢哋後裔.舊亞洲人基因數量明顯比新亞洲人少,似係底層遺留.今日我會集中講新亞洲人,即係Haplogroup O嘅故事.
O人群喺大約二萬年前從印度經過緬甸走向東亞,喺印度支那分化出三個主要分支:O1,O2同O3.點解會分化?大家睇下雲南附近嘅地理,東亞所有大河流,包括黃河,長江,湄公河,珠江等都穿越呢個茂盛嘅熱帶雨林,當人群沿著河流移動(一來方便,二來食物淡水充足),就會遷移到唔同嘅下游地帶並且被隔絕(見下圖).呢班人趕走本來係東亞大陸嘅C,D系,令佢哋避走北亞日本,小部份融入O系成爲底層成份.
地形阻隔導致人群分化
*圖片來自李輝博士之論文《Genetic affinity between the Hmong-Mien and Mon-Khmer populations》
O1沿海岸綫遷移,成爲百越(侗台/岱-卡傣,Tai-Kadai)同南島人(Austronesian)嘅前身;O2分開兩支,一支O2a-PK4留喺兩廣附近成爲孟高棉人(Austroasiatic / Mon-Khmer,如越南人同柬埔寨人)嘅前身,另外一支O2b-M176北上抵達今中國東北,韓國,成爲阿爾泰人(Altaic)嘅部分成份;O3人群内部再分化,一支喺黃河上游成爲原漢藏族(Sino-Tibetan),一支喺長江去成爲原苗瑤人(Hmong-Mien).去到五千年前,即係新石器時期晚期,O3嘅O3a2c系成爲華夏族前身(仰韶文化),可能O3a1c-002611系成爲東夷族(龍山文化),部分O3a2c1a-M117喺西面同D3混血成爲古羌人(西戎).另外長江嘅O3a2b-M7原苗瑤人就成爲楚人祖先荊蠻族(大溪文化).
*圖片來自網友polyhedron之論文《Y Chromosomes of 40% Chinese Are Descendants of Three Neolithic Super-grandfathers》
中史書教我地夏商周,但夏代其實係不被國際學術界承認嘅,因爲文字未出現所以冇任何可信嘅歷史紀錄,所以當夏代係神話存疑時代,同三皇五帝一樣.如果要形容當時嘅華夏族,我會叫佢哋做仰韶文化.後來「東夷」龍山文化崛起,成爲咗東亞地區第一個有文字嘅部落——商代.商代嘅原始部落特色仍然好顯著,所以經常遷都(原始部落農業技術差,耕瘦咗達地就會去第度).
當時嘅東亞世界相對比較平等,商代嘅文化只係領先其它地方少少.去到周滅殷商,其實就係華夏族同東夷族嘅戰爭,最後文化比較落後嘅周贏咗,兩族開始融合.
去到東周嘅時候,已經出現楚國,魯國(東夷混合華夏)同越國(O1a-M119及O2a-M95)等唔同國家.讀傳統中國歷史嘅話會覺得佢哋都係「華夏」一份子,但唔會話你知佢哋嘅語言文化都非常唔同.例如《越絕書》係越國嘅歷史,入便嘅「絕」就唔喺漢語而係越語借用同音漢字,本身喺越語係解「記錄」.又於《維甲令》入便有用近音漢字去記載越語,反映出當時越國上層階級開始華夏化,但下層嘅民衆仍然唔太識漢語,需要用兩種語言宣告命令.當時嘅東周諸國其實好似而家嘅歐洲,有唔同民族,語言,但用類似(但唔同)嘅文字書寫,絕對唔可以用一個「華夏族」嘅空泛名詞概括.古代越國締造咗頗爲輝煌嘅文化,其金屬鑄造技術(如鑄劍)比華夏族群有過之而無不及,又嘗稱霸一方.但大部分人囿於漢族中心思維,都會自動將呢啲成就歸畀華夏族.
至於「百越」係咩一回事呢?其實就係石器時代東南沿海擴張嘅O1-M119各分支人群,混合咗南方嘅O2a-M95同O3a2-P201.語言學上我哋猜測原始O1族群係講原始澳泰語(Proto-Austro-Tai).當O1人群先後遷往台灣嘅時候,就成爲南島語入便嘅Formosan,留喺大陸個啲就成爲原始侗台語(Proto-Tai-Kadai).仲有一支向東南亞遷移成爲南島語入便嘅Malayo-Polyneisan.(見下圖)
青銅時代及以前壯侗及南島群體嘅分化及遷移
*圖片來自李輝博士論文《Common origin of the Austronesian and Daic Populations》
喺中國史書記載,百越「各有種性」.根據分子人類學觀察,百越可以基本分爲東北同西南兩個極.東北就係頭先講及曾經稱霸中原嘅越國.根據考古,佢哋主要成份係O1雜有O2a,但缺乏漢族嘅O3a1c同O3a2c1,顯示佢哋當時同漢族係兩個唔同族群.漢族成份基本上係喺秦漢之後先開始逐漸混入.
秦統一中原之後,遠征南越,因爲交通不便,需要開鑿靈渠嚟運兵糧.喺兩廣交界受到南越人強烈抵抗,付出頗大代價先係西江流域建立幾個據點.但凳都未暖,秦末民變已經爆發.有論者以爲秦兵會留低同越人融合,就話粵語沿襲秦代漢語.其實稍加思量就知荒謬:如果你係統治者,四處都有六國遺民造反要鎮壓,你仲會唔會由得大軍係偏遠邊境賦閒?所以去到後來趙佗自立南越國,都抱怨漢人太少.從宰相呢啲重要位置用越人,自己行越人習俗禮儀以服眾嚟睇,就知漢人喺當地只係極少數.當時嘅漢語,大概只係喺幾個漢人據點形成少量方言島,就好似外國唐人街粵語一樣.而秦漢嘅語音特點,喺當今粵語幾乎毫無痕跡.或者會有零星同源返借遺留,但講當時漢語對今日粵語幾近冇影響,應該冇乜爭議.
秦只係征服咗南越同駱越,至於其它嘅東甌,夜郎等諸國就未受影響.漢朝初期南方百越都係獨立國家.南越國再獨立後,一度強大令附近百越歸順,漢面對北邊匈奴,難以再兼顧南方,所以就和輯百越.及後武帝即位,開始離間越人,並且逐一擊破.因爲閩越頑強抵抗,漢武帝進行強制移民,將閩越人遷移到江浙,福建去到三國之前都幾乎係無人地帶.呢個事件都可以喺基因上搵到證據,現今福建人相比附近地區缺乏百越父系基因,百越基因最多嘅反而係喺浙江一帶.
即使粵閩等地已經成爲漢朝領土,但因爲地處偏遠而且氣候濕熱(漢人認爲有致病嘅山林瘴氣),一直冇乜人移民居住.叫當時漢人移民,就好似問你會唔會移民去金三角熱帶叢林住一樣.所以呢啲地區往往以當地土著管治,得閒就流放罪犯過嚟等死,漢化程度可想而知.去到兩晉南北朝,先開始多少少漢人移入,特別喺廣州從事海外貿易.有人話五胡亂華嘅時候漢人已經大量進入兩廣,但移民史同基因證據都否認呢個論點.當時嘅移民大多係北方人去到江南(見下圖實綫).
*圖片來自李輝博士論文《Genetic evidence supports demic diffusion of Han culture》
雖然係咁,都有少量漢人進入兩廣.六朝航海技術漸趨發達,金陵附近係當時南朝漢人聚居嘅中心,漢人入粵經海路比陸路方便.南朝時廣州算係頗重要嘅通商廣口,自然會吸引漢人前往謀利,但唔代表佢哋會久居當地.有南宋人遊歷廣東嘅時候,曾經話過“見宋墳而不見唐墳”,可見連唐代都冇乜漢人,何況六朝?
即使如此,語言學家喺粵語搵到極少量六朝漢語遺留,呢個層次似乎唔係北方漢語,而係以南朝首都建康(今南京)爲代表嘅南朝音,例如廣東話「伏」嘅白讀音 [puk] 讀重唇就好可能係六朝層次.(現今日語漢字音最早一層都係來自六朝嘅「吳音」).當時廣東嘅語言狀況係點已經好難知道,推測漢人聚集嘅城市内可能講六朝漢語,但郊區就仍然係原壯傣語(Proto-Tai).比對越南嘅古漢越語同其它侗台語系(岱-卡傣語系),百越語應該已經向漢語借入一定成份,就好似現今北壯語入便有好多西南官話借詞一樣,但語法,音韻等同漢語仲有好大距離.
唐代嶺南仍然係中原人蔑視嘅俚僚之地,可見漢人數量仍然唔多.唐代宰相張九齡開月北梅關古道,從此可以比較容易咁通過江西進入嶺南.唐末五代戰亂導致大量北方漢人南逃,呢次比以前永嘉之亂人數更浩大,更深入南方.
一批唐末難民走難到江西南部定居,去到宋初人口膨脹導致耕地不足.相比「地狹民稠」嘅贛南,嶺南大部分地方都係地廣民稀,於是部分人分批越過梅關翻山越嶺南下謀生.當時南雄正正係移民必經路綫,所以就出現南雄硃磯巷嘅傳説.廣東人口喺宋代大增,太平興國年間(976~984年)到元豐三年(1080年)嘅100年内由92,559戶暴增至579,253戶,足足六倍有突,但去到紹興三十二年就略減到513,711戶,可見移民潮已經停止.根據族譜紀錄*,移民來源地以江西最多,亦有河南同其它南方來源.北宋時南方較爲安定,未有戰亂因素,似乎經濟誘因最爲合理.廣府人漢人來源自唐末同北方漢族分道揚鑣,然後宋初入嶺南應該毋庸置疑.
*廣東族譜編寫唔會早過明中葉,所以可信性存疑,但來源地應該可以口耳相傳未致太失真.
但漢人來源唔會係廣府人嘅唯一來源.史載宋以前廣東多俚人作亂,到宋時似乎開始融入漢人.中國歷史地圖集作者譚其驤認爲:「自梁自唐,嶺南名爲中朝領土,實際在俚帥之統治下者,垂百餘年云.此爲俚族之極盛時代.與俚同時雄據粵東者,又有從粵西遷來之僚族(按:僚亦為古越人自稱,[rou]),然其勢力殊不及俚族之雄厚(按:今粵語中「傻哩」,「傻佬」似乎來自漢人對俚僚嘅篾稱)」.南宋《輿地紀勝》形容衆多漢人移民聚居嘅南雄都仍「有内地之遺風,俗雜夷夏風俗」.甚至時至元代,碑刻都記載「廣東戶口數十萬,瑤,僚半之」.俚僚人應係廣東嘅原居民,即我上文講述秦漢南越,駱越,西甌嘅後代,講原壯傣語(Proto-Tai)嘅O1,O2a,O3a2基因攜帶者.
將廣東人基因單倍型同河南漢人比較,可見廣東人父系以北方漢族爲主,雜有少量百越父系 O1,O2a及O3a2*P207xM7(比北方漢人多約25%).但母系北方成份D,G,M8a甚少(共約20%),代表廣東人祖先係南下漢父同土著越母混血嘅後代.喺上一篇文我講過粵語有好多音韻特徵同原壯傣語雷同,依家可以喺基因搵到旁證,證明有大量俚僚越人融入漢人,數量幾近廣府人一半.
由此我哋可以還原當時嘅場景:一支漢語人群喺唐末進入江西之際,就已經同北方中古漢語分道揚鑣,而音韻特點都同唐末北方非常符合:冇北宋逐漸出現嘅入聲脫落,出現輕唇音但微母未變,只有少部分濁上字變去聲等,呢種北方漢語分支隨住南下開荒謀生嘅漢人進入廣東.當時拓荒者以男丁居多,喺漢人男多女少嘅情況下,娶越女成爲普遍現象.越人學習漢語時,往往擺脫唔到原壯傣語母語影響,成爲一種帶有濃重越人口音嘅中古漢-越混合語,保留好多日常生活原壯傣底層詞彙.呢種越人口音嘅中古漢語甚至習染返漢人移民,令到粵語帶有類似壯語嘅腔調.隨住移民擴散混血,漸漸取代六朝漢族移民嘅語言同土著壯傣語.首當其衝嘅當然係同爲漢語來源而且使用者相對唔多嘅六朝白讀層,百越底層因爲語域不同,保留情況反而比六朝層好.最後前廣韻六朝漢語層次成爲少數零星「特字」或破讀字音.面對漢族進逼,拒絕同化移入嘅原壯傣群體(俚人)大約喺唐代開始分批向西南遷移,一批進入老撾境内成爲現今嘅佬族.部分更加遠遷今泰國,驅逐同化當地嘅南亞語族群,成爲現今嘅泰國人前身.到今日,泰語同北部壯語仍然可以有限度互通,核心同源詞相同超過60%.而極少數留喺廣東嘅一部分成爲現今廣東蜑家人或者遷移去海南度成爲黎族一部份.
北宋以後,粵語基本成形而且形成族群意識.以後遷入嘅群體往往唔會被認同爲粵語人.韶關因爲宋元戰爭導致人口大減令客家人趁機遷入.去到清初粵北客家因爲耕地不足大遷徙散播兩廣各地,同粵語人溝唔埋,甚至產生土客械鬥爭田奪地.閩南民系喺宋代已經從福建沿岸移民廣東東部沿岸,到明代更沿海路擴至雷州半島一帶,但都同客家人一樣無法大幅影響粵語.
明代係粵語西擴時期.因爲戰亂同漢族壓逼生存空間嘅緣故,湖南一帶嘅瑤族(苗瑤語系)變成起義流民進入廣東,朝廷大量派出北方士兵入廣西鎮壓,令明代官話進入廣西北部,成爲今西南官話分支.當時瑤人四散各地山區,造成兩廣「有山必有瑤」嘅局面,瑤亂甚至波及香港境内大嶼山.明萬曆年間瑤人被鎮壓後,朝廷鼓勵廣府人向西遷殖民以同化少數民族,族譜多記載有男丁前往梧州,桂平等廣西東部城市尋求發展機會.但詳情就往往缺乏記載,皆因族譜紀錄文化係宋明理學產物,傳入廣東開始普及不過明中葉.
去到清代,好多廣府人族譜都記載康熙年間有男丁遷往廣西然後就失去聯絡,大概已經喺當地落地生根.呢個都同清初遷界令有關.清初爲咗撲滅台灣明鄭勢力,將沿海近四十萬人強遷移入內陸, 以杜絕與明鄭割據政權嘅貿易同支援.遷界令對廣東沿海經濟組成極大損害,好多居民無法謀生,亦同內陸居民競爭資源,部分廣府人被逼前往廣西謀生.如果我哋分析各粵方言片嘅音韻特徵,可以發現越往西同越交通不便嘅地方,往往保留越舊嘅粵語特徵.喺廣府片/大城市會出現新嘅語音特徵並且憑其文化經濟優勢向其它粵語方言片/郊區幅射開去.因爲沿江流域交通方便,所以沿江去到廣西東部嘅城市都受到廣府片好大影響.其它交通比較隔絕嘅片例如四邑(台山),勾漏山區就往往比較存古,保留更加多原始壯傣語音韻特點.去到南寧等廣西中西部,講平話嘅人血統上基本上同壯族冇咩分別,冇乜漢人成份,佢哋祖先放棄咗自己嘅母語漢化咗.平話其實同廣府話聽感差別唔太大,對廣府人嚟講可能容易聽過台山話.呢啲就係各時期粵語移民擴張留低嘅痕跡.
到清政府撤回遷界令時,已經導致大量居民死亡或流徙,只剩一半約二十萬居民返回沿海,原有產業如制香及制鹽一蹶不振.人口空虛亦導致粵東嘅客家人人乘虛進入,呢個都係香港新界客家圍村嘅由來.清中期廣東人口暴增,令到廣府人同客家人爭奪生存資源互相排擠,間接令大量客家人參與太平天國叛亂.太平天國被鎮壓後,隨太平天國流散各地嘅客家人同當地居民發生持續近一百年嘅土客械鬥,雙方死傷枕藉.原本居住喺粵東北邊境嘅客家人從此喺兩廣星羅棋佈,形成一個個客家方言島.至此,嶺南嘅民族及語言已經同現今冇太大分別.
*圖片來自維基百科粵語條目,經作者增添各語言標籤.
以上係我嘗試重構嘅粵語(及其族群)歷史,應該同真實歷史唔會有太大出入.但始終我學養未深,好難還原每一個細節,要靠其它有識之士探究粵語嘅詳細形成過程.粵語係宋代融合漢越自立之後,喺明清孕育咗獨特嘅嶺南文化.到近代更加成爲東亞門戶之一,迎來現代西方文化並產生我哋嘅香港文化.
敬請期待下一篇《論本土主義中嘅大中華餘毒(四)》
============
Reference
壯傣族群(百越族)歷史
The Minz Zhuang of Napo Country, Guangxi: Legacy of the Thai-Lao Migration South (2010)
百越遺傳結構的一元二分跡象
百越史研究
廣府人基因
廣府,潮汕,客家人与河南人母系成分的分類比較
唐宋廣東歷史
嶺外代答
中國移民史
明清廣東歷史
明清廣東社會經濟研究
廣東史志
中國移民史
Expanding the Cantonese Diaspora: Sojourners and Settlers in the West River Basin
客家人基因
Origin of Hakka and Hakkanese :A Genetics Analysis
平話人基因
Pinghua population as an exception of Han Chinese’s coherent genetic structure
從基因角度睇漢族擴張
Genetic evidence supports demic diffusion of Han culture
潮汕人基因
Dominant Contribution of Northern Chinese to the Paternal Genetic Structure of Chaoshanese in South China (2011)
Similarities in Patrilineal Genetics between the Han Chinese of Central China and Chaoshanese in Southern China
漢族基因
Y Chromosomes of 40% Chinese Are Descendants of Three Neolithic Super-grandfathers
Late Neolithic expansion of ancient Chinese revealed by Y chromosome haplogroup O3a1c‐002611
Inferring human history in East Asia from Y chromosomes
史前古越族及古苗瑤基因
Y chromosomes of prehistoric people along the Yangtze River
侗台族及蜑家人基因
Y-chromosome Genotyping and Genetic Structure of Zhuang Populations
Mitochondrial DNA Diversity and Population Differentiation in Southern East Asia
Paternal genetic affinity between western Austronesians and Daic populations
壯侗及南島人史前遷移
Common origin of the Austronesian and Daic Populations (2011)
南亞及苗瑤人嘅基因聯繋
Genetic affinity between the Hmong-Mien and Mon-Khmer populations (2011)


text:
堅尼米拿 212日
172萬係有斷到
岩岩真係無斷 雖然唔係全清D怪
依家有206萬 51位
有幾個位係幾狗
有一次會由下而上 個到有機會斷 佢既下一波係由上而下既法師
如果用6星大蚊剩係向上係唔會打中卡停唔到combo
個陣要轉神討/4星蚊向下射
如果你4星蚊太大力好似我隻6十幾LV咁...我有時會轉神討射
殺到少少...D怪上到一半 要轉返6星蚊 即刻卡停COMBO
其實成個過程4,5秒....可能你要睇情況轉寵 有機會轉足3次寵, 先神討, 後4星補刀, 6星卡停
第2次出現下而上個波 呢波好惡.....因為佢會隔好耐先出下一波法師 一次8隻左右4隻突然出現
呢個好難卡 太大力又唔得,太細力又唔得 係睇運氣組合咁濟
用道具加長,都係為左呢波
之後間唔中 會有生怪基地
要用6星蚊 單邊炮慢慢打
仲有個位係左邊金像 但係被L形既岩包住 佢下一波係岩後面既左邊 出木屬 飛去右邊
呢個除左6星蚊之外, 我諗其他職都唔岩打 唔好理咩克屬打啦 雖然係高分 但係卡停個COMBO最緊要
我就係用蚊時俾上下衝出黎DHiHi綠色野撞到殘血, 去下一個呢D位時周時會死埋
下邊有野出就換神討/開鎖佬寧轉頭射, 唔妥就開AS, 平時全程蚊王, 都可以唔斷C
我斷係下邊有兩行藍色野走出來唔記得換人/拖隻蚊落去打斷左
第二波由下至上真係好惡搞
我次次都係果度斷


text:
面對住現今香港社會上面無數廢中廢老嘅攻擊同謾罵,廢青忍唔住要還擊喇! 但點知啲廢中廢老搞到一哋花生殼,點解? 因為佢哋學晒保良局啲衰嘢,竟然以為去赤腳行街就係離開舒適區,廢青好想了解一下到底呢香港培正中學嘅校長同老師個腦係做乜諗嘢呢?
我諗稍為有少少常識嘅人都會知道,赤腳行街,既唔衛生又易受傷,傷口處理得唔好就會有細菌感染,萬一唔小心比食肉菌選中咗就真係大檸樂,食肉菌最鐘意生存係海水同海鮮,傷口接觸海水已經足夠中伏.最近先有人因為唔小心比公廁沖廁水整到傷口而受食肉菌感染,難逃一死.培正學生仲要被安排赤腳去行街,到時有咩三長兩短,香港又少一個未來棟樑,然後就會有人出嚟講句「表示極度遺憾,同埋會盡力協助家屬及輔導有需要同學」,就咩事都無.係咪學生條命就唔係人命呢? 係咪學生條命就唔洗重視呢? 到時係咪講句對唔住就可以了事呢? 唔啱不如叫培正校長同老師赤腳去行吓街,唔知又會有咩感覺呢?
大家可以睇睇培正中學嘅學校通告係點寫:「為培養學生遵守紀律,建立信心,發展人際關係,發揚團體精神及幫助學生認識上帝」,不如又睇下赤腳行街呢個環節做唔做到上述嘅目的.
遵守紀律 – 係班廢中廢老眼中,呢班學生一定好有紀律啦,擺明搵佢哋條命仔較飛,都唯命是從,學校果然只係想將學生訓練成唔識反抗嘅奴才.
建立信心 – 赤腳行完之後一定信心爆棚啦,咁都無受傷,真係買六合彩都覺得自己會中.
發展人際關係 – 掂啦今次,一邊體驗唔著鞋,一邊同街市街坊傾計,親民過林鄭啦.
發揚團體精神 – 一班同班同學仔一齊發揮互助精神,齊齊攬炒等受傷.
幫助學生認識上帝 – 一個唔覺意就有人去搵上帝架喇,到時做埋好朋友,fd過夾band.
以上嘅諗法係咪好逆向,好荒謬呢? 我都覺呀,咪就係好似你哋班廢中廢老咁囉,以為赤腳行街就可以行出舒適區,同班怪獸家長一樣,睇完《美女與野獸》就覺得小朋友被灌輸同性戀,同樣係值得被恥笑一世嘅事.
求下你哋高抬貴手放過班學生,唔好再弱智扮睿智,好嗎?


text:
耶穌
耶穌(希臘話:Inσoύς,公元前6年至公元前4年–30年),相傳佢係大衞王嘅後代,阿爸係鬭木佬約瑟(天主教譯做「若瑟」),阿媽叫馬利亞(天主教譯做「瑪利亞」),大約生活喺公元一世紀.佢係基督教教義嘅中心人物.
喺基督教入面,耶穌又叫做耶穌基督(Inσoύς Xpισtός / Iēsous Christos),基督徒認為佢係三位一體嘅聖父聖子聖靈之中嘅聖子,又喺救世主.由於佢喺拿撒勒長大,因此亦有人叫佢做拿撒勒人耶穌.
佢稱呼自己為神嘅僕人.最後,為咗人嘅罪而死喺十字架上面,並喺三日之後復活,成為基督徒成日講嘅永生神.
族譜[編輯]
生平[編輯]
關於耶穌嘅生平,主要嘅資料主要來源係根據《新約聖經》嘅四福音書,不過喺羅馬帝國時代嘅歷史文獻上就只係有零星嘅側面記載,就係因為咁所以存在住好多相關爭議.
降生成為人[編輯]
- 內文: 耶穌降生
根據路加福音,天使加百列奉神嘅差遺,去到加利利嘅城市,童貞女馬利亞嗰度,同佢預告耶穌嘅降生.但嗰時佢已經同大衛家族嘅約瑟訂咗婚,根據馬太福音,約瑟曾經因為馬利亞嘅肚而想將佢休咗,但因為主嘅使者勸說先至就咁算數.根據路加福音嘅記載,因應當時嘅人口普查,約瑟帶住懷孕嘅馬利亞去婭伯利恆,並喺馬槽度生咗耶穌.
耶穌降生嗰時係有訪客嘅,路加福音有講過牧羊人嘅拜訪,馬太福音就有講東方嘅博士帶住禮物隨住嚟拜訪.當晚,根據馬太福音,約瑟帶住馬利亞同耶穌逃去埃及,直到大希律王死咗之後先至返去以色列,喺拿撒勒度住;根據路加福音,耶穌同父母一直都住喺以色列,並響八日之後行割禮,冇幾耐就返去拿撒勒定居.
耶穌到咗30歲,就接受施洗約翰嘅施浸,並喺曠野接受四十日嘅試探,之後就開始喺故鄉加利利一帶開始佢嘅傳道工作,並喺信徒當中親自揀咗12個人成為十二門徒.
生平事跡[編輯]
耶穌主要嘅生平事跡都記載喺四福音書入面.根據福音書入面嘅記载,佢喺大概公元28年或者29年,喺約旦河受咗施洗約翰嘅水浸禮後,就開始喺成個以色列同猶大傳道,主要係宣揚神的國嘅信息,周圍去醫病同驅鬼,喺傳道嘅過程入面佢不斷指責啲猶太嘅宗教領袖同祭司違背《舊約聖經》入面嘅誡命嘅精神,違背神嘅意志,必定受到神嘅懲罰.當中亦都有挑戰猶太嘅傳統,而宣稱自己係神個仔[4]亦無辦法俾當時嘅人所接受.
但係希伯來聖經(《舊約》)曾經預言到有一個默西亞就快嚟到呢個世上,而且好多以色列人都知道耶穌所在嘅時間正係預言應驗嘅時候,佢哋好盼望以色列嘅救世主嚟到,可以令佢哋擺脫羅馬人嘅奴役.因為咁樣耶穌嘅門徒亦都逐步認識到佢係默西亞.耶穌嘅門徒喺書信中認為,耶穌喺傳道嘅過程中對人嘅體恤同關懷正係反映神對人嘅態度,亦為佢嘅門徒作出榜樣.四福音書入面嘅耶穌提出咗好多崇高嘅道德標準,並且指出,佢嘅門徒應該互相愛護,唔互相敵視同殘殺.佢亦警告門徒提防關於分黨結派等現象.
耶穌喺短短嘅3年半左右嘅時間入面主要喺北方嘅加利利海地區傳道.迦百農係佢主要嘅活動城市.
耶穌嘅史實性[編輯]
耶稣無喺世上留低任何著作.佢嘅事迹同教誨主要留喺福音書入面.
目前學術界對耶穌嘅生平記載有以下睇法[5]:
- 福音書係有關耶穌生平嘅最主要嘅或者唯一嘅記載,喺福音書之外無可靠嘅記載.而伊斯蘭教嘅經典古蘭經入面有關耶穌生平嘅內容,就一如以往咁畀學術界無視,參考吓都唔會.
- 信唔信耶穌嘅存在,主要取決於喺幾大程度上信福音書嘅記載.
目前入落新約嘅福音書有四篇:《馬太福音》,《馬可福音》,《路加福音》同《約翰福音》,佢哋都畀天主教會認為係耶穌嘅門徒或者門徒嘅門徒寫,不過真實作者嘅身份,目前重未查明,論者認為耶穌門徒都係猶太人,應該用希伯來語作,但係福音書係用希臘文寫成,但係都否定唔到作者捨母語而用當時通行嘅希臘文寫作嘅可能.
參考[編輯]
- ↑ 創世紀 五:1-32
- ↑ 創世紀 十一:10-26
- ↑ 馬太福音 一:1-16
- ↑ 路加福音 22:70
- ↑ 人物專訪:方舟子論基督教方舟子 (新語絲網站)


text:
知道今日係禮賓府嘅開放日
今朝一早起身整裝待發(好老土)一行四人向住中環出發
希望可以喺禮賓府見到齊昕...哈
我哋喺港鐵中環站K出口上到地面過對面馬路
穿過滙豐總行去到聖約瑟教堂往上行
已經見到有好多慈母拎住塊牌「往禮賓府」指引巿民去禮賓府
我哋沿住下亞厘畢道去上亞厘畢道
途中經過律政司中心(幾靚,唔知有冇得開放俾人參觀呢?)
見到兩支旗干同埋警察叔叔
佢哋指示我哋往對面馬路由禮賓府嘅後花園進入
唔好以為要行好耐,其實都只係10-15分鐘嘅路程
呢條睇落好似山路嘅山路,其實行完呢條直路轉個彎就見到禮賓府
兩兄妹手拖手行上去好開心!
見到呢個寫住排隊區嘅牌就即係到咗啦
門口前要經過一個簡單嘅檢查,開一開袋俾保安人員檢查
我哋即刻係門口嚟個快閃影相先
(影嘅時侯俾職員姐姐趕話唔好阻到後面上嚟嘅人)
其實根本勁少人...我起初以為要排好耐隊先入到嚟
入到去一路上都係睇花睇花同埋睇花
早知叫埋嫲嫲嚟啦,佢咁鍾意花!
不過又真係幾靚嘅!有好多品種喺出邊都唔係咁容易見到
其實沿途有導賞服務,不過導賞員都係主要幫助公公婆婆多
一邊行一邊介紹花!
我反而想導賞講吓梁振英瞓邊間房咁
穿過花園嚟到個停車場,呢度攞放咗洋紫荊章嘅私家車喺度
仲有一個係電動車,俾Hysan知道呢架車係用電,唔會噴黑煙嘅好環保
我哋身後嘅就係禮賓府啦!我同齊昕嘅距離越嚟越近啦
(如果佢喺屋企嘅話)
轉個彎之後有個急救站(佢唔係擔心有公公婆婆行完花園會見暈卦)
之後沿住樓梯行上去就係禮賓府嘅花園啦
一上到嚟就係個噴水池,左手邊係庇理羅士女子中學學生喺度演奏樂器
右手邊都係一D冇人睇嘅展板講吓禮賓府嘅歷史咁
喺學生演奏隔離呢個咁Colorful嘅花圃好靚
不過都係真花靚過上鏡
喺呢張相睇都唔夠現場睇嗰陣咁正
我哋喺呢度聽咗佢哋演奏,佢哋兩個聽到唔願走...
但係唔知做咩拉咗首超慢嘅歌
企喺我側邊D師奶不停話「有冇攪錯,邊個幫佢哋揀首咁嘅歌拉都有,聽到人哋想瞓覺」
我心諗「咁你仲企喺度聽...仲唔走」
然後我哋開始踏入禮賓府啦
行咗幾級樓梯,轉角見到個石麒麟(我估係卦)
但係芊芊一眼見到就話佢係Fox...
芊芊你睇錯啦,係狼先啱!雖然狐狸同狼都差唔多
在禮賓府外有呢個好歐陸風嘅小亭園
感覺好舒服好悠閒!不過都欄住咗唔俾人行過去...
一入門口右手邊就係飯廳
唔知佢哋係咪真係會喺裡面食飯㗎呢?
門外放咗個展示牌可以用QRcode睇到有關呢個飯廳嘅介紹
左手邊就係會客廳
平時農歷新年嗰D短片係咪就喺度拍呢!?似係似係
再行入嚟就係禮賓府嘅大廳,不過就只限於此
周圍都欄住咗只有直入直出
叫做入嚟涼吓冷氣咁
超英式嘅建築,住喺呢度好似住咗喺博物館咁,怪怪的!
那邊廂有幾個警隊嘅交嚮樂隊坐喺度演奏
但係因為要一路向前行嘅關係,所以喺度影咗張相就出番去
(突然同芊芊玩起上嚟)
成幅清明上河圖呀...其實我唔識,只係見到有張畫咁拉長就當係...
因為又係欄住唔俾行過去,所以咩畫我都睇唔到
同支港旗影番張相先!
嚟睇嘅人好多都係港人喎,我附近聽到嘅都係廣東話
離開咗禮賓府係門口外面影番張相先
門口外都仲有兩三個展牌喺度
出到嚟見到好大個花圃,仲有用花砌成嘅GOVERNMENT HOUSE字!
呢度一望望哂所有金融大廈...中銀...匯豐...渣打...俾所有高樓大廈包圍住
其實都個View都唔係真係咁靚,好有壓逼感
最後離開前梗係要同呢個禮賓府影番張相啦
影完先見到有個牌寫住另一度先至係影相至靚位
又係喎,有D花花草草喺後面墊一墊個禮賓府係靚D喎
跟住媽咪不停叫我搵人幫我哋影番張全家幅...
但係我周圍望都見唔到後生仔,呀叔就大把....好在都搵到個,咔嚓
呢個係一個好好嘅回憶...跟住直接過對面個動植物公園進發Yeah
[親子旅遊] 中環 香港動植物公園 Hong Kong Zoological & Botanical Gardens
Photo by CANON 5D Mark III, Len | EF 24-70mm f/2.8L USM
呀劍評分: 7分
呀劍評語: 對於未去過的我,禮賓府都幾陌生,旅遊價值就冇乜㗎啦,不過未去過始終要去一去,鍾意花嘅朋友就會特別開心,我呢D龍友就只希望嚟見識吓,同埋諗住可以見到梁齊昕嘛!heee....
香港禮賓府 簡介
香港禮賓府自1968年起首次開放以來,每次都吸引很多市民和遊客前來參觀.每逢杜鵑花盛開時舉行的開放日更是盛事,參觀者除可飽覽滿園春色,還可欣賞糅合了東西方文化精粹的建築設計.
開放時間
不對外開放(除開放日外)
地址
香港島半山上亞厘畢道
交通
1. 從港鐵香港站B2出口,沿民耀街步行至中環怡和大廈,搭乘12號巴士,於香港動植物公園站下車.
2. 於港鐵金鐘站C1出口的金鐘太古廣場外搭乘23或40號巴士,於紅棉道香港公園下車.下車後經過香港壁球中心及聖約翰大廈,再橫過花園道至美國領事館,香港禮賓府就在隔壁.
3. 從港鐵中環站K出口出來,穿過滙豐總行大廈後,再橫過皇后大道中至花園道,沿花園道步行前往.
網址
www.ceo.gov.hk
電話
2878 3300
(以上資料更新至文章當日)


text:
其實男女關係係非常之複雜而又不停有互動關係㗎.你唔係逐個情況拎出嚟討論,單架空講「第一次出街邊個請」係無意義㗎,由此扣去咩兩性平等,更加係搖頭晃腦嘅左翼范進先會做嘅事.
例如你第一次食飯,個男仔好靚仔,真係超靚仔,又大隻,又大波,乜乜物物,總之你好嗒糖,然後你又搵多錢過佢,甚至出街前係借啲意話「唔,多謝你上次幫我乜乜乜」之類嘅,咁唔通真係男仔請?
但如果唔係嘅,例如係有個男仔(我唔知你哋點識啦)借頭借路──你自己判斷到有幾借頭借路㗎嘛──約你出街,然後你又肯出街(已經係個 signal 啦),然後出到嚟佢又扮到好有禮貌好有風度,令你認為佢想追你嘅,咁你預佢會請都好正常㗎喎.而可能呢個時候你唔知佢係做乜,可能佢係讀啲「搵唔到錢」嘅科(例如中文系),但唔關事格,喺呢啲情況多數都係佢請你㗎噃.
咁講真,對女人嚟講,天性想搵一個比較「生活條件好」嘅男人,的確係幾普遍嘅事,而好公平地,男人想搵一個生得靚嘅女人,又係幾天性嘅東西.但如果有啲情況,個女人好想搵個靚仔,咁佢不惜工本都要約到個靚仔(加埋大波啦,好啦),咁個女人去約會借頭借路畀錢都唔出奇㗎喎.而又當然,如果個女人好有錢嘅,佢又會擔心:吖如果我畀晒錢會唔會好似「嫖」佢咁,佢會唔開心?男人自尊乜乜物物㗎嘛,咁.咁你又要睇返個男人咩情況年紀性格㗎喎.所以一切都是流動的,無定例㗎.
但又例如有啲情況可能係大家都成年人,過晒果啲「high flyer」嘅年紀,可能佢無乜讀書但開間舖頭有啲錢,你又做到大公司中層唔算好叻但人工又幾好,大家擺明係想搵個約會對象出嚟食餐飯嘅,真係,個女人主動拎一部份錢出嚟,(例如$500 out of $2200),係幾得體㗎喎,顯示咗會肯一齊出錢付出,唔係單單「你來溝老娘」,又畀足面個男人,其實係無問題㗎.
喺實際情況下,男女雙方嘅本身見識,性格,外觀,幾乎成個人嘅所有原素,都會影響每一次約會嘅每一次溝通同互動,然後大家慢慢會搵到一個平衡點出嚟,再去到拍拖,甚至其餘乜乜物物.將呢啲互動教條化,變成「總之要男人請」「總之女人應該AA」,係完全無理會過中間好多細微而有趣嘅互動,成件事變得好無聊.假如更有甚者用啲咩咩咩學說去包裝,就更加係老撚土了.


text:
香港新一代既家長點樣養育子女,明眼人一睇都知,係完全違反大自然定律的.
睇過下國家地理雜誌講下非洲草原既動物都會理解到,獅子老虎養到自己既仔女咁上下,就會開始要求下一代係陌生既環境到受訓,甚至自己打獵,自己一邊一路睇一路觀看.呢個係明白到自己終有一日唔係仔女身邊,仔女要有自立同埋生存既能力.如果唔係,一旦離開,自己既仔女成為廢柴,係物競天擇既鐵律下,自己一系最後必然係絕子絕孫.
但係香港有堆怪獸家長就反其道而行之.愛之深,真係責之切,但係係責其他人.從炒貴刁到廚房俾人狂刁,你一可以睇出家長一方面毫無常識,竟然以為炒貴刁會唔辣;第二你可以見到細蚊仔女好似食左辣既貴刁,等同係性命受到威脅,幾乎要即刻飛的入養和深切治療部一樣.咁既環境下長大,仔女必然如何玻璃人,落個黃雨,都隨時會因為沾到雨水而粉身碎骨.
最近我寫果篇港媽黃蓉又從新得到一D朋友既注目同傳閱.以我個人經驗而言,真既,愈聰明既人,都會犯上聰明反被聰明誤既問題,結果教出既後代,先天本質不壞,後天反成畸型.因為係玻璃房下,佢根本唔知窗外呢個世界係點運作.郭芙斬下楊過手臂,肯定痛快.而且俾佢再多一次,都必然會咁做.呢個係完完全全繼承當日黃蓉整斷歐陽克雙腳一樣--
有時好多野,都係一念之間,就禍延幾代.不經不覺就影響整個社會.孽,就係咁樣循環不息.大隻佬劉德華,死幾多次都唔會有用.


text:
社會主義
社會主義係一套政治理論同政治運動.主張工人階級無論男女,都應該可以用民主方式,集體管理一個社會.但係歷史上,唔同國家同社會嘅革命家,打住社會主義旗號去推動社會改革運動嗰陣,喺唔同時期唔同地方,社會主義都有唔同嘅表現形式同意義,所以「社會主義」呢樣嘢唔係一樣可以簡單概括.
目錄
起源[編輯]
一般認為社會主義起源係喺1839年法國同英國,但亦有人認為古時候奴隸叛變爭取自由嘅運動,亦算係一種社會主義革命,例如斯巴達克起義(公元前73年),德國農民戰爭(1524年),英國革命(1640年),法國大革命(1789年)等等.
到18世紀英國工業革命,工人開始意識到要為自己爭取權益,於是開始好多工人組織起嚟,發起爭取權益嘅社會運動,同時喺法國亦有人開始搞呢類社會運動.之後又有啲革命家發起一啲民權運動,爭取平等選舉權利.
社會主義名稱來源[編輯]
之前嘅好多奴隸叛變運動,同埋工業革命嗰陣嘅工人階層發起民權運動,都係喺烏托邦主義思想作為基本理念,無話乜嘢社會主義.社會主義呢個稱呼,係英國工業家羅伯特歐文(Robert Owen,1771年-1858年)諗出嚟,佢喺1827年試驗式咁喺蘇格蘭開咗間合作形式嘅鋪頭,呢間鋪頭設立工作時間限制,唔請細路仔做嘢,大啲嘅後生仔就會出錢供佢哋讀書,佢將呢種經營模式叫做「社會主義」,而呢啲鋪頭就叫做「模範會社」.但當佢去到英國南部同美國印第安納州開呢啲鋪頭時,就全部衰晒.1834年佢喺英國組織一個全國工會聯合會,幾個禮拜之內有成五十幾萬人加入,佢哋成日發動罷工同老闆作對,搞到好多工廠執笠,結果全國老闆壓力之下,呢啲工人組織最後都散晒.
演變[編輯]
一直以來呢啲工人革命運動,喺下層推翻上層之後,奴隸或者工人取代上層階級,自己變咗權力階級之後,又會變成一班新嘅壓迫者,之後又對無權力嘅人壓迫.
18世紀中期,居美德國思想家馬克思同恩格斯就發現呢個問題,分析過歷史上好多呢類革命運動,認為社會主義唔會由上而下,即係權力階層唔會放棄原本有嘅利益,自動走去社會主義,社會主義一定要由下而上,即係要由下層,例如工人階層或者無權力嘅人搞起,因為工人要擺脫工人階級而自己組織政黨管理政府唔係話咁易,所以只有工人先可以解救工人,工人應該自己組織起嚟形成力量,變成一種同權力階層平等嘅力量,喺平等關係之下,有乜嘢唔啱都可以傾到啱.
喺呢個諗法之下,佢哋鼓勵工人組織工會,喺1848年發表共產黨宣言,支持工人組織發起革命,社會主義概念開始喺世界各地興起.
第一國際[編輯]
- 內文: 第一國際
喺1864年世界唔同國家嘅工人組織,夾埋一齊創立國際工人協會,呢個協會又有另一個稱呼:「第一國際」.
呢個組織認為,佢哋要同統治階層抗爭,達到解放工人嘅目的,而呢種抗爭一定係國際性先有力量,所以就同全世界嘅工人組織一齊夾埋,就組成咗國際工人協會.本來呢個協會原意係捉成工人同政黨之間合作,但抱社會主義同抱無政府主義嘅工人組織喺對權力嘅觀點上發生分歧,第一國際慢慢積弱.


text:
真係裝到 GL Tron遊戲 app玩㗎,不過本來隻錶啲電已經唔襟用,玩埋 game,更快收工.
Ads by Google
ILIKE
破解裝 app
上個禮拜借咗隻 Moto 360嚟試,正正經經用咗兩三日,最大用途真係用嚟語音覆 WhatsApp同 LINE同遙控影相,對應 Android Wear嘅 app,始終唔多.上網睇咗一輪,發現原來隻錶可以破解,即刻跟住步驟搞,最終真係成功直接裝 app入隻錶,可以用嚟打機.雖然屏幕好細,但用嚟玩簡單操作嘅 app,例如《 Flappy Bird》之類,其實真係夠玩.不過,又唔係任何 app都裝到,容量太大,或要上網攞數據嘅 app,一律裝咗都開唔到.如果想試,可以去「 corbindavenport.com/?p=167」研究吓.
周群雄
平玩 PureView
咁耐以嚟都冇買過一部 Windows Phone,皆因限制仲多過 iPhone, apps又少過人.不過,都好欣賞 Nokia出嘅 Lumia手機,每部都大玩 color機身,
而且又有 PureView影相技術,影暗景真係拍得住 iPhone 6,質素好出色.
欣賞還欣賞,要我俾五,六千蚊去試 Nokia嘅 PureView影相技術,就點都唔會考慮.
但最近推出嘅 Lumia 830($3,598),金屬邊框配上顏色底殼,拎上手感覺都唔錯.而且今次只需三千幾蚊就有 PureView,買嚟當後備手機都諗得過.
林勇
銀色金屬邊框配上橙色底殼,夠晒 sharp醒.
我認我膚淺
運動呢樣嘢雖然唔係我強項,跑步,行山,踩單車,一年都做唔到一次.唯獨籃球就耐唔中有打,而且睇 NBA亦多過睇歐聯.所以當知道 Beats by Dr. Dre Powerbeats 2 Wireless無線耳機($1,798)嘅靈感,係嚟自有大帝之稱嘅 NBA球星 LeBron James之後,已經好想買.藍牙連線距離有 9.15米,防水防汗設計,最啱一個人練波嗰陣聽歌,而且個耳夾都幾穩陣,跑跑跳跳都 fing唔郁耳機.最重要梗係盒面有 LeBron James個樣,雖然重返騎士,但我依然撐你!
勞耀全
戴咗 LeBron James耳機,我會唔會入到樽呢……都係等今晚發夢先再諗.
大細路買嘢天書
作為一個大細路(竟然自認係 kidult),見到呢本書,呢個封面,點會唔心郁郁,買咗至算.上星期去台灣逛咗幾日,除咗去咗「等一個人咖啡」(市府店)之外,誠品,又點會唔去呢,呢本書封面用咗熒光黃,一眼就望到,加上有「羅賓」同「哥斯拉」,再揭佢幾揭,啱睇喎.聲稱係「全球第一本涵蓋亞洲玩具店的旅遊專書」,新台幣 380蚊(港幣一百),有日本(東京大阪),新加坡,香港同台灣玩具店介紹, OK㗎.
劉定邦
睇咗日本嗰 part,真係好想再放假飛一轉,正所謂,去到唔買都睇睇!
text:科技組


text:
喺外國讀書嘅時候,發覺亞洲人普遍數理科目較西方人強.亞洲人嘅家長,亦普遍較著重孩子嘅數理科成績,多過其他文史哲之類.於是有人得出結論,話亞洲人嘅數學頭腦比西方人好.
這個結論正確唔正確我唔知,不過我眼見,唔少香港嘅家長,都傾向緊張個仔嘅數理化成績,多過其他文科商科.老一輩嘅人話,讀數理容易變成專業人仕,therefore容易揾工前途好.呢個或許係其中一個原因,但我覺得,更大嘅原因係,數理科目俾到呢班家長更大嘅「安全感」,事關數理科目嘅問題通常有一個肯定嘅答案,唔會有咁多觀點與角度.香港人,習慣服從習慣聽話,面對一啲有得拗,不同觀點角度會衍生不同答案嘅議題,普遍唔多喜歡,兼且冇單一肯定答案嘅考試問題=考高分冇保障,所以,還是將focus放響啲「一就一,二就二」,唔需要咁多觀點角度嘅科目之上.
成個亞洲唔敢講,但香港呢,幾十年來都係一個追求model answer嘅社會.呢一代嘅年輕人,進化咗,開始明白answer唔一定只得一個,但係佢地嘅父母,長輩,大多仍停留喺尋找model answer嘅年代裡面.當啲仔女話俾佢地聽,答案,可以係另一個嘅時候,佢地嘅反應,有幾多係:「唔好諗埋啲無謂嘢嘞,揾返個標準答案出嚟,最緊要,考高啲分.」?
原刊於作者 facebook;標題為編輯所擬.
原文連結


text:
-
[KJFOODLIFE香港] 熱辣辣食雪條 低卡零脂肪唔怕肥
2017年05月11日 | 累積瀏覽 450便利店系列重出江湖,熱辣辣熱辣辣熱辣辣,咁熱要做咩好呢?緊係要食雪條降降溫. 行過便利店,一打開個雪箱即時俾呢隻咁鮮艷既顏色吸引,睇到廣告原來係韓國新出既雪條. 個名係Binggrae既SLICEPOP($21),用左透明包裝,一望就見到入面雪條好多果肉,有奇異果同藍莓味,一打開已經超香生果味,食落真係好多果肉呀.最正係低卡零脂肪,食完都唔驚大肚腩現身. 店名: 7-11 要睇更多資料記得Follow埋我地既其他... 看全文
-
[KJFOODLIFE觀塘] 母親節又到 砌砌砌朱古力
2017年05月10日 | 累積瀏覽 105送禮物系列,母親節又到諗好送咩未呢,唔想又送花緊係送啲可以揀砌字既朱古力,甜到入心無得頂喇. 好多朱古力放左出黎,母親節仲有special俾砌左俾你揀,加埋個盒送就夠哂心意. 有白色粉色黑色砌出黎就靚哂,仲有四隻口味揀: 咖啡味黑朱古力 玄米茶味白朱古力 玫瑰及紅桑子味士多啤梨朱古力 百利甜酒味牛奶朱古力 八粒靚靚朱古力都係$238仲唔快啲去砌番個I LOVE MUM俾媽媽,去到5月14號咋.... 看全文
-
[KJFOODLIFE尖沙咀] 小角落嘆咖啡 悠閒嘆Pancake
2017年05月10日 | 累積瀏覽 505重慶大廈有個地庫波鞋舖比較大間,行完想食埋野嘆個咖啡,最岩行去全店角落頭,有間小舖頭自成一角用上自家炒咖啡豆泡製靚咖啡,即坐低嘆一嘆. 用上自家咖啡豆,對咖啡既品質要求一定好高,咖啡機配備都唔差,仲有好多介紹咖啡豆既資訊.全店用左木製傢俱好型格但又唔會感覺壓迫. 一入到去就有黑板仔畫左野,大家黎到一定要試Good Food同Good Coffee. 仲有可以賣自製既咖啡豆,同埋有咖啡用具可以買,咁就可以順便買埋... 看全文
-
[KJFOODLIFE大埔] 芋香心太軟 滿滿朱古力梳乎里
2017年05月07日 | 累積瀏覽 335大埔啲就腳甜品店愈黎愈少選擇,有既味道同款式都唔太出色,或者愈做愈差好似無心機留住客咁,終於見到呢一間會encall既甜品店. 牆上面寫左推介產品,鬆餅都好多人食,見到勁厚一大塊,因為豪食完太飽所以留番下次再食. 大家食既甜品就係出自佢地既手筆架喇,兩個好合拍咁做每晚既甜品俾大家品嚐. 度度都出紫薯味,呢度特別啲有香芋味($58),食心太軟最開心就係一切開啲餡流出黎,睇下幾流心,啖啖都勁香芋頭味,再加上自制忌廉... 看全文
-
[KJFOODLIFE觀塘] 九龍店開幕 寶島滋味阿元來了
2017年05月07日 | 累積瀏覽 540台灣番黎之後就好掛住台灣既風景台灣既野食,終於係香港唔駛過海都食到寶島美食喇,阿元來了終於係九龍開分店,係觀塘都可以食到寶島夜市既好滋味喇! 旁邊係阿元來了既飲品店,平時行過都可以係度買番杯台式特飲,旁邊有個門口就係入餐廳既地方. 門口就有單車流動店既裝飾,好靚咁畫左新張開幕,準備入去大食台灣小吃. 店面大左不過長龍依舊,夜既都排左半個鐘度先入到去食. 點會少得阿元商店既招牌,櫃台有好多特別既台灣精品可以... 看全文
-
[KJFOODLIFE西營盤] 十字牌牛奶主題冰室
2017年05月05日 | 累積瀏覽 534十字牌牛奶開左主題冰室,可以瘋狂飲奶喇! 下晝過哂食飯時間去到都幾多人,都等左半個鐘先入到去食,試業緊安排入座都幾混亂.而且原來係百無既,無冰鎮奶茶又無牛尾蕃茄粉仲瘋狂漏單要追單. 用左Open Kitchen好多野都可以望到佢整,一隻隻杯放哂上架懷舊得黎又有格局. 牆上既餐牌用左舊式茶餐龐既設計,仲用左以前人手寫字既方式去寫餐單,好似以前去茶餐廳食野要望牆上餐牌食咩既日子. 行入去會見到好多十字牌箱,可以餐... 看全文
-
[KJFOODLIFE銅鑼灣] 又到甜品時間 日本焦糖餡餅
2017年05月04日 | 累積瀏覽 811又到日本過江龍時間,東京到著既蛋糕店,有勁多人都會買番黎做手信,而家係銅鑼灣Sogo地庫都開左喇. 望到個櫃已經好吸引,超多蛋糕都好靚又好想食.有盒裝既都有整個蛋糕可以買. 焦糖白雪餡餅($288)真係激好食,曲奇面包住意大利芝士流心焦糖同奶油,要解凍先食得架,好似食雪糕口感焦糖又唔會好甜.另一隻夏威夷牛油蛋糕($198),食落唔似普通蛋糕,有椰香食落仲煙煙靭靱好特別.... 看全文
-
[KJFOODLIFE觀塘] 今天應該很高興 理髮廳嘆料理
2017年05月02日 | 累積瀏覽 575觀塘既工廈入面臥虎藏龍,愈黎愈多好野食開哂係工廈入面.今次一於行入去其中一間,正門已經落埋閘要由旁邊停車場入口入,經過小斜路轉過幾個彎. 終於見到呢個咁型既門口,用左灰白色做主調,印上好多壁畫,大大個高興招牌係度歡迎你. 一行到入門口就有個問題,究竟係理髮廳定餐廳黎架呢?答案係今天應該很高興係度食野,懷舊理髮枱係俾一個人獨食,望住自己食野個樣都幾搞笑又得意. 望上少少有個標語牌,俾人玩音樂既地方,希望大家係呢度... 看全文
-
[KJFOODLIFE銅鑼灣] 北海道金獎芝士蛋糕正式抵港
2017年04月27日 | 累積瀏覽 181話說sogo地庫supermarket終於開番 仲引入左好多唔同日本品牌 黎自日本北海道 有大賞金獎既芝士蛋糕 第一間海外旗艦店到港 一睇個櫥窗已經勁吸引 擺位裝飾都超靚 仲有勁多正爆蛋糕 卷蛋有三隻味 分別係抹茶紅豆喇櫻花喇同朱古力 櫻花卷蛋($199) 用左米粉做 食落煙煙靭靱 夾埋紅豆奶油同少少鹹味特別得黎又好食 連個盒都超靚 有張紙仔教... 看全文
-
[KJFOODLIFE銅鑼灣] 勁大海鮮拼盤 燒肉無限食
2017年04月27日 | 累積瀏覽 227好耐無食過燒肉放題 見到呢度送勁大個海鮮拼盤好吸引 四個人食仲有龍蝦送 一入去就會見到整刺身壽司既情況 望住師傅係度即叫即整 另外仲會有卡位燒肉 四個人坐唔算好迫 用左電腦點菜 環保之餘又方便 仲可以睇埋個樣先點 旁邊仲有一張圖 話俾你知牛同豬既每個部位 咁就唔驚點錯喇 雖然係任食 但大家都要珍惜食物呀 有唔同醬料可以點燒肉食 有... 看全文
-
[KJFOODLIFE觀塘] 越南老店 至正牛肉粉登港
2017年04月25日 | 累積瀏覽 1013Apm愈開愈多野食 呢間長期排長龍 原來係越南40年老店到港 仲好多名人介紹過 真係好多人食架 去到既時候兩點幾仲勁多人排隊 錦麗綜合粉($58) 一黎到見到真係超足料 有生牛肉熟牛肉同牛丸 湯頭睇落已經好入味 最貼心係一杯配料預先放定任你落 鍾意放幾多就幾多 一到左我都係就咁撈起生牛肉 見到勁厚勁多塊 湯底幾清但有牛油脂香味 熟牛用爽口腩質素有同證 牛丸係勁好... 看全文
-
[KJFOODLIFE上環] 隱蔽英倫風Cafe 凝望天邊一世發夢
2017年04月24日 | 累積瀏覽 301見到BigDish app有呢間之前見到已經覺得好正既cafe 於是就用左黎book又平左喇 再上再上再上再上 終於黎到呢間隱蔽既cafe 真係上左好多級樓梯 不過辛苦完見到勁好feel更有價值 一望好英國感覺 店外有木櫈有木梯級岩哂一路飲一路傾 又可以望住窗邊發呆勁舒服 店內仲有張大枱 容納到一班人慢慢坐慢慢hea都得 又可以坐定定慢慢做野睇下書又可以 牆上有sp... 看全文
-
[KJFOODLIFE尖沙咀] Like4Like千禧藝術家展 仍然自由自我
2017年04月24日 | 累積瀏覽 173K11藝術月用左Me:Millennials做主題 藝術展會以新媒體做主題 有介紹大型展品行動小鹿展板 有互動時間大家可以去玩 仲有路線俾你跟住行 體驗哂咁多個展品 一入去商場已經見到三米既小鹿同九米互動花園 呢個展品出自荷蘭數碼藝術家Faiyaz Jafri 形成烏托邦既理想花園 係送俾新生女兒既禮物 望入身上既斑點係高科技起居室 但係有小女兒係享受緊控制虛擬空間 寓意左... 看全文
-
[KJFOODLIFE馬灣] 舊日足跡 馬灣小漁村
2017年04月20日 | 累積瀏覽 111俾個問題你估下 點解個井入面要養一條魚呢 放假又好天緊係要出去行下 馬灣唔止挪亞方舟 係入口行落啲就係今次介紹既荒廢小漁村 一行落去就見到小小既紅樹林 沿路都好多樹 有D仲係好有歷史價值 可以見到好靚既地方 飽覽青馬橋既景色 仲有二百年歷史既天后古廟 最近仲會有人係度拜訪 因為係小漁村... 看全文
-
[KJFOODLIFE旺角] 哈利係糖呀 至愛糖果屋
2017年04月19日 | 累積瀏覽 737今次真係嘩嘩嘩 灣仔間糖果屋原來上個月旺角開左 保留到好英國既特色 有勁多樽裝滿哂糖係排哂出黎見到都開心 有好多唔同款既糖同朱古力 真係睇到眼都花埋 仲有好多糖可以俾你揀架 好似夾糖咁好開心 買左Milk choc with raisins同Dark choc with honeycomb 濃濃既朱古力加入左提子超好食 終於唔駛過... 看全文
-
[KJFOODLIFE長沙灣] 懷舊Feel嘆白咖喱
2017年04月18日 | 累積瀏覽 253舊區多美食 今次去小巷覓食 走左入千歲千歲千千歲餐廳 裝修都幾舊式茶餐廳Feel 我一心係為左個韓式芝士汁意粉黎架 點知全系列停售呀 唯有揀個白咖喱炸蝦飯($60) 咖喱無辣度反而甜香味較重 炸蝦即叫即整唔太大隻 但熱辣辣又炸到外層超脆 杯餐飲真係超級大 雖然無茶餐廳咁正 都總算過得去 店名: Chitose 地址: 長沙灣昌華街23號地下16號舖 #kjfoodli... 看全文
-
[KJFOODLIFE中環] 西班牙之夜 食盡西班牙菜
2017年04月17日 | 累積瀏覽 324記得睇到尾食好野仲可以慳住銀包 放大假去食餐好 於是Book左中環間西班牙餐廳試下 門口已經放左勁多獎 好多企鵝裝飾勁得意 仲岩岩慶祝7週年 有酒吧位俾客叫酒飲 仲有調酒師整cocktail 因為有賣火腿 門口除左呢隻豬裝飾 仲有一大舊風乾火腿 望住個餐牌樣樣都想食 於是都係要個468 per person既Taste of Spain set... 看全文
-
[KJFOODLIFE大埔] 封門柳 胸口膀 稀有牛肉打邊爐
2017年04月16日 | 累積瀏覽 511一早見到呢間有各種稀奇古怪既牛部位已經好想試 約埋屋企人去食餐好既 碟碟牛都係48均一價 可以試咁多出面食唔到既牛牛 有個算係細房位 可以一班朋友仔有個角落傾下計 牆上有畫左616既畫 都好有心思 一入門口會掛哂牛肉既名 會話你知有咩係已經賣哂 可以用枱上面既電腦落單 禁入去仲有唔同款牛肉既介紹 仲有個全牛套餐 可以咩都試下... 看全文
-
[KJFOODLIFE上環] 十蚊扭蛋機畫復活蛋 喪影貨櫃復活蛋牆
2017年04月15日 | 累積瀏覽 67香港終於有貨櫃影 仲有復活蛋牆喪影唔嬲 有六個勁colorful迷你貨櫃 掛滿左千幾粒復活蛋 用左漸變色影埋去超過靚 仲可以即場十蚊扭蛋出黎 發揮小宇宙齊齊畫番個復活蛋 除左自己畫之外仲可以係電腦入字句 之後會幫你畫埋出黎 創造自己獨一無二既復活蛋 有得畫野外仲有唔少工作坊 好似手染革小物體驗 火花瓶工作坊都好受歡迎... 看全文
-
[KJFOODLIFE尖沙咀] 起火!火燒海鮮意大利飯
2017年04月12日 | 累積瀏覽 445大廈改左用途之後進駐左幾間餐廳 揀間試下先 入到去好有style用燈同木系裝飾 加埋酒吧位幾型格 先有前菜手工豬肉丸子伴溫泉蛋($78) 用鐵板上保持住熱辣辣 豬肉丸勁大個架 一切開出哂煙勁熱辣辣 炸皮超薄又勁香脆豬肉勁入味 加上冷食既溫泉蛋更入味 燒日本M4和牛($168) 薄身既牛肉更加入味 一咬就食到燒既油脂好濃 medium... 看全文
最近的POST
- 2017年06月24日
- 2017年06月21日
- 2017年06月21日
- 2017年06月16日
- 2017年06月16日
- 2017年06月14日
- 2017年06月13日
- 2017年06月13日


text:
Godfather有一幕經典,係個製片人同教父嘅代表傾唔掂數之後,第二日佢隻愛駒無啦啦俾人割咗個頭放響佢張床度.
其實我地冇證冇據,點可以一口咬定係黑手黨恐嚇個製片?
大佬呀,叫得做恐嚇,就梗係冇證據俾你捉到,但係人都知道係你落order先叫恐嚇啦.
由04年商台兩支咪被封到而家,
唐英年直播辯論對住幾百萬市民講到明當年梁振英要搞商台,
大班錄到黃楚標講到明西環對李慧玲好反感,
陽光時務老闆陳平俾人打到豬頭咁,
肥佬黎家門俾人刑毀兼放斧頭恐嚇,
AM730施老闆俾人截停架車恐嚇,
唔太聽話嘅報紙俾人抽廣告,
再睇番04年商台點樣同差唔多既手法封兩支咪…
呢啲都唔係直接證據證明有政治勢力要對付傳媒,但你信係個別事件嗎?
2月13日李慧玲記招之後,網上出現幾種口徑頗為統一的聲音,一口咬定李慧玲被炒係公司管治或者私人恩怨,唔係政治打壓,又或者係拗嘅細節,例如指責李慧玲無證據證明係梁振英搞死佢.大家認住有咩人咁講過,以後可以唔駛再聽佢地講嘢.
政治打壓嘅嘢,邊可能下下都有錄音有文件證據?如果李慧玲咁樣俾人突然炒魷都唔關政治事,大家繼續信唔關事啦.打壓的確唔一定係來自梁振英,梁振英算得係咩啫?而家講緊係來自北方嘅政治打壓呀.李慧玲講到明有梁振英身邊嘅人叫佢小心份工,就好似當年路祥安俾壓力港大咁,唔駛董建華自己去架.
2004年係咁封咪,2014年又係咁封咪,咁都唔關政治事的話,似乎要到某日特區上唔到facebook/youtube,再起埋集中營送你地去勞改先至會信?
原文連結


text:
2010年3月25日星期四
2010年3月24日星期三
努力!!!
23~March~2010(二)
天氣仲係幾暖
21C~26C
可惜又話聽日會凍番
會降到15C
幾時先玩完呢個溫度遊戲呀?
星期日送出個靚靚蛋糕
仲未知好唔好食
我真係落足心機整架
下個月無人生日可以抖抖
玩下第二樣嘢
我嘅to-do-list真係太長啦
乜鬼都想試
真係唔明我咁鬼鍾意整嘢
星期日個蛋糕
係用咗朱古力海綿蛋糕
呢次都係第一次成功
但就覺得個蛋糕唔係升得太高
唔知咁算唔算係正常
係咪無用粟粉嘅問題?
呢次用咗牛油
都無分層嘅問題出現
呢個全蛋法都幾易
我會繼續努力
希望有一日會百分之百成功
整出美味嘅海綿蛋糕
(朱古力海綿蛋糕)~(食譜按此)
2010年3月23日星期二
花布???
22~March~2010(一)
今日天氣又涼咗少少
19C~24C
花布
呢匹布本來無花花架
大老爺話no good
太簡單喎
好,頂我加多幾朶花花
係咪靚咗少少呢?
2010~CAKE 9
舊拍擋下星期生日
早一年佢已經想食
我親手做嘅生日蛋糕
呢個願望我又點會唔應承呢
整生日蛋糕
俾到我好大滿足感
一個又一個新款嘅蛋糕
都出自我手
真係好高興
每個蛋糕
由構思到選料
都由我一手一腳諗出來
當然好多時都要參考書籍
每次都想試一款新蛋糕
成功咗就好興奮架
每個生日蛋糕
包含咗我嘅祝福
希望每位朋友
都有個快快樂樂嘅生日
呢位朋友
order咗朱古力味
我就著佢喜好嘅口味
搵咗呢個譜譜出嚟
因為呢個譜譜有個新材料
真係無諗過
可以用呢款材料
做出咁有線條嘅蛋糕
(朱古力冧酒提子夾心包包蛋糕)
(食譜按此)
生日快樂
Y小姐
祝你身體健康
最緊要日日都要過得開開心心呀))
蛋糕的原貌
我加多咗啲花花點綴下
點樣好啲呢?
2010年3月22日星期一
唔簡單!!!
21~March~2010(日)
今日好暖
一早起身去咗報名
報乜名?
咪報蛋糕班囉
又話十點開始報名
點知九點半去到已經攞313號籌
唔係嘛???
好彩佢地做嘢好快
唔使一個鐘攪掂晒
報咗啦
其實我整蛋糕咁耐
真係無乜點學過
祇係前年報咗公司一個親子蛋糕班
學完返嚟都係唔多識
一路以來都係跟書做
有時啲書又講得清楚
烏龍百出
成日都覺得自己好多嘢都唔識
都係時候要充實下
同大老爺講我想報名
佢仲叫我唔使報啦
你咁多書跟書咪得囉
學費又貴喎
佢梗係唔知出邊一堂蛋糕班連材料
要成二三百蚊架
呢度千二蚊有成十堂
好抵架啦
我雖然整過好多蛋糕
自覺仲有好多技巧未識
去去上下堂學下嘢
增加自己對烘焙嘅常識
看看有冇可以學到嘅地方
好似呢個海綿蛋糕
個個都識整
可惜對我嚟講好有難度
我失敗過好多次
上次Mommy嚟香港
趁機問下Mommy問題出自何處
Mommy教咗少少技巧俾我
呢個海綿蛋糕算幾成功
多謝Mommy嘅指導
(海綿蛋糕~3)~(食譜按此)
係咪好靚仔呢?
2010年3月21日星期日
終於買咗啦!!!
20~March~2010(六)
20C~26C
天氣和暖
******
無洗衣機用成個禮拜
星期三已經訂咗部機
今日送咗嚟
旁晚師傅嚟裝埋
終於有機用
唔使做洗衫婆
******
訂咗機之後
大老爺已經停咗工
一件都無洗過
我都係洗少少咋
仲有成蘿衫等住洗
今日
終放收咗部新衣機
金章1000轉
未用過呢隻牌子
之前兩部都係百朗
希望呢隻牌子靠得住啦!
現今社會嘅人
真係唔可以無咗洗衣機
無咗呢啲機械幫手
真係唔知點算好
好彩已經告一段落
以後有機用啦!
2010年3月20日星期六
2010年3月19日星期五
食個早餐俾人鬧餐飽!!!
食個早餐俾人鬧餐飽
上星期六 約咗人係旺角 諗住去幫襯下呢間餐廳嘅菠蘿包 係旺角佢個菠蘿油最出名 我都係前年細妹係美國返嚟 先幫襯過一次 嗰次都覺得 呢間餐廳又迫又多人 個菠蘿油又唔係特別好食 入到去嘅時候唔係太多人 我地三個人揀咗個卡位坐 佢啲卡位已經好細 有一個朋友遲到 所以我地叫嘢食先 原來佢地早餐係無得揀 得一款 (咁已經好差,無得選擇) 想食炒蛋咩 要加錢加多隻蛋先可以食到炒蛋 (有冇攪錯~一隻蛋好似係要加$4) 唔食餐就要食佢啲包 首先 有位亞姐執完嘢無抹枱 見佢係第二枱寫單 咪叫聲"亞姐,可唔可以抹下枱呀?" 嘩.....佢都唔知係咪食咗火藥(鬧) 亞姐"做埋小小咪過嚟抹囉,唔使做咩?" 叫聲你抺枱啫 使唔使咁惡呀? 我都唔係善男順女 梗係有回應啦 "使唔使咁惡呀,唔使俾錢呀?" 另一位行過嘅亞姐又幫拖"個個都要俾錢架啦" 真係十萬丈火起 你忙關我鬼事呀? 執完枱梗係要抹下枱 唔得閒咪應聲咪得囉 使唔使咁惡鬧番人 仲要個個亞姐都咁惡喎 晨早留留真係唔老黎 仲有 呢位八婆亞姐 之後每次行過我張枱 都用對眼咁厲住我.......... 乜佢對眼淨係用嚟咁咩 雖然我唔係幫襯好多 都唔使咁對客人架 首先我無錯 俾你鬧我先同佢駁火啫 又唔係我鬧人先! 其二 當我地食得咁上下 朋友仲未到 有幾位伙計都問我地幾位 (係好短時間內) 我地話三位,仲話個朋友嚟緊啦 (嗰時朋友話嚟到花園街架啦) 點知嗰位八婆亞姐又嚟料 行過嚟話 "俾人坐住先,你朋友嚟到咪俾番你囉" 喂,唔通個客食到一半叫佢起身咩? 我朋友嚟到咁點先? 又一輪混戰! 真係一肚氣 跟住佢地唔理咁多 放張椅係度側邊 叫個男人坐咗埋嚟 啲伙計仲不罷休架 行開行埋都俾說話我聽 唔係個朋友未到 我又叫咗嘢未嚟 真係唔食走人 唔通食咗你個菠蘿包會飛咩? 最後 諗住埋單時 同佢老闆投訴下 點知 佢老闆仲衰 有咁嘅伙計就有咁嘅老闆 話佢呢度咁多人客 唔招呼得咁多喎 無悔意不特止 仲惡過我朋友一餐 話唔介意我地唔幫襯 咁你不如係餐廳外面 寫明每位客人 祇限幫襯15分鐘 逾時會俾人鬧架 見到openrice個牌 寫住呢間鋪入咗人氣店 仲火滾 把鬼 點評分架 係咪人多就入選呢 服務態唔需要嘅 入到去好似打仗咁 啲嘢幾好食都無用啦! 如果俾遊客入到嚟 受到咁嘅待遇 香港俾佢影衰晒!!! 其實好多所謂人氣店 幫唔幫襯都吧 多數都鬼死咁多人 人多都唔緊要 食到趕頭趕命 真係食咗都補唔番! 呢間咁嘅衰店 無第二次 我見一個朋友就會唱衰佢一次 多客人唔代表你可以咁樣對待客人 你好態度我都好態度 幾好食都係假!!! 各位朋友 千祈唔好幫襯旺角金華餐廳呀))))))))))))
上星期六
約咗人係旺角
諗住去幫襯下呢間餐廳嘅菠蘿包
係旺角佢個菠蘿油最出名
我都係前年細妹係美國返嚟
先幫襯過一次
嗰次都覺得
呢間餐廳又迫又多人
個菠蘿油又唔係特別好食
入到去嘅時候唔係太多人
我地三個人揀咗個卡位坐
佢啲卡位已經好細
有一個朋友遲到
所以我地叫嘢食先
原來佢地早餐係無得揀
得一款
(咁已經好差,無得選擇)
想食炒蛋咩
要加錢加多隻蛋先可以食到炒蛋
(有冇攪錯~一隻蛋好似係要加$4)
唔食餐就要食佢啲包
首先
有位亞姐執完嘢無抹枱
見佢係第二枱寫單
咪叫聲"亞姐,可唔可以抹下枱呀?"
嘩.....佢都唔知係咪食咗火藥(鬧)
亞姐"做埋小小咪過嚟抹囉,唔使做咩?"
叫聲你抺枱啫
使唔使咁惡呀?
我都唔係善男順女
梗係有回應啦
"使唔使咁惡呀,唔使俾錢呀?"
另一位行過嘅亞姐又幫拖"個個都要俾錢架啦"
真係十萬丈火起
你忙關我鬼事呀?
執完枱梗係要抹下枱
唔得閒咪應聲咪得囉
使唔使咁惡鬧番人
仲要個個亞姐都咁惡喎
晨早留留真係唔老黎
仲有
呢位八婆亞姐
之後每次行過我張枱
都用對眼咁厲住我..........
乜佢對眼淨係用嚟咁咩
雖然我唔係幫襯好多
都唔使咁對客人架
首先我無錯
俾你鬧我先同佢駁火啫
又唔係我鬧人先!
其二
當我地食得咁上下
朋友仲未到
有幾位伙計都問我地幾位
(係好短時間內)
我地話三位,仲話個朋友嚟緊啦
(嗰時朋友話嚟到花園街架啦)
點知嗰位八婆亞姐又嚟料
行過嚟話
"俾人坐住先,你朋友嚟到咪俾番你囉"
喂,唔通個客食到一半叫佢起身咩?
我朋友嚟到咁點先?
又一輪混戰!
真係一肚氣
跟住佢地唔理咁多
放張椅係度側邊
叫個男人坐咗埋嚟
啲伙計仲不罷休架
行開行埋都俾說話我聽
唔係個朋友未到
我又叫咗嘢未嚟
真係唔食走人
唔通食咗你個菠蘿包會飛咩?
最後
諗住埋單時
同佢老闆投訴下
點知
佢老闆仲衰
有咁嘅伙計就有咁嘅老闆
話佢呢度咁多人客
唔招呼得咁多喎
無悔意不特止
仲惡過我朋友一餐
話唔介意我地唔幫襯
咁你不如係餐廳外面
寫明每位客人
祇限幫襯15分鐘
逾時會俾人鬧架
見到openrice個牌
寫住呢間鋪入咗人氣店
仲火滾
把鬼
點評分架
係咪人多就入選呢
服務態唔需要嘅
入到去好似打仗咁
啲嘢幾好食都無用啦!
如果俾遊客入到嚟
受到咁嘅待遇
香港俾佢影衰晒!!!
其實好多所謂人氣店
幫唔幫襯都吧
多數都鬼死咁多人
人多都唔緊要
食到趕頭趕命
真係食咗都補唔番!
呢間咁嘅衰店
無第二次
我見一個朋友就會唱衰佢一次
多客人唔代表你可以咁樣對待客人
你好態度我都好態度
幾好食都係假!!!
各位朋友
千祈唔好幫襯旺角金華餐廳呀))))))))))))


text:
2014年環瀨戶內海自駕遊(Day 4)下篇 – 大三島藤公園
由四國松山去廣島有兩種方法,第一種方法係行水路坐汽車渡輪由松山港到廣島港,第二種方法是行陸路經瀨戶內海上嘅西瀨戶自動車道到本州,再行山陽自動車道到廣島.基本上兩種方法用嘅時間差唔多,大約要2個半至3個鐘,而我地就選擇後者,從陸路行高速公路去廣島.
行陸路除左因為費用計落比坐汽車渡輪平D之外,最重要係因為我地要去一個叫大三島藤公園嘅景點.
西瀨戶自動車道係四國呢邊嘅起點係今治市,由松山去今治比較近嘅路有317號國道同196號國道兩條路可以行,因為317號國道距離稍為短D,所以GPS選擇左317號國道,不過317號國道大部份路段係山路,上山落山再加上路面較窄,行起黎比較辛苦,所以如果大家日後有機會由松山去今治,建議選擇行196號國道,因為196號國道係起係海邊嘅公路,好行好多,而且距離亦只係多5至6公里.
食排四國限定嘅柑味KitKat補充下體力先
終於黎到係今治嘅西瀨戶自動車道入口
入左西瀨戶自動車道冇幾耐就會去到呢個來島海峽休息站,呢度可以睇到來島海峽嘅風景,順便係度食埋晏.
今日嘅午餐
食完飯繼續起程啦.呢條西瀨戶自動車道係由瀨戶內海上面六個大島連接而成,島與島之間有橋相連,有長有短,一邊行一邊可以欣賞瀨戶內景色,真係唔錯.西瀨戶自動車道亦叫做しまなみ海道(瀨戶內島波海道),係高速公路兩邊設有單車道,係日本著名嘅單車旅遊路線,唔少外國人都會專登去呢度踩單車架.
我地要去嘅大三島藤公園位於其中一個叫大三島嘅島上,話咁快黎到出口啦.
離開高速公路之後大約行多7-8公里就到公園
大三島藤公園本身冇電話,所以GPS可以set公園旁邊嘅大三島美術館電話0897-82-1234,公園旁邊有個免費停車場.
我地黎呢日已經係五月頭,應該比盛開期過左一個星期左右啦,不過都仲好靚,未有掉落嘅情況.公園佔地面積唔係好大,大約有10幾個種紫藤嘅棚,最緊要一樣嘢係完全免費,只係呢度冇巴士到,要黎一係自駕,一係踩單車.可能啱啱過左黃金週假期,呢日公園裡面包埋我地只係得6個人,冇人阻住影相都爽D.
遊覽完大三島藤公園係時候要起程去廣島啦,從大三島到廣島市中心差唔多仲有120公里,連埋休息要兩個鐘先到架.
頭先上返高速公路之前唔記得去油站入油,攪到唔夠油捱到去廣島市區,唯有搵個有油站嘅休息站入油順便休息下.原來係休息站度嘅油站油費同出面差唔多,不過如果要係休息站嘅油站入油,最好等到休息完要入返高速公路之前先去入,因為係油站入完油駛出去就係要行去高速公路嘅單程路,如果想駛返轉頭返去休息站會有D危險.
入到廣島市區仲未天黑
不過去到酒店已經天黑啦,先係酒店附近呢間公眾停車場泊好架車,因為會係廣島住兩晚,而聽日唔打算開車,改坐電車,所以架車會泊係度兩晚一日.
係廣島住兩晚嘅酒店廣島華盛頓酒店,呢間酒店新開冇耐,質素同位置都好好,想睇酒店介紹可以參考返呢篇住@廣島華盛頓酒店(Washington Hotel Hiroshima).
酒店附近係廣島市最主要嘅購物區,入夜之後都仲好熱鬧,當然唔可以用大阪心齋橋呢D黎比啦.
今晚搵左間拉麵店食拉麵,味道唔錯架.
食完野再行多陣街
最後買D糕點返酒店做宵夜
– Day 4 完 –
返回遊記主目錄 >> 2014年環瀨戶內海自駕遊 – 序章
↓ 在Google地圖上查看今日行車路線和景點 ↓
往年日本關西遊記:


text:
15 FEBRUARY 2014(SAT)
我地成日都好想增加小小豬嘅人生體驗,參加多啲慈善活動,等佢見識多啲,所以成日都好想搵啲相關活動俾佢走玩吓.
今日又有機會去參加慈善活動,就係去親子賣旗啦~
對上一次我地親子賣旗足足有一年,係依段期間唔係我地唔想去做,只係因為我地搵唔到相關機構,所以咁耐先有第二次嘅賣旗活動~
今次我地都真係幾人強頂盛,小小豬一個負責賣旗,就有我地四個人陪,都真係幾勁呀!不過其實開頭小豬媽同LULU妹都只係負責幫我地影相,不過見小小豬咁開心同咁用心,所以又一齊玩埋一份啦!
因為經過一年嘅時候,小小豬比上次表現都有明顯嘅進步.
由於小小豬個高度關係,所以開頭都係要抱住等佢可以易啲等途人入錢同貼貼紙~
雖然都係抱住,不過小小豬都好熱衷,仲好大聲咁叫人買旗呀~
不過一輪WARM-UP之後,小小豬已經不甘抱住,要落地行去搵日買旗啦~
每當成日賣旗之後,小小豬都會有一個好興奮嘅笑容,我地係旁邊睇到都真係好攪笑呀~
經過今次賣旗活動,我地見小小豬真完全唔驚陌生人,仲識得同佢地溝通,見佢又好認真投入咁享受賣旗過程,真係大個仔左好多呀!
希望嚟緊可以搵多啲唔同種類嘅慈善活動,可以等小小豬再繼續進步,繼續豐富佢嘅人生經驗,好習慣係要由細個開始培養嘛!


text:
10 FEBRUARY 2014(MON)
又到左每月十號,即係小小豬又大一個月,轉眼間就已經三歲半啦!
原本依一個三歲半嘅重大日子,我地都打算買個小蛋糕返嚟同小小豬切吓開心吓.不過因為聽日我地就展開兩日一夜嘅澳門之旅,到時有好多好嘢食,所以今日就唔打算慶祝啦!
雖然唔慶祝,不過都要攪啲小活動玩吓嘛,所以我就同小小豬又嚟過親子廚,一齊整下午茶- 光波香蕉酥,睇吓等食嘅小小豬幾心急...哈哈哈~
其實之前都完全冇諗過可以光波香蕉,我見FACEBOOK嗰個光波爐食譜有波友整左,見到好似好簡單,所以就買齊材料同小小豬一齊整,親子一番啦!
整法都真係非常簡單,除左入爐嗰個步驟唔俾小小豬做之外,其實都係佢負責呀!
材料只需要依三樣~
先將一塊酥皮待溶化~
然後放上一隻已脫皮的香蕉~
之後用酥皮包實香蕉~
先用200度預熱光波機,好一個等食嘅為食豬呀~
然後就以高架200度波25分鐘,由於係圓柱形,所以要不時反動,我就大約每邊6分鐘左右啦~
睇吓小小豬幾心急,全程都唔肯離開部光波機呀~
當見到變成了金黃,咁就食得啦~
小小豬等左咁耐,終於食得啦~
唔知係唔係因為剛剛出爐太熱了,所以小小豬都只係食左兩啖就唔食啦!
哈哈哈...唔緊要,小小豬唔食仲好,因為我可以食多啲嘛!我就覺得好好食,外脆內軟,而且又唔太甜,再加上依家凍凍地嘅天氣,食啲暖食物落肚,真係成個人即刻都暖晒呀!


text:
2015-3-18 00:44
jademmm
第一次分享親身脫毛經驗,歡迎大家互相交流心得
小妹係新手,第一次分享扮靚經驗,希望各位sis睇完可以俾下意見,大家一齊分享扮靚心得
話說小女子係90後,點都有少許經歷今次想同大家分享下我嘅脫毛經驗....
我本身唔算多毛,不過由細到大都好鍾意陽光海灘,夏天幾乎每個星期都會去沙灘游水曬太陽,
所以剃毛拔毛係我每個星期嘅主要工作...不過有時剃嘅時候一唔小心剃損,沙灘落水嗰下真係唔講得笑
我主要都係剃under arms同埋bikini,雖然我著bikini都會加條短褲,不過你哋都知條褲都唔會長,萬一突咗條毛出嚟都幾核突
但剃咗幾年諗諗下都唔係辦法,發覺剃咗毛嘅位置越剃越黑,有時仲會倒生發炎....
諗住都返咗幾年工,係時候放啲錢喺自己身上,聽人講早脫早享受,都言之有理
So我開始做資料搜集,上網睇下,問下身邊親戚朋友嘅意見...
首先第一個聽入耳嘅名當然係D字頭嗰間公司啦,但唔使問都知價錢一定唔平啦,有咁鬼多代言人...
原來我表姐早幾年已經去做咗,不過佢同我講叫我唔好去,佢做咗幾年都未脫晒,而且每次去又痛又hard sell...
我問點解呀?佢話佢都係做到後期聽個朋友講先知,原來D字頭嗰間公司部機己經好舊,用咗咁多年都係嗰部,
又只係用凍風幫人客吹住降温,又驚會burn到個客,所以個度數開到好低,所以脫咗廿次都唔清...
加上啲治療師個個都要跑數,每次做都係咁sell,佢都唔想再去,雖然地方又大又靚,不過當然會轉架喺消費者身上我再問有冇其他公司介紹,我唔使要大公司,最緊要做到效果...
咁我表姐就介紹咗一間佢朋友做過話好嘅公司俾我...
大約喺一年前我就自己上咗去咨詢,見我嘅係一個治療師,佢好詳細咁同我解釋剃刀,彩光同激光嘅分別
跟住又帶我去睇部激光機,唔同嘅激光機都有唔同嘅分別...
佢介紹我將會做嘅嗰部激光機係全球最新同一時間噴出凍gas,所以唔會痛喎
以我咁精明,當然嚟之前已經問我表姐朋友攞咗部laser機嘅名再揾下啲資料啦...
同個治療師講嘅一樣,所以最後我join咗做under arms
經過年幾嘅時間,我已經脫咗under arms,bikini同埋小腿...
初時個治療師話呢部機做4-8次就可以清哂,每次大概隔一至兩個月
真係冇扼我喎,真係做到,仲要每次做晒三個位都係大慨半個鐘
痛都有少少啦,bikini痛少少,其他冇咩感覺,不過痛都只係嗰一下,之後即刻冇事
而家做咗兩次毛孔細咗又白咗,真係好開心,每次做完仲要有糖水飲
唔使要你開course變相唔會sell你,仲會做到你好,你先會再返去,真係有良心嘅好公司
所以提醒各位sis,唔一定要大公司亦唔好貪平,大公司又貴又唔一定好,太平又唔知係用咩機
做十幾二十次又痛又脫唔清,嘥時間又要俾人喺咁sell,做之前真係要揾間好先做...
多謝大家花時間睇晒,下次有時間我會再分享其他扮靚心得
update 尋日再去脫毛, 幫我做嘅治療師同我講話有好多人睇完我寫嘅分享上咗去做, 多謝我幫佢哋宣傳...
我話唔關我事, 真係要你哋做得好先得嘅
真係好高興咁多位sis睇完有上去, 亦有好多位sis做完pm我話真係好抵, 服務又好, 最重要係用
激光脫毛機, 仲要唔使開course
仲未去嘅sis快啲去啦, 我尋日上去仲做緊上唇或者腋下包10年保養, 不過我個治療師話應該好快會完
而家去做仲趕得切夏天到呀.....gogogogooooo


text:
-
[KJFOODLIFE 旺角] 狂刷Sushi夜 日本直送吞拿魚
1 天前 | 累積瀏覽 16放假前之狂食日本野,好耐無黎原來都幾多人,以前通常都係尖沙咀食,去左旺角之後都係第一次去呢間度開餐. 望一望枱面有枝掃既,當然唔係俾你寫字喇,而家用自家醬油掃上壽司面,代替左平時既豉油以免變左壽司飯既味. 全都都係日本直送吞拿魚,整成大拖羅($52)中拖羅($39)赤身壽司($35)同和風醬油湯箱赤身壽司($38),直送真係好新鮮,大拖羅油脂真係幾多,入面已經放入左芥末,自己掃上自家製醬油會更鮮味. 厚... 看全文
-
[KJFOODLIFE 香港] 1+1=3 買二送一好抵呀
2 天前 | 累積瀏覽 21好抵呀!買二送一呀!熱到喊既夏天緊係要嘆番雪糕雪條先 仲要揀新出既芒果紅桑子,用左凍乾紅桑子脆皮架,買夠一打番屋企慢慢嘆. 店名: 各7-11 / OK便利店 即刻入去Like & Share埋我地既其他頻道喇 Facebook: KJFOODLIFE飲食玩樂地圖 Instagram: KJFOODLIFE Website: KJFOODLIFE飲食玩樂地圖 Openric... 看全文
-
[KJFOODLIFE 銅鑼灣] 放題加火鍋 蟹腳鵝肝無限食
4 天前 | 累積瀏覽 38任食時間又到,放題時間又可以瘋狂食,今次去左銅鑼灣樓上一間放題店食,食下食下都幾多人入黎食. 一入門口就見到好大隻布甸狗歡迎你,坐係度等緊你黎一齊食野 座位都幾舒服,唔會好迫,放題一叫就叫好多野,張枱都仲放得落. 首先叫第一輪刺身,因為加左$38可以食多幾款高級食材,會有大隻既帆立貝,蟹腳同赤蝦. 隻雪場蟹腳真係好大隻,入面仲有好多肉食. 加多$1... 看全文
-
[KJFOODLIFE 香港] 14蚊嘆Long Black
5 天前 | 累積瀏覽 23正所謂有McDonald’s既Morning就係Good Morning,一早真係要飲番杯咖啡,而家仲有做優惠真係要醒醒神. Long Black 同 Cappuccino 都有優惠,仲有Long Black既介紹. 14蚊就可以嘆杯Long Black,飲落真係幾濃,叫左細杯飲完就可以去番工. 加17蚊有埋龍蝦仔牛角包,龍蝦仔多牛角包脆,黎緊決賽連場睇完就去嘆番個正早餐. 店名: M... 看全文
-
[KJFOODLIFE尖沙咀] 小清新烏語 主打牛油果
1 週前 | 累積瀏覽 42突然附近開左兩間好有主題既小店,呢間係小清新之選,岩哂閠密傾計聚會,環境勁舒服仲任坐傾幾耐都得,店舖主打牛油果料理,係鳥語下食健康野食真係好大自然呀! 好可愛咁有隻卡比獸坐左係度,入到黎真係可以好似佢咁懶洋洋hea番個下晝架,等今日同朋友過番個偽文青既生活先. 用木系傢具,而且位同位之間都好闊落,令人坐得好舒服. 紫色系既鳥語($52),紫色蝶豆花加上菠蘿汁同soda,首先係透明既梳打,黎到之後親自倒入紫色蝶豆花,望住成杯野染... 看全文
-
[KJFOODLIFE大埔] 食在大埔 去一次德國之旅
1 週前 | 累積瀏覽 49愈黎愈多小店進駐大埔,試一試呢間開左差唔多兩年既德國小店,順便同屋企人食餐好既,點知七點食到八點幾包哂場,居然坐左個幾鐘一個人都無. 座位都幾舒服,將好多野食寫哂上版度,用左螢光既筆寫勁靚. 打卡仲有脆片送,反而有驚喜,黎到細細兜但入面都有幾多塊,塊塊都夠脆,點上肉醬辣辣地好開胃. 德國野一定要試咸豬手($118),豬手都幾嫩身皮亦夠脆,加上已經切開左大部份好易食晞雖然同上次銅鑼灣食有啲距離,不過呢個價錢合格.... 看全文
-
[KJFOODLIFE香港] 超多口味 30款Coucake任你揀
1 週前 | 累積瀏覽 176嘩!有成30款口味既cupcake可以揀呀,真係眼花繚亂,特別啲既有花生醬有港式奶茶有朱古力流心紅桑子汁. 今次試左六款口味,造型都好靚,好多顏色見到都開心. 最地道既港式奶茶味,Cream係奶茶口味都幾滑身,不過蛋糕稍為實左少少. 朱古力流心紅桑子汁,食之前要吱哂落蛋糕度,咬開就有好多紅桑子既味道喇. 伯爵茶味,呢個勁推介,茶味勁濃,連蛋糕底都有茶味架. 香芋味道都幾濃,加左幾燈珠... 看全文
-
[KJFOODLIFE佐敦] 芝麻加湯圓 中式湯水一流
1 週前 | 累積瀏覽 206人大左就愈黎愈鍾意食中式糖水,呢間出名糖水店岩岩開門就去食又唔駛排隊. 門口已經貼左好多明星到訪既相,發哥都黎過呀! 好舊式糖水既感覺,岩岩開店未有好多人,不過都陸續有人入緊黎. 又想食芝麻糊又想食湯圓,於是叫芝麻糊($19)之外,加多7蚊有3粒湯圓,最怕芝麻糊溝到水咁,呢度好濃芝麻炒香左夠哂味. 一拎起舊湯圓已經俾芝麻糊包住哂,立即變黑亦得,湯圓一咬啲餡係口度爆哂出黎,又唔會太甜堅正.... 看全文
-
[KJFOODLIFE西營盤] 人來人往 咖啡的階梯
2 週前 | 累積瀏覽 246出左地鐵站旁邊有一條長長既樓梯,行上去有一間真係得幾個位既咖啡小店,入去坐底嘆番杯咖啡. 店既旁邊都係樓梯,仲印左店名係上面,Coffee有時真係Hope黎架. 都可以係外面花槽專用小枱嘆咖啡傾下計,呢個裝置好有特色,善用位置之餘又幾似外國街頭. 門口掛住左個牌,寫住You Only Live Once,大家買完咖啡可以放係度影張相打個卡. 店仔細細真係得幾個位,可以買杯咖啡坐低享受日光或... 看全文
-
[KJFOODLIFE香港] 十字牌新產品 奶茶都撈埋
3 週前 | 累積瀏覽 51奶茶同咖啡不嬲都係至愛,十字牌連奶茶都撈埋點都要試下,買果時俾店員話識飲WOR你! 奶味的確幾濃,同幾滑身,不過茶味唔夠喇,點都同唔到茶餐廳比,不過平時過下口癮係可以既. 店名: 各大便利店及超市 要睇更多資料記得Follow埋我地既其他頻道喇 Facebook: KJFOODLIFE飲食玩樂地圖 Instagram: KJFOODLIFE Website: KJFOODLIFE飲食玩樂地圖... 看全文
-
[KJFOODLIFE大埔] 大埔新拉麵店 達摩麵屋
3 週前 | 累積瀏覽 28有日搭車見到門口達摩公仔好搶眼,決定搵日會會佢,香港真係唔要求食正宗拉麵,都係岩自己口味就可以. 門口就係有呢隻大大隻既紅色達摩,真係對面馬路都見得到. 有好多日本既裝飾,店舖有兩款座位,都可以望到師傳即整拉麵. 期間限定既越谷海老拉麵($98),真係成碗都係櫻花蝦,差唔多舖哂成個面,最好味既係湯頭,本人鍾意食濃味野,一飲個湯蝦味真係好重.另外用左鹿兒島五花腩同西班牙黑毛豬上肩,較喜歡黑... 看全文
-
[KJFOODLIFE荃灣] 兩層又比一層鬆化 Double厚Pancake
3 週前 | 累積瀏覽 57日式pancake店好推介,上次黎排哂隊,仲等左勁耐都未入到去,今日行過見到無人即刻九秒九衝入去食. 門口已經有好多植物,感覺好清新. 餐廳走木系簡約風,有唔少精緻既擺設,店仔細細有Bar枱位同卡位可以揀,成間店既色系感覺上都幾日式. 唔係厚多士係焦糖蘋果厚pancake($65),一黎到就見到兩層厚厚既pancake叠起超高,口感有啲綿,食落都幾似蒸蛋糕.面頭加上焦糖煮過既蘋果粒,食完唔似尖沙... 看全文
-
[KJFOODLIFE尖沙咀] 活魚刺身扎扎跳 燒肉刺身放題
3 週前 | 累積瀏覽 367食左幾間放題同任食燒肉,要有質素咁令人回頭既燒肉刺身放題店唔多間,呢度係其中一間,因為肉類唔少同質素有保證. 每人都有張餐紙,唔止拎黎墊枱,上面仲講左先黎既燒肉盤包括左邊幾種肉類同埋唔同既肉類應該點樣燒,跟住包無錯架喇! 一直都用tab黎點餐,環保得黎又方便,仲每款都有樣睇唔驚點錯. 好多梳化位,環境一流,仲有圍住師傅既Bar枱位,望住即切魚生真係好正. 一黎就有架勁大刺身船,就算做埋燒肉都唔會忽... 看全文
-
[KJFOODLIFE香港] 熱辣辣食雪條 低卡零脂肪唔怕肥
3 週前 | 累積瀏覽 323便利店系列重出江湖,熱辣辣熱辣辣熱辣辣,咁熱要做咩好呢?緊係要食雪條降降溫. 行過便利店,一打開個雪箱即時俾呢隻咁鮮艷既顏色吸引,睇到廣告原來係韓國新出既雪條. 個名係Binggrae既SLICEPOP($21),用左透明包裝,一望就見到入面雪條好多果肉,有奇異果同藍莓味,一打開已經超香生果味,食落真係好多果肉呀.最正係低卡零脂肪,食完都唔驚大肚腩現身. 店名: 7-11 要睇更多資料記得Follow埋我地既其他... 看全文
-
[KJFOODLIFE觀塘] 母親節又到 砌砌砌朱古力
3 週前 | 累積瀏覽 39送禮物系列,母親節又到諗好送咩未呢,唔想又送花緊係送啲可以揀砌字既朱古力,甜到入心無得頂喇. 好多朱古力放左出黎,母親節仲有special俾砌左俾你揀,加埋個盒送就夠哂心意. 有白色粉色黑色砌出黎就靚哂,仲有四隻口味揀: 咖啡味黑朱古力 玄米茶味白朱古力 玫瑰及紅桑子味士多啤梨朱古力 百利甜酒味牛奶朱古力 八粒靚靚朱古力都係$238仲唔快啲去砌番個I LOVE MUM俾媽媽,去到5月14號咋.... 看全文
-
[KJFOODLIFE尖沙咀] 小角落嘆咖啡 悠閒嘆Pancake
3 週前 | 累積瀏覽 449重慶大廈有個地庫波鞋舖比較大間,行完想食埋野嘆個咖啡,最岩行去全店角落頭,有間小舖頭自成一角用上自家炒咖啡豆泡製靚咖啡,即坐低嘆一嘆. 用上自家咖啡豆,對咖啡既品質要求一定好高,咖啡機配備都唔差,仲有好多介紹咖啡豆既資訊.全店用左木製傢俱好型格但又唔會感覺壓迫. 一入到去就有黑板仔畫左野,大家黎到一定要試Good Food同Good Coffee. 仲有可以賣自製既咖啡豆,同埋有咖啡用具可以買,咁就可以順便買埋... 看全文
-
[KJFOODLIFE大埔] 芋香心太軟 滿滿朱古力梳乎里
2017年05月07日 | 累積瀏覽 245大埔啲就腳甜品店愈黎愈少選擇,有既味道同款式都唔太出色,或者愈做愈差好似無心機留住客咁,終於見到呢一間會encall既甜品店. 牆上面寫左推介產品,鬆餅都好多人食,見到勁厚一大塊,因為豪食完太飽所以留番下次再食. 大家食既甜品就係出自佢地既手筆架喇,兩個好合拍咁做每晚既甜品俾大家品嚐. 度度都出紫薯味,呢度特別啲有香芋味($58),食心太軟最開心就係一切開啲餡流出黎,睇下幾流心,啖啖都勁香芋頭味,再加上自制忌廉... 看全文
-
[KJFOODLIFE觀塘] 九龍店開幕 寶島滋味阿元來了
2017年05月07日 | 累積瀏覽 358台灣番黎之後就好掛住台灣既風景台灣既野食,終於係香港唔駛過海都食到寶島美食喇,阿元來了終於係九龍開分店,係觀塘都可以食到寶島夜市既好滋味喇! 旁邊係阿元來了既飲品店,平時行過都可以係度買番杯台式特飲,旁邊有個門口就係入餐廳既地方. 門口就有單車流動店既裝飾,好靚咁畫左新張開幕,準備入去大食台灣小吃. 店面大左不過長龍依舊,夜既都排左半個鐘度先入到去食. 點會少得阿元商店既招牌,櫃台有好多特別既台灣精品可以... 看全文
-
[KJFOODLIFE西營盤] 十字牌牛奶主題冰室
2017年05月05日 | 累積瀏覽 407十字牌牛奶開左主題冰室,可以瘋狂飲奶喇! 下晝過哂食飯時間去到都幾多人,都等左半個鐘先入到去食,試業緊安排入座都幾混亂.而且原來係百無既,無冰鎮奶茶又無牛尾蕃茄粉仲瘋狂漏單要追單. 用左Open Kitchen好多野都可以望到佢整,一隻隻杯放哂上架懷舊得黎又有格局. 牆上既餐牌用左舊式茶餐龐既設計,仲用左以前人手寫字既方式去寫餐單,好似以前去茶餐廳食野要望牆上餐牌食咩既日子. 行入去會見到好多十字牌箱,可以餐... 看全文
-
[KJFOODLIFE銅鑼灣] 又到甜品時間 日本焦糖餡餅
2017年05月04日 | 累積瀏覽 744又到日本過江龍時間,東京到著既蛋糕店,有勁多人都會買番黎做手信,而家係銅鑼灣Sogo地庫都開左喇. 望到個櫃已經好吸引,超多蛋糕都好靚又好想食.有盒裝既都有整個蛋糕可以買. 焦糖白雪餡餅($288)真係激好食,曲奇面包住意大利芝士流心焦糖同奶油,要解凍先食得架,好似食雪糕口感焦糖又唔會好甜.另一隻夏威夷牛油蛋糕($198),食落唔似普通蛋糕,有椰香食落仲煙煙靭靱好特別.... 看全文
最近的POST
- 1 天前
- 2 天前
- 4 天前
- 5 天前
- 1 週前
- 1 週前
- 1 週前
- 1 週前


text:
正所謂「錢唔係萬能,不過冇錢就好頭痕」,呢日就有位老公好頭痕,佢同老婆因為奉子成婚,但婚後方發現對方非常大使,每個月剩係買名牌都已經用咗逾九萬蚊!老公就覺得好吃力好辛苦,但又唔可以喺對方大肚時鬧離婚… 苦惱不已之際,佢決定上討論區開Post,求四方網民救救佢!而小編就覺得,老婆每個月使九萬對唔少人都係天方夜譚,但呢位樓主都只不過係「好吃力」,佢到底每個月收入有幾多?
延伸閱讀︰
呢位樓主有煩惱,所以決定開Post請求網民意見,首先佢話自己同老婆係夜場Clubbing時認識,其後拍拖.因為對方話有打避孕針,於是樓主就放心唔用安全套,點知就出事了!因為四個月後對方就大咗肚,咁就只好結婚,都未算慘… 老婆原來係個大花筒,只係用於個人享樂(如買名牌) 的金錢都已經一個月九萬,仲未計日常生活費!
對此樓主就覺得好吃力好辛苦,但又覺得唔應該在對方大肚時鬧離婚,所以就想網友幫幫手!
香港人,最鍾意就係睇人仆…親,所以唔少網民第一個反應都係,一齊咗四個月就大咗肚?經手人係邊個實在好令人懷疑!
當然都有唔少心水清的網友指出,九萬蚊是多是少,其實都視乎個人經濟能力.對大部分人來說可能係好多,但對某啲人可能只係九牛一毛.如果對小編來說… 不要再說了.
呢個Post仲有一段小插曲,話說有位網民分享自己老婆都係未婚懷孕的故事,點知講講吓… 就彈咗某牌子的健康產品出嚟,真係卜你個街,廣告嚟嘅喂!
全文完


text:
當年鬼話 嘉林邊鬼哭10五零年大量難民逃港, 難民一家黎到香港好多都住係木屋區, 當畤嘉林邊道就係其中一個木屋區, 惡爺勝就以區內霸地起木屋賣俾人搵食, 阿勝咁把炮就係因為有個做雜差既大佬, 佢霸吥起吥都賣左成卄間屋,D錢都夠賣層樓,
後來可以起屋既位就愈黎愈少, 於是佢就用賴貓方法去賣屋, 即係阿哥賣左間木屋俾你, 細佬就唔認數收番間屋, D木屋係冇法律保障既, 同佢講數, 佢又係爛仔, 又有雜差照, 當時D雜差最叻就係要人死左都驗唔出, 至於D鬼佬, 都係靠雜差做盲公竹搵水返祖家, 點會唔包得就包, 你死你賤.
惡爺勝仲係木屋區住, 全因為係木屋區開左個大檔要週不時睇住, 呢個惡爺打慣人亦打慣老婆, 不過就當兩個仔係寶.
都唔知咩事, 一連三晚通宵D居民都聽到恐佈啼叫聲, 叫聲係介乎人聲, 狗聲同雞啼之間既啼嗚聲, 老人家都話係鬼叫, 係天災人禍既徵兆 , 搞到成個木屋區D人都唔安樂, 不過阿勝就好少理, 今曰又因為D送唔ARM食而打左老婆幾拳, 搞到老婆走左返外家, 呢D對佢黎講係家常便飯. 叫左兩個三四歲靚仔訓後自巳去大檔巡完就準傋訓, 就此時木屋區就有人大聲叫火燭, 阿勝拿拿聲拖左兩個仔走左出木屋區到馬路邊, 跟住先醒起ARM ARM賣左間木屋幾佰文重在屋內, 此時木屋區有兩個火頭係左右兩邊燒緊, 重有一排先燒到屋企, 於是叫兩個仔企定唔好行開, 自已就返屋企欏番D錢, 好快阿勝就囉到D錢返到馬路邊 , 大劑 , 兩個仔都唔見左 , 此時人馬踏雜 , 但竟然人人都聽到鬼叫聲再起, 但係冇人聽得出D叫聲係邊面傅黎同遠近, 但係就叫足成半個鐘頭.
第曰早上成個木屋區燒晒, 差人係阿勝屋企附近發現兩個童屍, 原來小朋友冇人看住, 驚起黎就返屋企搵老豆, 咁就葬身火海, 據調查話係有人打瀉火水燈引起火燭, 不過又會咁ARM左右兩邊屋都一齋打瀉火水燈, 阿勝就幾大都唔信, 咁就冤住個雜差大佬問點解火燒太平地冇收到料, 佢個大佬查得兩查就唔敢查落去. 因為有大粒佬喝停.
就咁嘉林邊道就燒完木屋區起番晒D豪宅,,D居民就係第二個山邊再起木屋, 至於阿勝冇左仔就打多D老婆, 最後老婆走左, 而佢自已就食埋白粉…….


text:
中環出更:夜青重生 舞動百仁
百仁基金尋日舉辦一場分享會,請到三位成功人士與學生分享奮鬥故事.有「頭箍小姐」之稱嘅前高官區璟智以協青社主席身份重出江湖,仲帶咗兩隊街舞高手去表演助興,其中三位好跳得嘅女仔曾經係流連街頭嘅夜青.區璟智話,依家見佢哋跳舞頭頭是道,仲可以上台表演,覺得年輕人有好多潛能可以發掘,最緊要唔好放棄.
區璟智話,好開心有舞台可以畀年輕人小試牛刀,希望街舞表演可以發展成另類社企,以便幫補年輕人嘅生活.除咗街舞,遲啲仲要搞專業滑板,舞台設計同泰拳課程,以發掘年輕人唔同潛能,等佢哋有一技傍身,唔會誤入歧途咁話.
李文俊自爆曾離家出走
為咗畀大家睇吓街舞嘅難度同價值,區璟智,中央政策組顧問高靜芝,百仁基金主席李文俊及副主席羅詠詩等人仲落場學舞,見佢哋跳得雞手鴨腳,吓吓都慢半拍,好搞笑.
講番分享會,現身講述奮鬥故事嘅包括科技公司創辨人郭正光,國際牛仔褲品牌創辦人張國威同酒店主廚蔡俊輝,三人都係學業未如理想,但搵到興趣一樣都有唔錯嘅發展.
李文俊就自爆,大學畢業後試過離家出走,笑言後來因為冇湯水飲,所以迷途知返.其後佢創立造紙公司,都遭遇好多挫折,但為啖氣無放棄.有人話「成功靠父幹」,佢唔否認起步點好過人哋,但覺得靠父親唔係成功最大要素,而係堅持唔放棄.佢話百仁未來一年會搞多廿場分享會,為年輕人灌輸正能量.
卓妮
贊助商:


text:
財經評論:廉航真的便宜嗎?
■現時眾多廉航提供平價機票,不過消費者買之前要想清楚是否適合自己. 資料圖片
日前香港又打8號波,打工仔就開心啦,有半日假.不過暑假要去旅行嘅朋友仔就慘慘豬,飛唔到之餘,仲可能求助無門.係呀,我係講緊買咗廉航嘅朋友仔.
廉航有幾平,有幾「抵」,應該就唔使我話你知,但你
哋買之前有無停一停,諗一諗,計計數先?就以𠵱家暑假旺季嚟講,閒閒地都要接近成千蚊一張機票,仲未連稅,又要加埋行李費,嗰到夾夾埋埋,個價錢隨時拍得住傳統航空公司.
萬一唔好彩,好似前幾日打風咁,搭廉航除咗要面對滯留機場無人理,無酒店,無餐飲提供之外,最慘嘅情況,就係要另外買多張機票返香港.有買旅遊保就話有得claim,萬一冇買嘅話,就真係又破財,所以有時買廉航都唔係好抵.
不過有時又要喺人哋到諗嚇,廉航都要賺錢,人哋有咁平嘅機票,其實有好多服務都未能提供到,同埋話明廉航,成本嘅嘢,就梗係cut得就cut.至於服務,有嗰啲叫bonus,唔係叫must囉.
其實𠵱家航空公司嘅機票,淡季嗰陣都會提供好多唔同嘅優惠,分分鐘仲抵過買廉航,所以各位鍾意旅行嘅香港人,買機票前真係要停一停,諗一諗,計計數,廉航嘅平機票係咪啱你嘅要求,計啱數先買,咁咪唔使傷荷包之餘又勞氣囉.
記者:何紫恩
財經評論 舊文


text:
請問…
呢度係咪得絲打?
你有冇J
YES
印象中一開PO果陣有幾個巴打 唔知仲係唔係度
問清楚先嘛
可能真係唔歡迎巴打架嘛
就算真係唔歡迎 你都可以扮絲打
最近係公司識左個女仔,只不過傾左一次計,
之後多數見到都只係微笑點個頭
現在我已經QUIT左份工啦
係FB問佢拎左電話傾左日WTSAPP
隔左日我就約佢出去
點知又好順利 一講就約到
不過WTSAPP都係我主動搵佢多
真係太順利反而有D唔安落
咁都係佢都有好感先俾你約到
有時緣份嘅野話到就到
祝你好運呀
我唔鍾意都會出嚟食飯
啱傾就做到frd
拍拖 不了
女仔點分岩傾做frd同曖昧
身邊有好幾個就40既女性朋友仲係單身
不過佢地都似係心如止水咁款
性格有冇問題?
我覺得其中一個有
但另外一個係好好人好開心又cheerful又好人
個樣都唔差
我諗極都唔明
最近係公司識左個女仔,只不過傾左一次計,
之後多數見到都只係微笑點個頭
現在我已經QUIT左份工啦
係FB問佢拎左電話傾左日WTSAPP
隔左日我就約佢出去
點知又好順利 一講就約到
不過WTSAPP都係我主動搵佢多
真係太順利反而有D唔安落
咁都係佢都有好感先俾你約到
有時緣份嘅野話到就到
祝你好運呀
我唔鍾意都會出嚟食飯
啱傾就做到frd
拍拖 不了
女仔點分岩傾做frd同曖昧
身邊有好幾個就40既女性朋友仲係單身
不過佢地都似係心如止水咁款
性格有冇問題?
我覺得其中一個有
但另外一個係好好人好開心又cheerful又好人
個樣都唔差
我諗極都唔明
最近係公司識左個女仔,只不過傾左一次計,
之後多數見到都只係微笑點個頭
現在我已經QUIT左份工啦
係FB問佢拎左電話傾左日WTSAPP
隔左日我就約佢出去
點知又好順利 一講就約到
不過WTSAPP都係我主動搵佢多
真係太順利反而有D唔安落
咁都係佢都有好感先俾你約到
有時緣份嘅野話到就到
祝你好運呀
我唔鍾意都會出嚟食飯
啱傾就做到frd
拍拖 不了
你哋有無去連登?
新登好多小學雞,腦袋未開發
講乜都盲反
最近係公司識左個女仔,只不過傾左一次計,
之後多數見到都只係微笑點個頭
現在我已經QUIT左份工啦
係FB問佢拎左電話傾左日WTSAPP
隔左日我就約佢出去
點知又好順利 一講就約到
不過WTSAPP都係我主動搵佢多
真係太順利反而有D唔安落
咁都係佢都有好感先俾你約到
有時緣份嘅野話到就到
祝你好運呀
搵女仔係唔係出街當面好過成日text呀
我覺得係 WTSAPP人好辛苦
打左落去又要諗點改下句野 又要諗SEND唔SEND好
可能我鐘意面對面傾計 講左唔係收返
最近係公司識左個女仔,只不過傾左一次計,
之後多數見到都只係微笑點個頭
現在我已經QUIT左份工啦
係FB問佢拎左電話傾左日WTSAPP
隔左日我就約佢出去
點知又好順利 一講就約到
不過WTSAPP都係我主動搵佢多
真係太順利反而有D唔安落
咁都係佢都有好感先俾你約到
有時緣份嘅野話到就到
祝你好運呀
搵女仔係唔係出街當面好過成日text呀
OK既,我都係用緊
潛陣先,個話題唔岩
你返緊工??
病假中
射波定真係病
扭到隻腳啊
打J打到腳傷
咁樣隻腳切得啦
切埋條J
唔切啊,我就好返哂啦
放過我腳啦
巴打幾長幾粗?
[/quote
玩野啊
認真一問
你哋有無去連登?
新登好多小學雞,腦袋未開發
講乜都盲反
我去咗一排
本身都覺得好好
但唔知點解真係好多小學雞同5p
最近係公司識左個女仔,只不過傾左一次計,
之後多數見到都只係微笑點個頭
現在我已經QUIT左份工啦
係FB問佢拎左電話傾左日WTSAPP
隔左日我就約佢出去
點知又好順利 一講就約到
不過WTSAPP都係我主動搵佢多
真係太順利反而有D唔安落
咁都係佢都有好感先俾你約到
有時緣份嘅野話到就到
祝你好運呀
搵女仔係唔係出街當面好過成日text呀
唔明你想問咩
你係想問係唔係約多D出街好過成日TEXT?
OK既,我都係用緊
潛陣先,個話題唔岩
你返緊工??
病假中
射波定真係病
扭到隻腳啊
打J打到腳傷
咁樣隻腳切得啦
切埋條J
唔切啊,我就好返哂啦
放過我腳啦
巴打幾長幾粗?
[/quote
玩野啊
認真一問
OK既,我都係用緊
潛陣先,個話題唔岩
你返緊工??
病假中
射波定真係病
扭到隻腳啊
打J打到腳傷
咁樣隻腳切得啦
切埋條J
唔切啊,我就好返哂啦
放過我腳啦
巴打幾長幾粗?
[/quote
玩野啊
認真一問
你邊到似認真啊
身邊有好幾個就40既女性朋友仲係單身
不過佢地都似係心如止水咁款
我嘅將來
唔會掛哈哈
主動啲都唔難
女仔要拍拖易過男仔好多,身邊幾個好男仔都仲單身幾年
自己1年前散左
好男仔既定義係咩先
一直都想識吓姐姐
請各位姐姐pm我
最憎細佬
收
啦
哈哈
我都無咩興趣
話唔定佢想要五十路以上
一直都想識吓姐姐
請各位姐姐pm我
最憎細佬
收
啦
哈哈
我都無咩興趣
我反而有好幾個都細過我
我20歲時都已經同18歲deedee
而家男朋友都細過我
你快啲pm弟弟
Btw 30歲左右 單身 你似乎冇樣符合
27歲仔入唔入得黎傾
有野你岩傾你咪加入我地囉
你係巴定絲呀
我係絲
絲打回得咁快,不用返工架咩
返緊工啊 我通常返工先應得咁快咖
最近係公司識左個女仔,只不過傾左一次計,
之後多數見到都只係微笑點個頭
現在我已經QUIT左份工啦
係FB問佢拎左電話傾左日WTSAPP
隔左日我就約佢出去
點知又好順利 一講就約到
不過WTSAPP都係我主動搵佢多
真係太順利反而有D唔安落
咁都係佢都有好感先俾你約到
有時緣份嘅野話到就到
祝你好運呀
搵女仔係唔係出街當面好過成日text呀
唔明你想問咩
你係想問係唔係約多D出街好過成日TEXT?
係呀
27歲仔入唔入得黎傾
有野你岩傾你咪加入我地囉
你係巴定絲呀
我係絲
絲打回得咁快,不用返工架咩
返緊工啊 我通常返工先應得咁快咖
返office
身邊有好幾個就40既女性朋友仲係單身
不過佢地都似係心如止水咁款
性格有冇問題?
我覺得其中一個有
但另外一個係好好人好開心又cheerful又好人
個樣都唔差
我諗極都唔明
一直都想識吓姐姐
請各位姐姐pm我
最憎細佬
收
啦
哈哈
我都無咩興趣
我反而有好幾個都細過我
我20歲時都已經同18歲deedee
而家男朋友都細過我
你快啲pm弟弟
Btw 30歲左右 單身 你似乎冇樣符合
我33歲喇
不過唔係單身
就黎結婚喇
可唔可以黎呃水吹
最近係公司識左個女仔,只不過傾左一次計,
之後多數見到都只係微笑點個頭
現在我已經QUIT左份工啦
係FB問佢拎左電話傾左日WTSAPP
隔左日我就約佢出去
點知又好順利 一講就約到
不過WTSAPP都係我主動搵佢多
真係太順利反而有D唔安落
咁對你都有興趣先會比WHATSAPP你或者比你約出街既
希望唔係PLAYER
我都好多年冇拖拍
對呢D事好唔敏感
咁你要認真得黎又唔好唔太快太認真
我講緊乜
OK既,我都係用緊
潛陣先,個話題唔岩
你返緊工??
病假中
射波定真係病
扭到隻腳啊
打J打到腳傷
咁樣隻腳切得啦
切埋條J
唔切啊,我就好返哂啦
放過我腳啦
巴打幾長幾粗?
[/quote
玩野啊
認真一問
你邊到似認真啊
身邊有好幾個就40既女性朋友仲係單身
不過佢地都似係心如止水咁款
我嘅將來
唔會掛哈哈
主動啲都唔難
女仔要拍拖易過男仔好多,身邊幾個好男仔都仲單身幾年
自己1年前散左
好男仔既定義係咩先
無不良嗜好,正正常常返工,最多打機


text:
林鄭師承689衣缽,涼粉,路線,政策,態度,中聯辦,統統一脈相承,所以好難怪,佢嘅民望有如江河日下,全因為佢揀咗行呢條路.
「你快樂過生活,我拼命去生存」,應該係林鄭過去呢段時間嘅寫照,其實個幾星期前,大家都估唔到呢位自詡咁打得嘅資深政務官,連生活嘅基本智慧都欠奉,就好似被眷顧多年嘅寵物突然被人遺棄到荒野,失去咗生存嘅基本技能一樣.不過都啱,離地咗咁多年,做吓實事,當歷煉囉.上屆唐英年都係咁架咋,去到咁上下就會由個天跌返落地,到時想再離地都難矣.
林鄭實事多籮籮,旁人睇見笑呵呵,大家一齊回顧吓.
上星期嘅港鐵一日遊,由「堅離地城」上車嘅林鄭,可能因為佢深信自己瞓喺度都入到閘,所以率先示範,自己原來唔識入閘,揭發原來八達通推行廿年,仲有香港人唔識用.去到利東,佢就唔知自己喺邊站,被佢搭訕嗰位女士,就乘機偷偷訕笑住咁樣糾正,成為一星期內第二次.點解係第二次?因為林鄭唔知碇,已經唔係第一次,相信大家都記得,喺佢辭職獲批當日,佢出席歌唱家費明儀喪禮的時候,佢連地方都搞錯,去錯咗對面海間大酒店.
到上周末,林鄭展開講多錯多嘅序幕,星期六先被網媒揭發,佢同多個傳媒高層閉門見面時,突然講真心說話,話香港如果選出一個特首而中央不任命,會出現憲制危機,所以佢最終決定參選.輿論炮轟林鄭,係咪想暗示中央唔信任佢嘅勁敵曾俊華?係咪假傳聖旨?胡國興係參選人,同時頭戴另一頂帽──前選管會主席,係選舉條例嘅專家,即時質疑林鄭嘅講法係咪違反條例?
林鄭辦解畫,話言論唔係針對任何候選人,只係作事實陳述.林鄭喺22號親身回應,但其實好九唔搭八,話自己仲喺政改mode,未習慣唔係用一個官員身份講嘢,所以用咗解釋政策嘅口吻去講.跟住,史上最趣怪嘅轉移視線手法出現了,林鄭臨離開扑咪陣之前,爆肚講多一番說話,話自己宣布參選後發生好多事,自己未適應身分轉變,又要忙搬屋,期間發生一件事:夜闌人靜,林鄭新屋用茅廁,突然發現冇廁紙,先發現原本七仔OK都冇廁紙賣,最後毅然搭的士,返舊官邸解決以免壞肚子.
如果喺fb或者討論區睇到有人出呢啲post,一係俾人派膠,一係就問一句:「哦,你話俾我聽做咩啫?」除咗係想學689咁,用一個公關危機蓋過另一個公關危機之外,我完全諗唔到用意何在,而且引起外媒口中嘅「廁所門(Loo Paper Gate)」,難道林鄭辦認為香港人會同情一個女強人外表,公主港孩內在嘅人?
用一副橫行霸道,堅離地城嘅態度行出嚟,呢個係佢同五年前689出嚟選時最大嘅分別.林鄭係咪愛自滅呢?我傾向相信佢係有少少呢個諗法.我係有啲懷疑佢係咪真係想選特首.皆因佢呢段時間做嘅嘢,係無視一切競爭,真係以為自己坐定粒六.而連番事件,從故宮「為免中央尷尬」,到閉門見傳媒高層「傳聖旨」,一切都反映呢位繼承者無意去玩選舉呢趟渾水,所以不惜一切要用高壓手段搶過半選委提名.選前都已經唔做戲啦,俾佢選到,佢仲唔變女版特朗普?
同樣湊巧嘅係,眾所周知,689個女梁齊昕,同埋林鄭個仔林節思,都係反對自己阿爸阿媽做特首.過咗呢個幾星期,我終於明白到,梁齊昕同林節思係好偉大,佢哋唔單只係出於私心,想自己爹吔媽咪多啲留喺自己身邊;佢哋其實都係為咗香港好.唔排除佢哋心裏明白爹娘嘅為人,更加唔排除,佢哋掌握港人脈博,唔希望香港要先後由一個愛樹敵嘅小器鬼,同埋一個白鴿眼嘅公主病人管治.
而家四位建制派馬仔當中,包括林鄭在內嘅三位候選人,都唔似真係做緊一場完整嘅選舉工程,胡官緊守前選管會主席嘅崗位,而葉劉係活像過路人.只係得曾俊華畀人睇到,即使係假戲真做,但佢起碼肯做呢場戲畀大家睇.
雞年將至,香港來年會是鴇雞司晨,抑或鶴立雞群?其實唔到我哋最後決定,但香港人啊,盡做啦.最緊要,還是祝各位身體健康,港情繁盛.


text:
傲氣長存
專輯:Finalazy
主唱:LMF( 大懶堂 )
喂!係咪講幾句粗口就會教壞你個仔
又唔見我鬧幾鬧就可以改善社會問題
個社會咁多問題又唔輪到我地去控制
頂你個肺 屌撚竟你都重話
唔好懶撚得戚 我駛撚睇你面色
即係話你根本冇資格去抨擊
話我地教壞細路其實係你地對我地冇認識
屋村幫襯粗口歌我地就係咁偏激
偏激背後你又有冇d得著得益
定係覺得我地得得慼
講d野你又唔識蕉撚即即
我地大懶堂係咁寸嘴將你個party返轉再玩寸
唔會屌完就算 睇你幾時玩完
從今天起通通釋放自己
如輸得起其實的地也置諸不理
拿一句到尾我宜家就唔長氣'襯'氣由頭到尾
拿拿拿就係要*~你
我知道你個台就係咁撚小~氣
睇下你又搞出左d乜撚野音樂風氣
阿乜撚野乜撚野音樂節目創作總監
音樂係要黎聽既唔撚係當係人去咁玩
呀邊撚個邊撚個邊撚個邊撚個邊個蛋散
你要扮都唔該你拆左支結他先拎先上台玩
你冇野好扮又走去扮下XX
化撚到鬼五馬綠 又搞乜撚人撚要滾
你冇撚用就正一好似人妖條撚
唔撚同你玩你既音樂就係咁撚冇品
香港就係冇音樂淨係得娛樂
D偶像一身係蟻 但D人就好撚受落
D水準好撚曳仲係玩緊XXXX
你唔撚識創作你就唔好撚咁惡
*從今天起通通釋放自己
如輸得起其實我地也置諸不理
從今天起終於不再自欺
人打不死形造歲月也創出傳奇
LMF我地LMF就係要你知道要你知道
LMF我地LMF就係呢種態度呢種態度
LMF我地LMF就係要你知道要你知道
LMF我地LMF就係呢種態度呢種態度
REPEAT *'


text:
中心內嘅普通補習老師收$190四堂,龍小菌就收$620四堂,所以 Miss龍喺試堂日 set晒頭,化晒妝㗎!
媽咪姐
龍小菌 Miss補習試班又錯字
做番 Miss嘅除罩歌手龍小菌之前公開講明:「唔想大家嘥錢,想睇明星就嚟試讀班啦!」吖,啲學生又真係好鬼聽話,搞到上星期四( 11/7)中文科試讀班爆晒廠,一共開咗 6班,有近 300個學生.
不過,以媽咪姐現場所見,嗰間教學中心一早就安排定大會攝影助陣,一到放學就係咁叫啲學生同 Miss龍影合照,搞到場面好似好熱鬧咁!但只見一個學生妹真係走去問課程資料咋,陰功豬!鬼咩,大部分上完試讀班嘅學生都話未必會報讀,價錢貴係主因外,佢哋嫌龍小菌唔識教兼又再寫錯字先係「致死原因」.雖然龍小菌嘅教法幾活潑,學生反應唔錯,但始終「大嗱嗱」$620四堂,有心讀書嘅都想學到多啲嘢,而唔係俾錢上堂搵錯字囉!睇埋下面,聽吓學生心聲啦!
份 note賣靚樣㗎!
Miss龍喺面書 post文,已經俾人兩度捉到錯字,佢喺試讀班以視像上堂教造句時,又將豺狼寫成「柴」狼!學生發現佢寫錯字,記低喺中心派嘅 note度,𤓓囉!
現場有晒工作人員安排合照,大會攝影仲即時教學生妹點樣攞住本練習同 Miss一齊影靚相.你話一啲都唔商業,零宣傳成分?學生妹都識分啦.
學生齋影唔報班
當日所見,落堂後,有二,三十人排隊同龍小菌影相,但就只有一位妹妹好有誠意走埋 counter問詳情.睇同學仔嘅反應,龍小 Miss真係要繼續努力嘞!
今年升 F.5嘅女同學表示 Miss龍表現算係有趣,不過仲有錯別字,有啲失望喎!「佢有時搞爛 gag,好低能囉!」
升中六男生:「呢堂試讀班好明顯係明星效應啦!唔值六百幾蚊,一啲都無特別.」


text:
11:32pm! 今日幾叻! 11點幾就寫blog啦! 因為今日冇出街! 呢幾日晚晚咁夜訓, 開始有d作病啦! 喉嚨開始有d痕! 不過其實次次媽咪去旅行我都會病o家啦! 冇皇管嘛! 今年算好好o家啦!
今日有兩樣唔開心嘢, 第一就係肥Ben打比我, 話佢老婆嘅預產期就係我結婚嗰日, 所以應該做唔到我MC啦! 唉! 咁點算呀! 我真係諗爆頭都諗唔到, 我重有邊個男仔fd有咁鎮定同咁好口才喎! 不過佢都算好好o家啦! 一知道就即刻話比我知, 唔洗到時先通知我, 搞到我咁頻能, 同埋我都真係替佢好開心囉! 孖女呀! 希望佢哋可以健健康康咁嚟到呢個世界啦!
第二樣就係今日豬豬搞生日會, 本來我都去嘅, 不過志雄今日問我, 豬豬阿婆前幾日先去咗, 屍骨都未寒, 佢就開生日會! 好大愁口o家! 真係唔好個喎! 你同佢講吓啦! 我諗諗吓~~ 好似係喎! Bonnie前一排死咗阿婆, 跟住生日都唔比趙叔請佢食飯喎! 好似真係唔好咁, 唔好話對死人尊唔尊敬哎! 剩係講一陣黑到自己, 黑到屋企人或者嗰d所謂唔介意嘅朋友都唔好啦! 況且, 我自己又就嚟有紅事, 媽咪又唔向屋企, 我想問吓忌唔忌都唔得, 所以我話比豬豬聽志雄個老豆生日, 我唔出去啦! 費事一陣出到去個心又唔舒服就唔好啦!
雖然我事後一定會同番豬豬講出真相, 但係都向呢到同佢講聲sorry先! 希望佢明白佢表姐我有幾迷信先得o家! 搵日請番你食飯補數啦!


text:
難得一個好天氣嘅星期六,原本打算帶小小豬去沙灘玩,等佢著個水著LOOK去玩跳浪.
點知昨晚半夜小小豬就唔舒服,突然間發燒.好在屋企有退燒藥,食左之後瞓左一覺都已經退晒燒.不過都仍然係有啲啖同咳,加上又剛剛燒完,所以都唔帶佢周圍去,乖乖地留係屋企休息呀!
哈哈哈...退晒燒嘅小小豬有番個可愛樣,我都安心返啲呀~
留係屋企冇嘢做都有少少悶,醒起之前買左包藍莓鬆餅PRE-MIX,所以就同小小豬嚟個親子整餅時間啦~
開始啦....小小豬唔係玩玩吓,佢都好乖又合作咁聽我地嘅指示去做,仲好專心又認真添呀~
MIX好晒啲餅粉之後,就可以放入啲小杯仔度啦!雖然小小豬係倒入小杯個過程就好似係"論盡"左啲啲,不過睇得出小小豬係好有耐性慢慢咁做呀~
仲幫手放埋入個光波爐呀~
哈哈哈...唔知係唔係小小豬知道啲蛋糕係佢自己整,所以係焗嗰個過程,小小豬唔肯離開部機,全程望到實呀~
我用180度焗左二十分鐘左右,藍莓鬆餅出爐.依個小小豬急不及待要拎嚟睇~
一見到啲蛋糕就好開心,仲不停係度唱生日歌呀~
唱左一陣,等到啲蛋糕仔冇咁熱,就可以食啦~
睇吓小小豬食得幾滋味~
依個藍莓鬆餅可以話大部分都係小小豬自己整,所以我覺得特別好食.唯一係我教個溫度差左少少,所以面頭就燶左少少,美中不足咁啦!
睇小小豬今日個表現咁好,見佢咁鐘意食又咁鐘意整,所以等我都買多幾款唔同味嘅PRE-MIX粉係屋企,咁想整嘅時候都可以好方便又簡單咁同小小豬再嚟親子廚房一番啦!
我地嘅FACEBOOK專頁,你LIKE左未呀~
仲可以關注埋我地個微博呀~


text:
如果件事真係好似當事人咁講咁係嗰條妹HiHi喎,
起出post嗰個底做乜勁
估計條友d態度都西啦,比我都特登唔讓
睇你個款廿頭左右 你個妹大肚!?
戴袋啦 MK妹
個問題係, 如果大肚婆好有需要, 要問人拿位坐
點解佢一入車唔叫人讓, 而要等位?
直到比佢等到, 但比人搶左, 先諗起要出聲拿位?
根本就係3方夾埋
依家無人理777話要立23條同埋強制推行洗腦教育(包埋幼稚園..)
之前見就咁攞咗隻錶無人理..
依家加埋警賊..
另外又有雜種黎HK
又有黃之鋒去爬金紫荊
又有李+X同埋WIKI亂咁講野
大家見倒係始終無人理李+X同埋WIKI先慢慢升級
一開始雜種
跟住李家,跟住WIKI
跟住加埋黃之
依家加埋警賊..
次次港共有壓力果陣用黎轉移視線GE野都係愈黎愈激愈誇張..
岩岩仲有宮雪花..
樓主係學生妹啲朋友?
HiAuntie
靚媽
咪又係mk妹 細細個畀人攪大個肚
人地係聖士提反 你就mk妹 仲要係一個畀人攪大個肚既mk妹
點解要讓你
你對社會有乜春貢獻呀 mk妹
登人相好威呀
嫁條廢物中出完你都冇車車你出入/坐uber,
只可以講係抵拎死
如果係真,咁個學生妹都幾HiHi
如果係真,咁個學生妹都幾HiHi
HiAuntie啦?個位有佢名架?
如果係真,咁個學生妹都幾HiHi
HiAuntie啦?個位有佢名架?
無家教呀傻豬
你係咪都係有爺生無乸教呀
如果係真,咁個學生妹都幾HiHi
HiAuntie啦?個位有佢名架?
無家教呀傻豬
你係咪都係有爺生無乸教呀
如果係真,咁個學生妹都幾HiHi
HiAuntie啦?個位有佢名架?
無家教呀傻豬
你係咪都係有爺生無?教呀
個大肚婆就香港四邑商工總會陳南昌紀念中學讀書,垃圾武館學校黎架喎
個女學生就聖士提反,香港Band 1中既名校中既名校
個賤人大肚婆口口聲聲話人地聖士提反教左D咩學生出黎
你讀垃圾Band 3專門害人既武館中學都有資格講呢句?
Band 3出身仲夠膽生仔,你又會教d乜社會敗類仔女出黎?你仲未害夠自己家人?未害夠社會咩?
臭罌出臭草
一日Band 3,一世Band 3
葵青武館中學陳南昌實錄
有幾垃圾動新聞都知
[url]https://youtu.be/wEUjT8QCRCc[url]


text:
易语言5.41破解补丁,破解版,修复授权购买+收费支持库破解易语言5.41破解补丁,完美破解版,有人跟我说 购买授权 为灰色,在这里已经修复了.静态编译需要下载静态链接库并且选择设置好即可.
PS:没加壳,干净的,谁想DIY的赶紧下载,有其它问题再回帖反馈即可.
关于收费支持库的破解,找到机器大家可以自行下载 收费支持库测试,以及破解的收费库测试.
支持库破解后虽然显示未授权,但是破解的支持库 依然可以正常使用并且编译后也正常.
而收费支持库的破解相对来说,就是让其正常加载到易语言里而已,只要成功加载就能使用了.码硬件码,直接在上面JE给NOP即可破解.
..... 好好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好
页: [1]


text:
好耐都未去過旅行啦,今次本來唔係計劃去四川,應該係去婺源,宏村睇紅葉,但婺源交通都幾煩下,就係我仲研究緊婺源交通既時候,半夜比我見到深圳飛去成都既機票突然變左二百幾蚊,就即刻唔理咁多買左先算,起碼去四川既準備冇咁複雜,可以安心等出發(12月中開始春秋航空有新航線由香港飛重慶,比深圳飛更平,好多日子都係HKD$129+TAX).由買機票至出發其實只係有一星期時間,好快就到出發既日子,向四川,仲有想去好耐既九寨溝出發
12-11-2012
今次係第一次係深圳機場坐飛機,所以都預早左個半鐘去到機場,係香港食完個下午茶就出發,由深圳坐地鐵去機場足足有30個站,真係一個好漫長既路程,不過就好方便,大約1個鐘多D就到,唔洗擔心塞車,落車行過天橋就到機場
到機場check in既時候地勤叫我拎個行李去打包...搭咁多次飛機都未試過...就咁就比人屈左10蚊...不過去旅行心情好冇所謂
飛機係7點鐘準時先飛
其實個地勤都唔錯既,比個咁舒服既位我,前面冇野擋住,對腳可以伸到去最前都得
平時都係坐廉航多,唔好話野食連水都冇得飲,難得今次有個正正常常既飛機餐食,真係好好食,仲有無限refill既可樂(可能因為肚餓啦)
準時飛到成都機場,即刻搭巴士出市區,大約半個鐘就到市中心落車,要再搭地鐵先到青年旅舍
今次搭夜機都可以準時真係好難得,如果飛機delay半個鐘既話就趕唔到搭地鐵啦,一定要搭的士去旅舍...搭的士其實都冇問題既,但成日比D的士兜路兜到煩,一係就拒載,所以冇咩野都唔想搭的士
搭2個站地鐵就到旅舍,呢度真係好舒服,上次住過之後今次繼續住係呢度,下次再去成都既話我都想住返係呢度
係度上一陣網就上到好夜LU,要早D訓覺第二日早D起身去玩先


text:
屈穎妍女士今朝嘅早餐,肯肯定係誠實豆沙包.所以佢自爆咗究竟佢啲文係寫畀邊啲人睇.只要當你睇新聞嘅時候,符合以下特徵:
「無興趣聽對話內容」
「無興趣找答案」
你就係佢嘅target.就係因為你哋乜都冇興趣,懶得求真,單憑表面就先入為主,咪覺得所有嘢都係後生仔亂嚟,睇唔過眼囉,總之講粗口就唔啱啦.屈女士嘅文,都唔係一味得個屈字嘅,至少佢好忠實地反映你哋嘅想法.
早幾日學生狙擊浸大校長候選人錢大康同浸大校董會,令浸大要延遲校長委任,並且承諾搞多幾場諮詢會.然後屈女士就問,「世上哪個地方選大學校長是要問過學生的?」哦,如果真係咁,咁仲搞諮詢會做咩?諮詢會遍及教員,學生,校友以至其他職工,原來只係扮民主?
都係果句,屈穎妍女士好清醒,好清楚自己嘅讀者係邊啲人,就係乜都冇興趣搞清楚只憑「常理」就判斷嘅人.
係囉,邊有話學生決定校長人選嘅啫?說好的尊師重道呢?一間公司老細請咩人都係佢自己決定架啦,學生又唔係幫大學賺錢,佢地只係浪費緊納稅人供書教學嘅錢,去搗亂去佔領,仲憑乜嘢要話事?
事實係,〈香港浸會大學條例〉第15條(1)(i),有關校董會組成,「大學學生會當其時的會長,為當然成員.」學生會會長以全體學生嘅代表身分坐入校董會參與大學決策,包括選任校長,白紙黑字天日昭昭.當然,實際架構上,學生代表響校董會人微言輕,但係校董會有學生成員嘅原意,就係尊重大學生作為成年人響大學裡面嘅角色,佢哋唔再係對老師唯命是從嘅學子,而係獨立自主嘅學者.
有幾多屈穎妍女士嘅讀者知道,查過,諗過呢個咁簡單嘅point?定係總之鬧醒呢班無賴後生就值得去睇去share?
無知未必係罪,肯去學肯去睇,令自己唔再無知就得.
但係利用人哋無知去達到自己目的嘅就係人渣.講完.
大道之行也,天下為公,選賢與能,講信修睦.---《禮運.大同》


text:
竄飛出去湖南衛視推薦減肥咖啡
子彈,在淅瀝湖南衛視推薦減肥咖啡
雨中,撕開一條銀白湖南衛視推薦減肥咖啡
彈道,T型準線對焦湖南衛視推薦減肥咖啡
終端,那個圓乎乎湖南衛視推薦減肥咖啡
綠腦袋,啪地一下爆碎掉了上半截.
飛濺起來湖南衛視推薦減肥咖啡
肉屑和血漿,掛滿在目標周圍那些閃著水亮湖南衛視推薦減肥咖啡
綠色枝葉上,並隨著沾染度和摩擦力湖南衛視推薦減肥咖啡
不斷減小,很快從搖搖晃晃湖南衛視推薦減肥咖啡
植物上滴滴答答滑下.
這種久違了湖南衛視推薦減肥咖啡
血肉畫面,以及擊碎人腦湖南衛視推薦減肥咖啡
後湖南衛視推薦減肥咖啡
感受,漸漸像嗎啡似湖南衛視推薦減肥咖啡
,從我周身血液裡開始沸騰.
三百五十章:煉獄門口湖南衛視推薦減肥咖啡
挽歌
飛濺起來湖南衛視推薦減肥咖啡 肉屑和血漿,掛滿在目標周圍那些閃著水亮湖南衛視推薦減肥咖啡 綠色枝葉上,並隨著沾染度和摩擦力湖南衛視推薦減肥咖啡 不斷減小,很快從搖搖晃晃湖南衛視推薦減肥咖啡 植物上滴滴答答滑下.
這種久違了湖南衛視推薦減肥咖啡 血肉畫面,以及擊碎人腦湖南衛視推薦減肥咖啡 後湖南衛視推薦減肥咖啡 感受,漸漸像嗎啡似湖南衛視推薦減肥咖啡 ,從我周身血液裡開始沸騰.
三百五十章:煉獄門口湖南衛視推薦減肥咖啡 挽歌


text:
Sum中文全名個斈字比較少見,讀音係「學」,佢話:「其實好多人將我個名睇錯做余孝心,即刻變到勁『娘』!」
U花 U草
熱血嶺大排球女將 拍拖都要講打波
後生仔成日話最想識到個識做運動嘅女朋友,現讀嶺大體適能訓練及運動管理 Yr.1嘅余斈心 Sum由小三已經愛上打排球,一打就打咗 10年,佢男友亦係打排球好鬼襯.
余斈心 Sum( 19歲)
嶺大體適能訓練及運動管理 Yr.1
fb: Sum Yu
ig: yhsummmm
拍拖有共同興趣有共同話題,總好過男有男打機,女有女行街濕平:「係㗎,我哋出街拍拖好多時都講排球,唔使驚 dead air,有時諗住行吓街睇吓嘢,點知都係忍唔住講排球,結果行咗成個鐘先發現掛住傾,冇行過一間鋪頭!最搞笑有次試過比完賽等搭巴士返屋企,同男友傾到架巴士『嚓』一聲關門開走先記得我哋要上車,最尾送到我返屋企樓下,大家都仲講緊場波!」
聽落 Sum呢對情侶真係羨慕死人,但有時 Sum會覺得男友要求高:「喺打波方面要求高,咁佢打緊香港高水平嘅聯賽(甲二)梗係勁啦,不過我係女仔,邊有得同男仔比.但我知佢為我着想,自己都好想打勁啲,有男友督促住都好,所以我哋打波就算意見不合都只會默默咁聽對方講,唔會鬧交!」
撰文:彭家駿
攝影:范仲良
形象及化妝: Kika Wong


text:
(擺脫性別定型)男仔玩公仔 絕對冇問題!
隨住時代變遷,我哋可以認識到更多有關性別定型嘅不合理之處.仲覺得男仔係要著藍色衫,女仔係要著粉紅色衫;男仔淨係可以打籃球踢波,女仔淨係可以玩Barbie煮飯仔?
Huffington Post為咗證明男仔玩公仔其實係好自然嘅事,特意邀請唔同家長拍低佢哋仔仔玩公仔嘅可愛一面,話俾家長知,其實小朋友嘅行為唔應該受性別定型所限.一齊睇吓佢哋有幾Cute,再睇吓佢哋父母對仔仔鍾意玩公仔有咩想法!
一,「玩公仔其實係學做暖男好爸爸嘅第一步.」
二,「仔仔今年16歲,有自閉症.佢好鍾意迪士尼公主,要同九個公主同埋貓貓一齊瞓覺.自閉症有一樣嘢好,就係佢可以隨心所欲咁選擇自己嘅喜好,唔會理會旁人眼光.」
三,「Winston今年5歲,無論去邊都拎住手上嗰隻小小Winston仔.由於有兩個姐姐,所以佢一出世已經俾姐姐嘅公仔包圍住,從來冇覺得公仔應該淨係女仔玩.我好鍾意望住三個小朋友一齊玩公仔,扮爸爸媽媽,或者扮學校同學.我知道Winston將來會成為一個出色嘅爸爸.」
四,「Griffin只有一歲,去到邊就破壞到邊(睇吓張相背景就知!)但當佢聽到佢嘅BB公仔喊,佢會停晒手上所有嘢,攬實BB.」
五,「仔仔他日一定會係好爸爸,佢最鍾意照顧BB,餵佢食嘢,幫佢換尿片.帶BB出街行嘅時候,佢仲鍾意唱歌仔俾佢聽添.」
六,「仔仔好鍾意BB公仔同仲係BB嘅細佬.佢出世嘅時候係早產BB,當年著嘅小衫仔而家正好用嚟俾BB公仔著.」


text:
今次分享一下我平時點整粥仔俾承熹食, 俾自己作記錄時, 又當係分享一下心得!
煲粥仔我係用飛利浦呢個迷理飯煲! 買呢個飯煲時我係無諗過要用黎煲粥仔, 只係貪佢夠的骰, 煮到三至四人飯, 啱晒我地兩公婆既份量 (返到香港唔似住杜拜咁有咁大地方, 所以乜都要以迷你慳位為主)
呢個飯煲公價大約港紙四百幾, 比起一般小型飯煲係貴少少, 但因為我見佢個內膽既質料好似幾靚, 所以我最後揀呢款! (好彩當時買左呢款, 依家煲粥先咁方便)
之前係bb展都見到飛利浦擺Booth, 佢地都有Sell呢個飯煲!
我鐘意呢個飯煲係佢有快速煮飯, 有時我唔記得煲飯, 襟兩下"快煮"大約等四個幾字就會煮好, 啲飯都OK, 唔會唔好食! 而且佢有timer, 你可以預較時間煲飯/粥; 又有煲粥制, 襟煲粥制大約半殼米只需半小時就OK!
我平時就會叫工人十點煲定或者自己七點起身餵第一餐奶時就煲定, 然後由得佢keep warm (因為一日食兩餐粥仔, 咁就唔洗成日翻熱咁麻煩), 煲出黎既粥就好夠綿, 又唔會太多水剩, 杰杰地啱晒餵BB食!
另一款要介紹既又係飛利浦既迷你blender(我諗好多媽咪都有用), 初初見BB展有得賣但無買到, 因為大少話我地已經有blender, 唔好再重覆買! (但佢係講緊我搓麵包個部Kenwood!!!!!!)
我地個部攪伴機大部到爆, 如果要日日都攞出黎用, 咁真係直情唔洗收埋, 一直長擺... 但依家屋企仲邊有咁多位, 所以最後我都唔理佢, 自己走去買左呢部! (買完之後佢又讚好, 話真係又幾方便, 唔阻定)
一套有五個配件: 榨汁用既樽+兩個膠杯
再配兩個刀頭: 三片刀for 乾 (nuts, 芝麻, 黑糊椒, 米等) , 四片刀for 濕 (所有肉類, 瓜類, 蒜頭薑等, 薑真係可以blend到變蓉, 攞黎炒飯最正!) 其實乜都blend得咁濟~
將個刀頭扭落個膠樽到, 扭實佢就OK
然後套落個主機到, 襟橙色個粒制, 佢無度數分, 一襟就轉, 一放手就停... 一般襟十秒內乜都爛晒!
我最鐘意佢既設計有埋膠蓋, blend完啲食乜可以直接儲存係個膠樽到, 放入雪櫃! (不過如果經常要用黎blend唔同野就未必啱用)
我平時blend完啲菜蓉/南瓜蓉/魚蓉一日食唔晒我就會蓋實佢放雪櫃
到要食既時候就分別'拔'出黎, 再將熱粥撈埋落去, 兩樣撈埋一齊就啱啱好唔辣咀, 可以俾BB食!
就係咁, 一碗粥好容易就整好啦!!!!!!
你睇承熹個樣... 幾心急!! 因為我影左幾張先OK, 佢個樣話我知已經等唔切啦!!!!!
放一段承熹之前食粥仔既video俾大家睇, 佢好鬼多動作!


text:
MONDAY
11th Sep 2017
近年日本好流行嘅梳乎厘厚班㦸,喺香港都開始有得食.不過呢種班㦸唔係一味夠厚就叫好食㗎,仲要蛋味夠濃,鬆軟之中帶適度口感,咁先稱得上為好班㦸!今日小編就走入專賣精品咖啡嘅Holly Brown嘅廚房重地,窺探下本個班㦸嘅製作過程!好食嘅要訣究竟係咩呢??
整厚班㦸用到嘅材料大概就係雞蛋,麵粉,糖,蘇打粉等等,Chef話「份量同比例就要拿捏得夠準確,唔係就好易失敗㗎啦.」
第一步係打蛋白.
打蛋白嘅時候會加入砂糖,打好嘅蛋白會加入去由蛋黃,麵粉等撈成嘅液體之中,然後再好好混合.班㦸所用嘅麵粉,係由Chef以獨特比例將6種唔同麵粉混合而成嘅,而所用嘅雞蛋則係嚟自日本,日本雞蛋比美國蛋更有質感,所以得到Chief嘅歡心.喺各個細節中,體現出Chef對選料嘅講究,Chef仲話「咁做個班㦸先會有口感,而唔係食落齋得空氣感」.
將調好嘅班㦸漿倒落已預熱嘅爐上面,每邊煎焗大概10分鐘.Chef話溫度嘅掌控非常緊要,每朝早剛開舖就要試爐,等爐嘅溫度穩定落嚟先正式serve畀客人.
較準時間焗好一邊,就要幫班㦸反身,焗另一邊!
焗好之後就可以上碟同裝飾!配料包括有呍喱拿雪糕,有機楓糖,香蕉,鮮忌廉同有機鮮花.鮮花除咗令賣相更美觀之外,仲可以食㗎~至於食落係咩味,就要親身試下啦~
兩塊鬆軟過海棉嘅班㦸終於煉成啦!步驟似乎唔複雜,但背後所花嘅工夫確實唔少,而且每一步都要計準時間同份量,少啲專注力都做唔掂呀!
Holly Brown嘅梳乎厘班㦸質感非常鬆軟,但食落仍然保持到適度口感,唔會啖啖食空氣!蛋香濃郁,唔會太甜,配埋楓糖同雪糕嚟個冰火交融.每一碟班㦸都係即叫即製,而班㦸漿亦唔會預先調好,雖然落單之後要需要30分鐘製作,但勝在慢工出細貨,又夠新鮮!
Holly Brown旗艦店
地址:九龍荔枝角D2 place二期地下
供應時間:星期二至五 下午2時起;星期六,日 中午12時起
售價:$98(另收加一服務費)


text:
如果要我用一句說話去形容而家嘅雲高爾,我會好簡單用三個字講完:輸唔起.
當初曼迷知道雲高爾會做曼聯教練,其實大部份都好開心好期待,而我都係其中一個.特別第一年就見到季前賽不敗,連贏羅馬,國米,重馬,利物浦,果陣大家都好似覺得紅魔會番嚟,雲高爾會再帶球隊拎到聯賽冠軍.而事實呢?雖然最終都得到第四,但唔少球迷已經有懷疑雲高爾係咪紅魔鬼杯茶.特別喺今年,曼聯嘅表現可以用災難形容.如果唔係傳統勁旅只有阿仙奴同曼城保持到水準,如果利物浦再早啲搵高普接任,如果車路士冇炒到EVA,咁樣嘅曼聯,有乜可能仲排到第六位?
曼聯一直最令對手驚嘅係佢地嘅魔性.費SIR年代嘅曼聯,有邊一隊英超球隊有自信一定可以喺曼聯身上拎到分?特別係中下游球隊每隊都踢保守戰術,如果九十分鐘完場後係零比零有一分在手,對佢地黎講已經係一場勝仗.不過,今年雲高爾帶住嘅曼聯反而變左保守果一隊,就好似紅魔係為左一分而踢波咁.久而久之,其他球隊心態亦都由為保一分而戰變成願意搏一搏,喺曼聯身上搵入球,因為曼聯今年嘅攻力之弱係人都知.雲高爾每場都講求穩定,結果去到比賽七十幾分鐘仲係中堅換中堅或者閘換閘都時有所聞.唔敢攻,唔進取嘅結果就係經常悶和完場,魔性依個字,同而家嘅紅魔鬼一啲關係都冇.
雲高爾強調控球,但佢唔記得左自己帶果隊唔係巴塞,亦唔係拜仁.佢要求一隊踢開兩翼快攻嘅球隊轉打中場組織,見到成效唔大又一直唔肯作出改善,再加上每次都令人講哂粗口嘅換人,實在令人睇唔出佢點解會係一個名帥.冇錯,雲高爾好肯比機會後生仔,咁係一件好事,但要後生仔落場拎經驗嘅前提唔係放佢落去踢就得,而係要有一個大佬鎮住,要有前輩教佢.而家依隊曼聯除左第一年入黎嘅小豬仲有邊一個似球隊大佬?講年資一定係朗尼,但朗尼愈踢愈冇信心,新仔廿歲馬迪爾表現反而搶眼好多,而家曼聯基本上就係靠佢一個衝鋒陷陣,朗尼波都未拎好,迪比零合作性,馬達似中場中多過右中場,佢地冇一個可以有效咁分擔馬迪爾禁區嘅工作.馬達起碼都仲可以造攻勢比佢,但朗尼同迪比喺場上真係可以話負作用.當後防班正選仲未夾慣夾熟,其實亂加新仔係一個好危險嘅賭博.史摩寧表現係愈黎愈好,但佢仲未到費迪南或者泰利果種大佬級數,佢要嘅係多啲同常規隊員合作,而唔係面對差唔多場場唔同嘅防線陣容.但雲高爾就最鍾意喺防線上亂開刀,結果就要迪基亞多次神救先幫曼聯補住一分.雲高爾戰術咁保守,點解唔可以好好比條防線磨合好先再搵機會練下新人呢?
雲高爾最令人唔鍾意嘅係佢賽後嘅態度.和咗話有機會贏,輸左話踢唔出自己風格,明明就係你迫住大家跟你果種風格先搞到曼聯變到而家咁樣.佢又見唔見對車路士一戰,費SIR經球員通道入場,可能只係打一打氣,講幾句說話,比少少意見,成班球員鬥心已經唔同哂?曼聯果種魔性唔係但求無過,而係眼中只有三分.費SIR係唔會容許自己隊球以保住一分為大前提踢波,有機會就要攻,要將個波送入對面龍門先叫贏左場比賽.保守戰術同紅魔根本就係風馬牛不相及,但望到下半場嘅換人,寧願換鐘斯都唔換爆炸頭,去到尾段都唔諗辦法去增加勝算,只係一心加強防守完場.而家嘅雲高爾已經輸唔起,佢只係一個想最後一份工平平安安然後退休嘅老人家.若果曼聯仲唔求變,若果雲高爾仲接受唔到不成功便成仁依種精神,無論對雲高爾或者對曼聯都會係一生中嘅一個污點.


text:
胡麗嫦醫生 熱門
基本資料
詳細資料
FHKAM (Paediatrics)1993
星期二 : 請致電查詢
星期三 : 請致電查詢
星期四 : 請致電查詢
星期五 : 請致電查詢
星期六 : 請致電查詢
星期日 : 請致電查詢
公眾假期 : 請致電查詢
地圖
網友評論
3 位網友的平均評分.
非會員也可看到留言,不過並非即時的,請注意喔!
查看我的所有評論
差勁嘅醫生
如果一早睇咗大家留言就一定唔幫襯,簡直狗屁醫生,我個BB得幾個月佢竟然開幾隻BB完全唔可以食嘅藥俾BB, 我向其他醫生查問過,佢開啲藥俾幾個月大嘅BB食分分鐘搞出人命,打電話去問佢,佢一時話自己睇咗幾萬個同類病嘅BB,一時又話幾百個,一時又話幾千個,真係語無倫次,仲話自己係兒科專家,差啲俾佢害死.
如果有得評負分,實俾佢負一萬分! :@
細佬流鼻水又發燒
有次細佬流鼻水又發燒,
帶佢去睇胡麗嫦,食完藥成3,4日都仲係流鼻水,
仲有咳,再睇多次...都唔好.....
最終細佬要入醫院睇..仲住左成個星期...
依家聽到胡麗嫦個名就怕..
兒科胡醫生
我早前眼皮敏感,她話我係濕疹,開了一盒類固醇和一大堆藥給我,還叫我去外面配一隻藥膏,之後我第一次搽那隻藥膏在右眼皮,怎料很"那","那"足一天,右眼袋變得又紅又腫,之後我落番去睇,佢話唔關隻藥膏事,係咁岩我生眼瘡,跟住我問生眼瘡點會第一次搽,而且一搽完咁岩就生,就算生都唔會咁"那"啦,佢唔肯答我點解咁那,佢只係一路說"咁我點知你點解咁岩生眼瘡呀!我介紹咁多人用又唔見其他人有事,咁你依家想點呀"佢既態度極之差,跟住仲要收我300元,我話唔要佢既藥!咁我即刻去睇政府醫生啦,我俾左隻藥佢睇,佢話我唔係生眼瘡,係因為搽左果隻野先引致發炎,佢話我之前應該係普通皮膚敏感,唔係濕疹咁嚴重,唔駛去到搽呢隻藥膏,而且呢隻藥膏搽眼唔係咁適合...我覺得呢個醫生好唔專業,又冇禮貌


text:
10 AUGUST 2014(SUN)小小豬四歲生日節目可以話係音樂日,上午睇完節制輕快嘅Hi-5 SHOW之後(請按此),接下來就係去聽啲古典音樂,因為大肥豬帶左我地去萃男書院葉傑全音樂廳舉行,去聽虎豹夏日音樂節匯演呀~
其實依一個節目早係兩個月前大肥豬係親子王雜誌見到有依個音樂節匯演,都已經好想帶小小豬去聽音樂.一嚟小小豬一向都好鐘意聽音樂,好想帶小小豬現場感受吓,等佢聽吓/睇吓現場演奏係點.二嚟咪就係因為個舉行地點,因為依間係大肥豬心目中嘅DREAM SCHOOL嚟呀!
好好彩我地可以向主辨單位拎到三張門票,所以小小豬生日活動又多一個有效益活動啦~
坦白講,我開頭都以為依個音樂匯演係啲柴娃娃節目,睇吓啲小朋友表演咁.不過原來我係大錯特錯,成個節目真係好嚴肅認真,以弦樂夏令營 – 韋華第《四季》為主題,成個樂場氣氛都真係好似去參觀大型演奏會咁,係會場真係講嘢大聲啲都唔可以呀~
哈哈哈...真係好認真呀,因為我地遲左少少去到會場,音樂會已經開始緊,所以我地要係門外等正在表演那一節完左先可以進場~
表演真係絕對唔係柴娃娃,因為係整個音樂匯演入面有好多唔同種類嘅表演,好似有小朋友為主嘅Do Re Mi小星星演出,香港少年中樂團,仲有溫哥華音樂學院克爾納四重奏與其學院「明日之星」四重奏,所以節目都好豐富呀~
係一個咁嚴肅嘅氣氛下,開頭我同大肥豬都好擔心小小豬會做出啲失禮情況,令到我地唔可以聽足全程.不過今日小小豬嘅表演真係令我地有點喜出望外,因為佢全程都好安靜留心咁聽音樂,最重要係佢平日都好鐘意講嘢,係嗰兩個鐘真係唔多點講,一心一意去聽音樂呀~
真係估依個小小豬唔到,佢投入程度真係比早上去睇Hi-5 SHOW時仲專心,佢真係眼定定咁望實啲演奏者,到完場時仲識得問我地嗰啲係咩樂器添.
可能我地每晚都俾小小豬聽住類似嘅音樂瞓覺,久而久之對古典音樂產生左喜好,所以咁鐘意聽啦!依個都係一件好事,因為聽多啲古典音樂,可以陶冶性情,對性急嘅小小豬嚟講都係一個好好嘅訓練.
既然小小豬咁鐘意聽,所以有機會都可以搵多啲同類活動俾佢參與吓,等佢睇多啲...聽多啲,話唔埋第日大個仔可以表演埋一份添呀!


text:
22 JULY 2014(TUE)今日開始每逢星期二同五,我地都要晨早起身,因為要去參加暑期足球班呀~
依個暑期足球班係大肥豬上網幫小小豬登記,你康文署資助嘅其中一個暑期活動.由於有資助關係,所以我地都只係需要俾$50報名費,咁就可以上十堂足球班課程,真係勁抵呀!
其實開頭都擔心因為太超值,所以好難可以有得參加.正當係BABY KINGDOM見好多媽媽都話收到確認信時,小小豬都仲未收到,嗰一刻都以為抽唔中冇得參加.不過,好在係開堂前一星期,我地終於都收到信,小小豬可以去學足球啦!
有得參加係好事,不過一睇個時間,係早上八點上堂,即刻打左個突.平時小小豬返開下午班,叫佢晨咁早起身仲去踼足球,都唔知可唔可以應付到.但我同大肥豬都覺得事在人為,所以今日就晨早叫醒小小豬,出發去學足球啦~
好似好乖乖咁留心聽導師講解哦~
踼起足球上嚟又係威係勢~
雖然個課程係好平,不過啲導師都好專業,好用心咁教啲小朋友,就算中途小小豬開始扭眼瞓唔投入咁玩,導師都好好咁行埋嚟鼓勵小小豬去玩呀~
唉...一個返開下午班,平日九點幾起身嘅小朋友,初時就好似係威係勢咁,不過大約玩左半場就開始唔投入,扭眼瞓啦~
最後仲瞓著左添~
真係俾依隻豬仔激親,不過可能今日係第一次,所以先出現依個情況,所以都唔可以怪佢.其實係上半場小小豬表現都尚算合格,見佢都好落力咁追個足球,所以慢慢嚟啦...相信下堂表現一定會更加好呀!


text:
巴打唔好怪我直接,你個EX都幾慘
人地一開始就唔中意你,咁佢有人追咪同你試下囉.根本一話肯,肯拎定你就即刻成個人訓哂身,成日都趕住想做咩趕住想點啦.今日就要拖手,第二日就要嘴,然後聽日就要去毛里裘斯睇日落,然後第三日就要BOOK北海道既大教堂結婚然後當晚就要洞埋房之後就要點點點點點.呢D完美主義既處男情意結其實真係幾恐怖,你孤心一意咁樣係咁PLAN好哂對你黎講係好既野,但係你有冇問個個女仔?你地係想點發展落去?佢想要一段點樣既愛情?步伐要快要慢?你有冇為佢諗過有冇傾過?因為自己中意人,而人地肯,就將自己之前冇女既時候想做妄想強加於個女仔身上,依家個女仔一來本來就唔中意你,二來你迫佢,比我我都走啦.講真佢好好地講真講楚,又有咩問題?又要死LUR爛LUR,唔通你要佢唔敢同你講,然後等你玩脫出類既GAME咁,收集所有證據,尋幽探秘,最後原來佢唔中意你,而你又帶哂綠帽,咁既結局你先滿意?
醒下啦,首先愛情就唔係計數,你付出左50,佢都要付出50,咁只係叫你賣我買.仲要人地開頭就唔中意你,就要迫人中意你,D咩點解我對你咁好,但係你咁對我.呢D說話真係自大到爆.你又知你對佢既真係好?你點肯定?同Auntie每日煮你唔中意食既菜然後迫你食,仲話「我咁係為你好」有咩分別先?真係睇到我笑左出黎,你真係肯放低身段為條女好既,佢一定會知,唔洗成日講D咩我對佢明明咁好.
如果下一次,你學識點樣對一個女仔好,而佢都係唔中意你既話,就係你地相處既方式唔同,正如一隻貓可以中意一條魚,每日陪係個魚缸隔離陪佢,忍住唔食佢.但係條魚唔會因為中意隻貓就可以突然有一日跳出水面同隻貓講,「喂Hi我唔拎洗再靠水都可以生存啦」.現實上係魚離開水就會缺氧,呢個係點都勉強唔到.
然後依家就要咁睇唔開,將所有野有單一性咁樣話「我對佢好架,但係點解佢唔中意我,我學到野啦,呢個世界所有女都係賤,都係雞,所有野全拎部都係佢唔好,佢唔啱.我冇錯,因為我單方面咁覺得我對佢好,咁我點會錯?」
巴打你仲細,第日實有大把機會識其他女.但係你咁樣諗唔識反省自己既話,肯定下次都會犯一樣既錯,發生同一樣既事.唔好再好諗住點樣令一個試過中意你既人再重新中意你啦,勉強人地又辛苦自己.發完脾氣,就繼續過自己世界,去打波,做下GYM,打下機玩下飛機杯,你同條女之間或者已經再冇未來,但係你有


text:
最近出爐港姐冠軍馮盈盈成為話題焦點,除咗大讚佢樣靚身材正,清純又有氣質之餘,仲有人挖到佢曾經喺自己Facebook流暢爆粗發表意見,如此大剌剌又率直既性格吸引唔少人大讚佢夠貼地,直頭係「十年難得一遇高質港姐」咁話.
講靚唔靚呢家野就好見仁見智,不諱言以近屆港姐嘅質素而言,佢上咗妝個樣的確見得吓人(但千祈唔好素顏喔,冇眉毛係會嚇到你甩褲),加上功能內衣百出嘅年代,即使飛機場亦能夠輕易製造驕人身材,所以被封女神亦不為奇.不過認識網絡世界背後嘅佢,知道佢係一個點樣嘅人嘅時候,見到如此一面倒嘅好評,就好想打個冷震.
打冷震唔係因為佢講粗口,係因為呢條女真人同「貼地」呢兩個字真係完全扯不上邊.
女人為左上位,可以花盡心機,但其實來來去去都係果幾招.四年前盈盈由本來讀女校果陣薯薯嘜嘜冇咩人識(曾聽聞連佢嘅任教老師都唔記得佢個名),到上大學之後好快就成為學院嘅風頭躉,甚至隔離Faculty嘅男仔都話自己盈盈Fans,靠嘅都係那些好很浮誇的妝(佢對眼d閃粉可以璨死你),同冧死仔嘅動人聲線(但係你千祈唔好望住佢講緊野個口),得閒落力喺soc房嗲下男仔,喺igflirt吓人地個仔仔咁.曾聽過佢好誇張好高調地喺班男仔面前力讚另一個女仔又靚又好身材,就為咗換來一句「佢都唔係好靚之嘛,都係盈盈你靚啲」.好似高峰時期曾經有十個來自唔同hall嘅男仔同時追緊佢,後來佢揀左一個樣貌平平嘅男仔一齊左兩年,而最後,你懂的,成為棄將,兔死狗烹,今日仲要被報紙冠上「毒男」之名.或者如果唔係俾記者踢爆,佢應該會話自己大學時期冇拍過拖,宅男邊度襯得起未來港姐喎,係咪先.
不過校內亦唔係個個人都咁鐘意盈盈.除咗覺得佢把聲太煩,為人太出位搏表現(除咗災難級嘅私服sense,舞會衝出嚟solo跳舞跳到核核突突果啲都聽過太多,全盛時期嘅盈盈到底要柒幾多次先夠?),亦因為盈盈好鐘意用喊去解決問題.無論groupmate定係莊友都冇辦法推得郁佢做嘢,因為一鬧佢就會喊,搞到好似你恰佢咁,所以好多人都驚鬼咗佢.
人紅咗自然會變得現實,都正常嘅.自從贏咗一個model攝影比賽,盈盈開始跟風做model,愈接愈多job,知名度愈來愈高.本來嘅閨蜜,知心朋友漸漸唔再喺佢嘅社交平台出現,連舊合照不知不覺間全部消失,換之而來係同啲當紅model合照,曬吓手上隻撈,幾十萬一個限量版手袋,有錢嗲哋同屋企架靚車,去左邊度邊度渡假,上左邊度邊度食上千蚊一餐嘅好西.不少得自己對長腿(高165cm報稱對腳42吋,褲浪應該生到去肚臍),同埋時大時細嘅2D變幻球.啲caption轉晒用英文,打吓啲九唔搭八嘅深度野,人生感悟,加十幾廿萬個hashtag.其實如此港女周街都係,又冇話有何不可,甚至有人話鐘意佢夠MK,夠地道.之不過MK還MK,佢到底邊忽貼地?睇過?我淨係知佢個Hermes我連個扣都買唔起咋.
或者佢係一個好醒目嘅女仔,知道邊啲野人哋啱睇,知道自己要擺咩出黎俾人起底.至少喺佢開始做model之前我就從來未見過佢如此「過激」發表時事偉論,亦從未見過佢喺投票日講到自己咁愛香港.可能真係如佢所講俾周圍熱切嘅氣氛影響,所以先會前所未有地咁關心時事;又或者說穿了,黃絲或者本土都不過係識得對準大眾口味而已.咁當然會落老蘭喺唔同party姣仔,飲到爛醉俾仔仔帶走咗果啲嘅真性情,就唔會俾你起到底.
盈盈係網絡世界開始走紅嘅轉捩點,應該就係幾個月之前有知名YouTuber同佢傾合作,幫佢拍咗段片試水溫.條片一出街,網民反應熱烈,一時之間盈盈就多咗萬幾個followers,可謂一炮而紅.但其實背後,人地就完佢個時間表,搞咗場大龍鳳捧紅咗佢,佢就用「之後讀書好忙」為由反口冇簽約.過咗橋,梗係快手抽返塊板.當然話之後會讀書都係假,因為佢一早鋪咗路要去選港姐,而當初點解話咁急要拍咗條片先,大家就心知肚明了.
有腦識上位唔係錯嘅,畢竟盈盈想食嘅係娛樂圈飯,佢都不過係識做人.不過過於賣弄本身就唔屬自己嘅形象,遲早只會欲蓋彌彰,弄巧成拙.爆粗事件一出,盈盈就好醒目咁即刻今日的我打倒昨天的我,話自己少不更事,因為「女仔唔可以講粗口㗎」——
「女仔唔可以講粗口㗎」
「女仔唔可以講粗口㗎」
「女仔唔可以講粗口㗎」
咁扭軚法,你叫後面點跟?
睇到呢度應該實會有人話,你不過係一個葡萄人地成功嘅廢青,喺度生安白造堆砌抹黑.以上所講真係信不信由你,我只係覺得,一個人為左上位,踩過幾多個頭頂,抽咗幾多塊板,都係要還的.不過我真係冇諗過原來要佢露底,一日都俾多咗佢.


text:
3招令你返工更有滿足感!
如果喺職場上有所作為,返工可以搵到滿足感,返工都會返得開心啲!但係點先可以做到?
1. 如果你充滿怨氣,成日都變咗阿愁,有好事發生你都唔開心得去邊.相反,發少啲牢騷,製造多咗正能量喺生活入面,身邊嘅人同事都會正面咁回應你.=p
2. 人人都有啲嘢叻,唔一定係讀書成績叻,琴棋書畫樣樣精,有啲人講笑特别好笑,有啲人做手工雙手特別靈巧,有啲人最叻做聆聽者,當你每日運用一下呢啲個人長處,自己都無咁頹.
例如做嘢唔好單單用數量出發,計住自己同同事每人平均分咗幾多件job為之公平.
試下從個人能力出發,例如有個job其他同事都覺得好瑣碎好花時間,而你知道自己做嘢較有條理,較有耐性,不妨主動提出哽咗佢.
但當然要量而力為,如果本身已經好忙,不妨同大家counter offer其餘某啲工作要請其他人接手),咁樣「各展所長」,唔係叫你做晒所有嘢.(但如果平時啲同事係卸膊開,就算了,唔係最後就咩都係你做.)
3. 既然自己有啲才能,有時唔計較,幫下人,轉頭都係益返你自己!:P
當你覺得自信咗,對周圍嘅恐懼自會慢慢減少,安全感多咗,好事自然會接種而來.
加上你發揮到自己嘅長處,就會有滿足感啦!
此外,人哋知你有呢啲才能,轉職後分分鐘會搵你過檔,又或者有freelance 都會諗起你.


text:
喺Pokemon Go同《寵物小精靈》既世界裡面,或者大家都只係將注意力放喺小智同比卡超度,但其實有冇人認識過火箭兵團?
「你呢個問題問得真係好 ,我地亦都好落意去解答你呢個問題.我地既目標係喺破壞中,維持呢個世界既平衡 ,用罪惡去搵出真理既所在.我地兩個係魅力四射既奸角,武藏 ,小次郎,我地火箭兵團筆嬲都係來去如風架~我地既明日係惡貫滿盈既黑暗日子 .冇錯喇喵!」
相信大家對呢句對白一啲都唔陌生,依家喺各大平台上面仍然見到有人留呢句言添!證明其實火箭兵團都有佢地既市場架,之但係大家對佢地既認識又有幾多?
武藏
成日覺得自己係天生既女演員但又做唔到,加上因為屋企好窮,心灰意冷下先加入火箭兵團.不過入左火箭兵團之後幾乎冇成功立過功,所以人生基本上係好失敗.
雖然佢份人好易發嬲,非常自我中心兼任性,成鬼日蝦小次郎.....之但係有時都會有善良既心既....數到佢唯一優點,就係同阿柏怪既感情.因為喺ep031,可能受到武藏影響,感動下而由阿柏蛇而進化成阿柏怪,同武藏既感情非常深厚.可惜有次阿柏蛇群遇到危險,武藏叫阿柏怪同佢地一齊離開並保護佢地,於是先至同武藏分離.
兩個既眼淚感動到小精靈.
小次郎
小次郎原本係含住金鎖匙出世既有錢仔,因為受唔住未婚妻同埋籠中鳥既生活,所以離家出走,仲因為一次機會而加入左火箭兵團.雖然初初伙想做大反派,不過天生太仁慈,對小精靈亦都照料有加,所以同武藏成日捉唔到比卡超.
風鈴鈴係小次郎最中意既小精靈,因為見到佢就會諗起細個既痛苦回憶.佢同小次郎感情好好,可皆最後因為體力不支而要同小次郎分別,我估大家嗰陣同我一樣都好難過吧.
佢對伙伴好好,為左救佢地不惜放低尊嚴,求小智佢地出手相助.
喵喵怪
喵喵怪為左追求另一隻母喵喵貓瑪丹娜而努力學人話,也漸漸練就只用兩隻腳走路.
佢地兩個對喵喵怪都係非常好感情,就好似兄弟一樣,食飯同訓覺都係一齊.而且武藏同小次郎對小精靈都好好,提供獨立座位比佢地,同佢地好似朋友咁.
相關文章
fanpiece 精選
留言
-
Alvin Kwun Yiu Chan 於 26/07/2016 評論 NO. 1
其實每次火箭兵團都係堂堂正正咁對決, 係小智條仆街屈 9 人機
-
Kenny Leung 於 26/07/2016 評論 NO. 2
-
大祥 於 27/07/2016 評論 NO. 3
所以说抢手机的人都是火箭队?
-
吳佳琪 於 27/07/2016 評論 NO. 4
別的我不知道
但小次郎絕對是好人啊啊啊啊
小時候最想要這種哥哥qwq


text:
「遙遠的東方有一個灣,她的名字就叫珠江灣.」融合大潮又來了,今次大陸用嘅term,就叫粵港澳大灣區,又或者有個長啲嘅──「香港最後一個發展的機會」.中央旨意打到嚟,港九新界無得避,自李克強喺三月兩會時發表嘅總理工作報告,提到「粵港澳大灣區」嘅概念之後,政府就不停推銷呢個國家級發展戰略.
睇返以往幾十年,珠三角一帶都有唔少嘅戰略term出過台,由回歸初期嘅「大珠三角」,到胡溫時代,張德江主理嘅「九加二」(九個廣東省城市加香港同澳門),以至6年前靜悄悄的來,靜悄悄的無咗嘅「環珠江口宜居灣區」規劃,講到尾,就係珠三角應該係一個融合經濟體,並為國家嘅發展提供強大助力,為建設十三五小康社會,以及圓滿習近平主席的中國夢作為強力後盾!嘩,多麼偉大,多麼神聖的發展規劃啊.唔少有涉足商界嘅人,對呢個計劃同充滿冀盼,亦認同「最後一個發展機會」呢個「警告」,覺得如果香港再唔聽話,跟隨國家嘅大勢,未來一定無啖好食.
今日,冷手執個熱煎堆嘅謬波,呼籲香港老人去粵西過退休生活,或者去恩平浸溫泉唔使去日本關西, 表面上係捉錯用神,勸錯隔離,喂而家人哋同你講緊做生意,你做財政司你走去講去玩去食?其實,佢呢個「呼籲」嘅本質,就係話你聽,政府唔提倡跨境體會別國文化,反而應該考慮一啲連個溫泉係真定假都未分到嘅「短線」遊.如果返大陸生活係咁好嘅話,不如港府官員先做個示範,返大陸住,然後運用「一小時生活圈」呢個「優勢」嚟往返中港兩地.
有關大灣區係「香港最後一個發展的機會」,內地嘅評論點解咁強調係「香港」呢?因為對大陸嚟講,香港並唔係一個合作對象,只係國家發展嘅一隻棋,呢隻棋到今日嘅價值,仍然係有「自由」,「國際信任」,「具國際水準嘅專業服務」,呢啲字刻喺上面,呢啲係大陸發展咗幾十年,都烹調唔出嘅材料,喺中長期政治封閉嘅情況下,都唔見得會有咩起色,香港呢啲「剩餘價值」,就令到大陸唔能夠完全棄棋.但偏偏,抱持住以上呢啲價值嘅香港人,就係最唔想屈服於政權之下,所以,點解又咁強調係「最後」機會呢?靠嚇囉,唔講得大啲,點令到香港人屈服,全面投誠,順應國家?
一定有人覺得,我又政治化咗呢個規劃啦,「而家係國家益緊香港呀,邊個反對就係令香港再無得起飛」.個人嚟講,我認同香港自從被大陸收返以嚟,係喺度食緊老本,錯失咗唔少機會,包括冇得實現一個無得事先知道結果,真正由人民決定嘅首長選舉,冇得利用香港金融市場嘅自由度,去推動人民幣真正嘅市場化,冇得以香港回歸前可靠嘅廉政制度,畀大陸官場有一個廉潔嘅楷模.反而,因為大石責死蟹,香港一直喺度妥協,連反抗嘅權利都一步步咁被剝奪.民主,自由,廉潔呢啲軟實力,廿年嚟一直被擠壓.大灣區計劃,口講係要好好運用各地區嘅「獨特優勢」,但最後,對於國內只能夠成為刺激GDP嘅最後稻草,對香港就會成為壓逼妥協嘅代名詞.
當大家睇見一班所謂法律學者,今日會搞講座,逐條討論點樣將香港嘅《基本法》「釋法」,完全只顧大陸想點做,就知道融合只係幌子,砍掉重煉先係大陸對香港最想做嘅嘢.當融合變成吞併,國際唔再認可香港嘅價值時,香港就變成雞肋了.只係想守護香港僅餘價值嘅我哋,應該如何是好?


text:
估唔到我首發果套讓左比朋友後,要等到而家先再買到
尋晚終於試埋PSVR,講下個人感受.
首先PSVR戴上頭比VIVE真係舒服好多,又輕,又平均將d力放係頭既四周,
唔似VIVE咁後腦同鼻樑受晒力,呢樣好抵讚!
不愧做左幾代HMZ.
其次係畫質.感覺上PSVR個顯示技術係比較好,VIVE如果仔細咁睇其實係會有d網狀紋係畫面,
但係PSVR個畫面就好乾淨完全無紋.可惜PSVR受先天解像不足同PS4唔夠力影響,
畫質同VIVE真係有一段距離.PSVR出黎既畫面係矇矇地,起格,部份貼圖格仔好似磚咁大,
VIVE就要銳利同清幾級.硬要比我覺得VIVE似1080,但PSVR係低過720.
不過兩者差最遠其實係個定位....級數爭得太多.VIVE完全係feel到對手係遊戲同現實放係同一位置,
誤差少過1mm,而且完全感覺唔到delay,可以好似現實世界咁做d精細既動作例如瞄准敵人既左邊鼻孔.
但PSVR沿用過氣既move技術,有時玩玩下左手飛左去右面或者直頭斷左,靜止時有震動,頭同手移動都有delay,可以比我預早體驗第時老人痴呆時身體有幾唔聽話.
可能我技術差,真係無辦法做到好準確既瞄准,只係求其射到就算.都仲未計VIVE有得用腳行同三月有得無線傳輸.
咁當然一分錢一分貨,我講VIVE既畫質要有張1080先做得到,VIVE本身又貴成倍,想一嚐VR體驗PSVR會係比較平既選擇.另外兩邊都有觸佔遊戲,想玩晒就唔該買晒佢
我套PSVR純係為玩bio7
比分:
舒適度
PSVR 9
VIVE 5
畫質
PSVR 5
VIVE 9
定位
PSVR 3
VIVE 9


text:
《改變男人的仆街》
網上資料圖片
上回講到男人一生中受女人影響好多,即時俾兄弟們聲討投訴,用返原句:「你敢話我哋呢班仆街無影響你.」
既然你都知你係仆街啦,咁我都一如你哋所願寫吓你班仆街啦!
兄弟同女朋友有乜分別?你唔理一個兄弟十年都仲可以係兄弟,你唔理一個女朋友十個鐘,佢已經唔再係你女朋友.當你換咗十個八個女朋友,兄弟都可以始終如一.
男人一生中總有幾個兄弟影響得你好深,中小學用咩書包文具,玩咩運動打咩機,通常都係圍威喂一齊玩;再之後選科選大學都離唔開一齊共同進退.
除咗伴你長大嘅兄弟之外,仲有種男人令你改變,就係假想敵.
每個男主角都有宿敵,現實中你身邊會有班特別優秀,受歡迎嘅男仔,你無形之中會將佢定為目標,暗中較量.
女人改變男人,男人只係被動;男人改變男人,男人通常係主動.
當你追趕完目標之後,你不知不覺改變,通常都係變得更好更強.仲記得當年有個次次都考第一嘅男仔,仲要好受女同學歡迎,於是有次我暗暗中喺某一科測驗出一百二十分力,最後真係贏咗,而呢件事亦無乜張揚過,只係在心中.
人生中總會遇到困難同逆境,想搵人傾訴?你要諗吓要個聆聽者,定係解決者,如果你想個心舒服,同女朋友傾絕對夠;但如果你想真正解決問題或者令你更接近解決,必定係兄弟先做到.
無數夜晚,一個急call,大家聚首,喺酒精幫助下,問題一一釋懷,過完一關你又再次成長,而呢段經歷將會成為下次茶餘飯後吧話題,十年八年後都可以再次回憶.
電話簿入面,有幾個號碼你可以同佢盡訴心聲,你都知對面嘅人會聽完成個故事,或者安慰你或者屌鳩你或者幫助你.
成功男人背後可以無女人,但成長背後,你一點一滴不能少咗呢班兄弟.
蔣薇
www.fb.com/maydreaming


text:
句嘢講落好似好熟口面……呀!之前都有中國官員講過:「你了解中國嗎?你去過中國嗎?你知道中國現在已經為成人均八千美元的世界第二大經濟體嗎?最了解中國人權狀況的不是你!而是中國人自己!你沒有發言權!」
所以我無救過火,無入過火場,就唔可以依照事實批評?
其實好明顯,個政府已經陷入咗「塔西佗陷阱」(Tacitus Trap),即係話當政府部門失去公信力,無論佢講乜大家都只會覺得係諉過於人,推卸責任.
但咁唔代表所有對政府嘅批評都係鳩噏!
我都知救火呢樣嘢係專業,火場入面亦瞬息萬變,但好多嘢做錯,做得唔夠,係好客觀嘅事實,幾乎無可爭議.
場火燒咗咁耐,謠言滿天飛.但尋晚個記者會,彷彿係球星上身,三十分鐘真人表演鏡頭前傳波,將個波拋得就拋.我到底睇咗啲乜?
場火幾時會熄,無人答到所以亦無人問.好喇問你點解要派消防員入去,你話一定要救熄場火,我知吖,但你之前明明話因為現場環境唔安全,所以外圍射水嘅防禦式灌救比較適合.咁而家你派人入去係咪即係現場環境安全?但安全又點解會死多一位消防員呢?你有無入過火場,消防員幾有熱誠都唔係問題重點.
好多人都傳棟樓會冧,又唔知現場有無危險品,所以要盡快救熄場火.如果係真嘅,點解唔疏散附近居民先呢?又如果唔係真,咁 你 做 乜 要 派 人 入 去 呀?
大佬,我唔係扮專業要求乜乜乜,我唔會話「由得場火燒」,「唔好再派人入去」.我都相信黎處長嘅專業,但我問嘅問題只係好普通一個小市民想知嘅嘢姐,咁都答唔到我?仲夠膽話空氣質素好過尋晚……我無興趣知係咪今日超標只係1500倍比尋日低左幾多倍所以叫好咗,我係想知濃煙對空氣有無即時危險,有無需要撤離.
唔好以為人哋問咩都係想質你.本來只係想知,但係你哋基本問題都未處理好,就算幾理性嘅人都忍唔到啦.你班人做嘢係make sense嘅,點會有位入到你.
最討厭係你哋好似賭大細咁.棟樓而家無即時倒塌危險,會24小時在場觀察?我用眼都睇到佢無冧啦,到真係冧個陣你先知又有用咩?有風險就係有發生嘅可能,一定要處理!連開庇護中心都唔係政府主動做架,你哋到底做咗咩去處理危機?
可能最後你哋估啱,但連一眾工程師都出聲話情況危險,你哋又唔可以保證無事,疏散咗先最多係嘥人力物力,好過真係出事嘅用人命埋單.
我唔識救火所以唔可以講嘢,咁係咪咁多媒體匿名訪問消防員,懷疑高層指揮不當都係造假新聞?講多次,我無辦法判斷你哋點點點做係咪啱,但大家只係想清楚知道點解,呢個就係第四權或者民眾監察嘅作用.起碼都俾個圓滿交代封住大家把口,令前線消防員消除疑慮吖?
你估大家真係好關心呢個政府?唔想再有悲劇發生咋.
原文連結


text:
《2009年初秋北海道自駕之旅》- 第五天(2) – 天然温泉 灯の湯 ドーミーインPREMIUM小樽,小樽運河,堺町通
見到海代表就黎到小樽啦
今次北海道之旅嘅住宿都好滿意,而今晚係小樽住果間係最滿意嘅一間,呢間酒店叫天然温泉 灯の湯 ドーミーインPREMIUM小樽,不過想叫得簡單D都唔知點叫,佢係日本其中一間集團式酒店dormy inn係小樽嘅分店,今年6月先啱啱開張,仲係做緊promote,7,200円,好抵.
可能間酒店太新,所以GPS唔識去,差D又俾佢點左去第二度,好彩一早睇左地圖,知間酒店就係小樽駅對面,所以改為去小樽駅,好易搵到.
天然温泉 灯の湯 ドーミーインPREMIUM小樽就位於JR小樽駅對面中央通路口,好方便.
天然温泉 灯の湯 ドーミーインPREMIUM大堂
入左門口先係洗手間,而廁所同浴室就係右手邊,睡房要推開前面個門先見到
睡房內嘅寫字枱同電視機
張床size比一般大
房入面個窗望出去就係小樽駅
灯の湯 ドーミーインPREMIUM嘅其中一個賣點係係佢二樓有一個大浴場,雖然唔係真正嘅溫泉水,但係裝修好靚好有特色,浸落都好舒服架.
灯の湯 ドーミーインPREMIUM嘅停車場,係自動泊車果種,即係駛架車入去,熄車之後人出返黎,然後部機會轉走架車果種,泊一晚要1000円.
天然温泉 灯の湯 ドーミーインPREMIUM樣樣都好,但有一樣就有待改善,就係員工嘅英文水平,成間酒店似乎冇一個人識英文,連單字都唔多識,check-in時想問清楚點攞返架車,但攪左好耐都冇辦法溝通得到.最後唯有由得佢,等取車先算.原來係泊車時職員會用張卡紙寫低你車牌同名,然後自己將卡紙交俾reception,想出車時再向reception攞返張卡,咁就會有人去車場同你整返架車出黎架啦.
攪掂check-in之後都接近3點半啦,所以爭取時間即時出去玩.雖然由酒店行去小樽運河都好近,不過有架車係度冇理由唔好好利用.由酒店出車兩分鐘就到小樽運河.
小樽運河淺草橋傍嘅小樽運河食堂,係佢側邊有塊空地可以免費泊車架,如果自己開車過去,可以好好利用,不過地方唔係太大,可能旅遊旺季時好難有位
小樽運河淺草橋
小樽運河
其實小樽運河真係冇咩好睇,唔可以用靚字來形容.雖然對大街果邊都仲算企理,但係對碼頭果邊就好似工廠區,灰濛濛,冇咩生氣.
行完小樽運河,下一站就去堺町通行街街.堺町通係一條步行街,有好多賣紀念品嘅店鋪,以玻璃製品為主,另外亦有唔少食店同埋賣糕點嘅鋪頭.呢條街雖然細細條又唔長,不過係度行街感覺好舒服.堺町通係可以單向行車架,不過因為行人太多,所以車輛都行得好慢,如果開車黎附近有好多收費停車場.但係如果由小樽運河行過去堺町通都係好近,主要嘅商店集中係小樽浪漫館至童話十字路口一段,大多數店舖都係下午6點左右關門,所以要多D時間行就要趁早啦.
呢度就係堺町通
堺町通上唯一一間街邊即燒海鮮店
北菓樓係小樽好出名嘅糕點鋪
呢個就係北菓樓最出名嘅樹輪蛋糕 – 妖精之森
呢間係小樽另一間出名嘅糕點鋪LeTAO,其實係我地酒店樓下都有一間分店.
LeTAO最出名嘅係呢隻芝士蛋糕
小樽堺町郵便所
呢度就係童話十字路口
待續. . . . . .


text:
之前Louisa 去煤氣烹飪中心跟 Rachel 學煮青咖喱,Rachel 預先準備好自製青咖喱醬分派俾每位學員,因為佢唔見我去上堂,所以落堂後同 Louisa 講,佢可以分部份咖喱醬俾我試試,當然,Louisa 一早都有咁諗啦,所以我都分到小量青咖喱醬呀!真係好開心呀,佢哋兩個都咁有我心,所以喺呢度我都要同 Rachel 及 Louisa 講多次多謝!
原本 Rachel 係教用青咖喱醬煮雞嘅,不過噚日我就用咗嚟煮雜菜,一樣咁好味!梗係啦,呢個菜式嘅靈魂青咖喱醬都唔係我整,係由 Rachel 整 o架噃,幾差嘅食材都可以大變身啦!所以好食絕對唔係因為我煮得好囉!
材料:
椰菜
豆角
豆腐卜
泰國圓茄
泰國小茄
檸檬葉
金不換
調味料:
椰漿
清雞湯
魚露
糖
經典泰國菜食材:金不換,泰國小茄,泰國圓茄同檸檬葉.
- 椰菜洗淨切件;豆角洗淨切段;豆腐卜沖水後對切一半;圓茄洗乾淨,切開 4
瓣.
- 金不換,小茄及檸檬葉洗淨備用.
- 燒熱油鑊,爆香青咖喱醬及檸檬葉,然後倒入椰漿同清雞湯,煮5分鐘.
- 加入圓茄及小茄子,冚上鑊蓋煮至半熟.
- 加入豆角同豆腐卜,加小量水,冚鑊蓋煮腍.
- 將椰菜加入,灑上魚露及糖,兜炒一陣,椰菜軟身便可.
- 最後加埋金不換,兜炒幾吓就即刻熄火,上碟.
一碟又香又惹味嘅雜菜,簡直係將平凡嘅蔬菜都變得好吸引,唔鍾意食菜嘅朋友,相信都會讚不絕口!當然,都要接受得到這種重香料嘅東南亞口味呢!
Notes:
- 糖嘅份量可以落多少少,因為本身味道都已經好夠鹹味.
- 金不換一定要最後先好落,落咗之後就唔好再煮太耐,因為煮得太耐會無哂香
味.


text:
18 NOVEMBER 2015(WED)
話就近依大半年,小小豬有一個新寵兒,仲係佢至愛NO 1添.有一次無意中俾佢聽到皇室堡有主題佈置,就由嗰一日開始佢就不停叫我帶佢去,終於趁今日老公OT,放學之後我地兩母子就嚟拍拖影一轉啦.
邊個令到小小豬咁著迷?咪就係Peppa Pig Family啦~
其實我都唔知由幾時開始小小豬係愛上左Peppa Pig,因為就連我之前根本都好少接解.
回想返就應該係一次我地去書店打書釘之後,小小豬去左一個Peppa Pig專櫃睇玩具,所以就識左依個好朋友(哈哈哈....係呀小小豬都係豬仔嚟,所以佢地係好朋友嚟呀).
小小豬有幾愛?就連佢儲滿印仔換禮物,都會要求買Peppa Pig嘅DVD.就連老公依排都買左一批廿幾本Peppa Pig圖書俾小小豬,仲話有機會買套Peppa公仔送俾小小豬,所以....我屋企真係就嚟真真正正變成豬之家了.
不過,都算係一套幾益智嘅圖書故事,所以我對佢地兩父子依個舉動都冇話反對.鐘意Peppa都總好過啲機械人,嗰啲真係無底深潭嚟呀!
好啦....講返影相趣事先,其實當小小豬知道放學可以去探Peppa時,佢都不知幾高興,我地換好型仔衫之後就開始影啦!
先嚟係大門口個雪地景影先~
之後就去一樓佈置~
唔係小小豬望到,我都唔留意原來一樓都有個Peppa玩具專門店~
為左獎勵佢有觀察力,所以俾佢入去EYE SHOPPING一陣,估唔到一個小地方都可以逗留10分鐘,不過我地唔係倒亂,小小豬都好乖乖咁只係眼睛望,冇手多多呀~
最後手多多就只限依部小琴仔...哈哈哈~
最後就去埋二樓個小佈置影啦~
其實係鏡頭後嘅小小豬係好興奮,佢每見到一個人物角式,佢係會好清楚咁可以話俾我聽依個叫咩名,同Peppa係咩關係,簡直又嚟佢嘅滔滔不盡.仲成晚不停講,佢都係第一次去影相係咁興奮,我諗佢真係愛豬太深了...哈哈哈!
**我地嘅FACEBOOK FAGE,唔知大家LIKE左未呢?**
小小豬的成長日誌
大家一齊嚟交流下煮飯仔及去玩嘅親子樂啦!


text:
睇見今日小小豬係幼稚園玩得咁開心,佢都應該好鐘意,我都希望佢第日返學時都可以今日一樣咁開心,有一個愉快嘅幼兒學習生活.唔經唔覺又一個月,小小豬已經踏入等十九個月啦!
原本都想趁今日我同大肥豬放假帶小小豬去玩,不過無奈地個天氣真係唔多合作,凍凍地又落毛毛雨,所以最後都打消左個去玩念頭,等天氣好啲先,真係好想太陽伯伯快啲開工,咁我地先可以去玩過痛快呀!
雖然冇得出去戶外玩,不過我地都有一個少少地嘅節目,就係屋企附近間幼稚園舉行開放日,安排左啲攤位遊戲,玩具教材...既然有得去玩,所以我地就帶左小小豬行吓,一嚟唔洗成日困係屋企,二嚟可以俾佢去啲幼稚園玩吓,感受吓返學嘅氣氛.
一入到學校,依個小小豬就俾啲車仔吸引住,睇佢玩得幾開心,不停換車車~
基本上我地想去玩啲攤位遊戲都冇時間,因為小小豬實在太鐘意啲車車,仲玩到唔願走添.最後我地都只係玩左兩個攤位,得到兩份小禮物(紫菜一片同擦膠一粒)~
玩左一個鐘左右,因為小小豬夠鐘食飯飯,所以我地就走啦!
睇見今日小小豬係幼稚園玩得咁開心,佢都應該好鐘意,我都希望佢第日返學時都可以今日一樣咁開心,有一個愉快嘅幼兒學習生活.
我地返到屋企,打開信箱就見到有一份小郵包.原來係CARMEN姐姐送俾小小豬嘅小禮物,兩件好靚嘅小小豬至愛...米奇衫仔呀~
哈哈...其實可能係早幾日就收到,不過因為一直冇開信箱,所以今日先收到.不過咁都好,依兩件衫仔正好作為十九個月嘅小禮物.多謝..CARMEN姐姐!


text:
絲絲講場:偉易達變招抗擊i瘋
隨着iPhone及iPad嘅面世,好多人嘅生活習慣改變咗,就連幾歲嘅「豆靚」都貪佢哋「樣靚聲甜」,成日攞住嚟玩,將以往被認為益智嘅兒童電子玩具放埋一邊,做呢行生意嘅偉易達(00303)就惟有改變思維,睇住蘋果公司嘅產品嚟出招.
至潮功能全部有齊
偉易達CEO黃子欣喺生產及設計兒童益智玩具呢一行做咗幾十年,佢話依家面對平板電腦及智能手機嘅競爭,真係好難做,因為呢啲產品嘅遊戲非常多,連幾歲嘅小朋友都吸引埋.根據佢嘅觀察,細路仔有個特性,就係家長有乜佢哋又要有乜,最慘係好多家長鍾意攞部iPhone或iPad出嚟,要啲細路收聲,唔使嘈住晒.
為咗爭番呢個市場,黃子欣度咗條橋,就係將大人玩嘅嘢,變為細路仔版本,例如V.Reader其實係Kindle嘅小童版;今年秋季會出嘅InnoTab實情係兒童版嘅iPad,呢款產品有齊晒輕觸鍵,多媒體功能以及可以下載Apps,仲可以畫吓公仔;MobiGo呢款玩具就與智能電話差唔多.當然呢啲玩具嘅價錢,就平過大人嘅「玩具」好多啦.
喺度橋之前,黃子欣同埋班手足做咗唔少功課,甚至曾諮詢專門研究兒童習性嘅專家.佢又發現,美國及中國對於兒童玩具應有功能嘅意見差別好大,美國認為樂趣及學習功能應各佔一半,而中國就認為比例應該係5%及95%.
余絲韻
贊助商: